
Noi, incaşi 


P: aducerea ultimului i mai în faţă 


şi ştergerea virgulei, obţinem o 

variantă de interes, „Noii incaşi...”, 
dar cea mai cuprinzătoare formulare este 
combinaţia „Noi, noii incaşi...”, şi acesta 
este laitmotivul rândurilor care urmează. 

Plecând de departe, de la venirea 
conquistadorilor... 

Noi, incaşii, aveam mulţi zei. Unul al 
Soarelui, o zeiţă a Pământului, un zeu al 
Porumbului... Cu ei ne petreceam cea mai 
mare parte a timpului, neştiutori şi înapo- 


iaţi, înălţându-le litanii de pe acoperişul aceste drepturi, în limba voastră şi după 
Anzilor, convinşi că zeii ne aud şi ne răs- măsura voastră, drepturi cu vremea 
pund prin licăriri de stele, prin rotiri de devenite obligaţii, dar cu vremea le-am 
condori pe cer. Preoţii, pentru că ei cân- înțeles şi noi şi mult ne-am luminat, mai 
tau mai frumos decât noi, ne traduceau ales că, după ce le-aţi formulat, v-aţi şi 
semnele zeilor. Aram şi semănam când autonumit învăţători ai drepturilor omului. 
spuneau ei, ne bucuram sau plângeam Cu pinteni la călcâie şi sabie la şold, dar 
când spuneau ei, o armonie în toate, noi învăţători se cheamă că ne-aţi fost. lar 
şi zeii laolaltă, deopotrivă de neştiutori. scutierii şi ţucălarii ne-au predat lecţiile cu 
Până ce aţi apărut voi! Strălucitori în şi mai mult sârg, noi molfăiam bomboane 
armuri, unii cu cruci pe piept, toţi cu săbii colorate, iar ei ne dădeau să bem, în doze 
şi pinteni — trimişi ai zeilor v-am crezut şi potrivite, elixirul libertăţii şi al democraţiei, 


i| am căzut cu fruntea în ţărână. O parte eraţi adus de voi, pe cai fornăitori. Nici n-am 
călare pe nişte balauri fornăitori, şi aceştia simţit cum, între timp, voi încărcaţi aurul 
cu coifuri acoperindu-le capul, care stră- nostru în căruţe, în caravele, aurul şi tot ce 
băteau ca furtuna poienile. Era clar că se putea transforma în aur, noi vă priveam 
dinspre zei veneaţi, mai ales că aveaţi în continuare pintenii şi ne minunam: ce 
tolbe cu mărgele sclipitoare, cu bomboane bine o ducem, ce noroc am avut cu voi! 
colorate, fluiere şi clopoței, miroseaţi fru- 


mos-exotic, a sudoare, sânge şi tămâie. Ai aţi făcut un pas mai departe, 


a IE ai LI lar săbiile voastre loveau năprasnic. Pe chiar mulţi paşi. Drepturile femeii, 
NP Atahualpa, împăratul, ni l-aţi hăcuit în zi Aseparate de drepturile bărbatului. 
A YU: A 3 de Crăciun. Ne-aţi spus că zeii noştri erau Drepturile femeii fostă bărbat şi drepturile 

> lia eroilor din Homorâciu Izvoarele — Prahova || neputincioşi, că au murit, i-aţi înlocuit cu Baratului (g5t fermele, Şi alte combinaţii 
_ abea ai sa lia ia marele vostru zeu, în numele căruia ne-aţi complicate, prea complicate pentru mintea 
promis o fericită viaţă veşnică — după noastră. Drepturile copilului, ale bunicului 

Din sumar" moarte, era singura nedumerire, dar fără (în primul rând, dreptul la sănătate, pro- 
consistenţă, noi chirăiam fericiţi, pentru tejat până la închiderea în casă la vremea 

că tot voi ne-aţi spus că de-acum suntem fânţarilor de primăvară). Pe toate ni le-aţi 


Horia Bădescu: Historia magistra vitae | jperi, că bomboanele voastre ne-au PXplIC 3 pe toate le-aţi apărat. Cum ră 
E - PRE adus democraţia... Ne îmbrăţişam, liberi i trăit noi, înapoiaţii, cu ochii spre zeii din 
şi „perfidul Albion şi democrați, i în timp ce st pai ea cer, ronţăind porumb, dacă nu am fi aflat 


toate acestea de la voi?! 
Da, nu mai avem aur, nu mai avem mai 
nimic, dar ştim acum să respectăm dreptul 


veseli, voi ne-aţi luat aurul, ne-aţi luat 
porumbul, ne-aţi dărâmat templele, casele, 
fabricile — oricum erau un morman de fier 
vechi. Nici n-am observat cum le-aţi luat 

şi cum aţi transformat în moloz totul. Noi 
zornăiam mărgele, voi vă vedeaţi de treabă. 
Zeii noştri au ajuns scrijelituri pe pereţi de 
temple fără acoperiş. Dacă n-am fi fost beţi 
de libertate, am fi observat cât de singuri 
am rămas. 


ar ne-aţi învăţat voi să trăim. 
[Deca modern, democratic. 

Acum şi aici. Raiul zeului vostru 
cel mare trebuia adus pe pământ - iar voi 
ştiaţi cum se face asta. Ne-aţi pus în faţa 
ochilor nişte tingiri lustruite, primele 
oglinzi în care ne-am zărit chipul, şi în ele 
am văzut cât suntem de urâţi, la habitat civilizat al gândacilor care fac 
de înapoiaţi. Unii dintre ai scorburi în stejar, nici nu ne mai gândim 
noştri, mai iuți la minte sau să construim drumuri pe acolo pe unde 
mai uşor de cumpărat, au bănuim că trăiesc selectele gângănii. 
devenit scutierii voştri, ţucă- E doar un exemplu dintre multe altele 
larii voştri, ei chiar ne-au care arată cât de silitori suntem - şi cât 
convins că suntem urâţi şi de bine o duc gândacii la noi. 
înapoiaţi. Ne-aţi tăiat părul, lar voi vă arătaţi mărinimia în continua- 
ne-aţi tatuat, ne-aţi civilizat. re. V-aţi făcut între timp, firesc, şi învăţători 
Ne-aţi povestit care ne sunt pentru drepturile animalelor, de la balene 
drepturile, drepturile omului, la cicade, de la porci la gândacii stejarului, 
în general — geniali sunteţi dar şi paznici ai acestor drepturi — atunci 
voi pentru că v-aţi gândit la când e vorba despre porcii şi gândacii 
asta, pentru că aţi formulat altora... 

pă 


Toate-s vechi şi nouă toate... 


sului ce se pretinde că România l-ar fi făcut 

în decursul celor din urmă treizeci de ani 
avem fericirea a vedea pe confrații de la Românul 
înmulţind în mod considerabil numărul frazelor durate 
în favorul partidului roşu, calificându-se rezultatele 
pseudocivilizaţiei cu fel de fel de epitete mari, dân- 
du-ni-se nouă numele de reacţionari, legitimişti etc. 
E ţara poreclelor. 

Rolul confraţilor e comod, al nostru cam ingrat: 
ei se adresează suficienţei oamenilor, căci aceştia 
sunt pururea predispuşi a crede tot ce li se spune 
de bine de ei, pe când noi nu măgulim pe nimeni, 
ci facem apel la spiritul lor de adevăr. 

Dacă se găsesc instrumente pentru a măsura 
fenomene atât de simple cum e urcarea şi scăderea 
căldurii, să nu se fi aflând niciun chip pentru a 
măsura gradul de cultură a unui popor? Am dori în 
simplitatea noastră să ni se enumere marii oameni 
care ar fi făcut la noi descoperiri în mecanică ori 
în chimie, ori în genere pe terenul ştiinţelor naturale, 
pe care descoperirile sunt lesne de făcut din cauza 
vastităţii domeniului lor. Am dori să ni se enumere 
operele de fond apărute în ţară de 30 de ani încoace, 
ca să vedem gradul de cultură. Nimic din toate aces- 
tea. Buni-bucuroşi dacă apare câte-o carte elemen- 
tară, în care autorul a ştiut cel puţin să traducă bine, 
să-şi aproprieze într-un mod cuviincios ştiinţa altora. 
Chiar cazul acesta e extrem de rar şi constituie 


D) e câte ori contestăm realitatea progre- 


Curtea de la Argeş 


Domnul Eminescu scris-a 


necesităţi noi ca a noastră, ea trebuie să contracteze 
totodată şi aptitudini noi. Un organism e rezultanta a 
două puteri opuse: a eredității, principiul conservator, 
prin care rasa şi individul păstrează şi transmite la 
urmaşi calităţile care i-au fost favorabile în lupta 
pentru existenţă, şi a adaptabilităţii, principiul progre- 
siv, prin care rasa caută a-şi apropria aptitudini noi, 
ce i le impune noul mediu înconjurător. 


ar pentru ca adaptabilitatea să câştige 
calităţile noi se cere timp. Mediul social 


şi economic în care un popor trăieşte 

nu trebuie schimbat peste noapte, ci încet, pentru 
ca oamenii să aibă timpul necesar să se adapteze 
condiţiunilor noi. Dacă reforme şi schimbări vin peste 
noapte, ca la noi, cu aruncarea în apă a oricărei 
tradiţii, se ajunge unde am ajuns noi. Calitățile din 
trecut devin insuficiente pentru a susţine exigenţele 
prezentului, bilanţul puterilor risipite întrece pururea 
pe-al celor puse la loc, organismul îşi încheie soco- 
teala sa zilnică cu deficite care se traduc în morbi- 
ditate şi în mizerie. 

A sconta viitorul e lesne, şi cămătarul cel mai facil 
e timpul. Un copil poate avea plăcerile bărbatului, o 
nație incultă rezultatele civilizaţiei, dar cu ce preţ? Cu 
acela al degenerării şi al stingerii timpurii, căci scontul 
pe care-l face timpul e mai scump decât oricare altul. 


fără o dezvoltare paralelă 

a culturii în zadar se face, 
că orice progres real se ope- 
rează nu în afară, ci înlăun- 
trul oamenilor şi că, cu atât 
aparențele nejustificate ale 
progresului sunt mai mari, 
cu atât regresul real cată 

să fie şi el mai simţitor. (...) 


laţia scade, în cele 

mai multe stagnează 
şi s-apropie de scăderea 
absolută, numai în câteva 
de-a lungul Dunării, prin 
locuri mai puţin populate, 
sporeşte. E verosimil că nici 
şcoala nu ajută în contra 
mizeriei. Ea poate ridica 
un popor sărac, dar sărăcia 
dispune de condiţii de existenţă; unde e mizerie acolo 
condiţiile de existenţă sunt nefavorabile, cel mizer 
se zbate în zadar, puterile cheltuite sunt pururea 
superioare celor reproduse, el sfârşeşte prin 
a se istovi, prin a-şi slei viaţa în silinţe zădarnice. 

Şi de ce aceste condiţii de existenţă lipsesc? 

Pentru că poporul are un guvern cu mult prea scump 
pentru nivelul lui de cultură; pentru că trebuinţele 


n 
| n unele judeţe popu- 


Monumentul lui 
Mihai Eminescu 
de la C. de Argeş 


aproape un merit. Cele mai multe cărţi, chiar 
elementare, dovedesc din contra că autorii lor 
nu sunt în stare nici să înţeleagă texte străine, 
necum să producă ceva de la dânşii. 

Acest nivel de cultură scăzut şi sus şi jos n-ar 
fi o nenorocire absolută. Un popor incult care tinde 
cu stăruinţă, însă gradat, de-a ajunge la civilizaţie, 
care se deprinde el însuşi zi cu zi a-şi apropria 
îndemânările şi cunoştinţele altora, ajunge în adevăr |. 
să egaleze pe ceilalţi. Dar la aceasta nu gândeşte 4 
nimenea. Lucrul la care aspiră toţi este a se folosi 
numai de avantajele civilizaţiei străine, nu însă 
a introduce în ţară condiţiile de cultură sub care 
asemenea rezultate să se producă de la sine. 

Natura omenească şi natura organică însă îşi 
au economia lor, care nu se poate ignora decât în 
detrimentul vitalităţii. Când o societate contractează 


noi, incaşii, ce e solidaritatea, ce înseamnă ca variola voastră să 
fie şi variola noastră, crizele voastre să fie şi ale noastre, dar totul 
echitabil, la schimb: grâul nostru e şi-al vostru, gazul nostru e şi-al vostru. 

Noi, incaşii — noi, noii incaşi — vă datorăm totul, iubiţi conquistadori. Nu 
ne-aţi mai dat mărgele, nici nu mai e nevoie, suntem deja euforici şi civilizaţi 
şi vă iubim ca-n clipa dintâi, când ne-au îngrozit atât de mult caii voştri încât 
am crezut că sunteţi trimişii zeilor... E adevărat, ne-am lămurit după o vreme 
că nu aveaţi nicio legătură cu zeii noştri, ba chiar nici cu zeul vostru cel 
mare se pare că nu aveţi nicio legătură, crucea de pe pieptarele voastre e 
aceeaşi cu cea de pe velele caravelelor doar pentru că zeul vostru e aurul 
din burta lor încăpătoare. 

Intre timp, noi, incaşii, câţi am mai rămas, stăm rezemaţi de câte-o stâncă 
şi tânguim din nai, cu ochii spre condorii de deasupra Anzilor. La fel stau şi 
aşteaptă, privind spre cer, toltecii şi olmecii, mayaşii şi aztecii, câţi or fi mai 
rămas, alţi înapoiaţi ca noi, alţi civilizaţi de voi, şi ei, cândva, cu zei şi aur, 
rămaşi fără zei şi fără aur, dar plini de drepturi. Se rotesc condorii, răbdători, 


VI are lucru civilizaţia! Abia în democraţie şi libertate am învăţat şi 

| claselor lui superioare sunt cu mult prea numeroase 
|] ca munca lui să le poată satisface, pentru că e un 


LA popor incult, agricol, ce fusese menit a trăi, poate 


«| trebuinţele statului şi ale societăţii sunt moderne, 
| ultramoderne chiar: sunt ale unui stat industrial; 

"| pentru că în locul vechii organizări, care nu costa 

aproape nimic, avem azi o nouă aristocrație, 

cu totul improductivă, de sute de mii de oameni 

cu aspiraţiuni imense, cu capacităţi nule. 

E acum vina noastră dacă această pseudocivi- 
lizaţie, această înmulţire a trebuinţelor făr-o sporire 
paralelă a aptitudinilor economice şi intelectuale, 
s-a îmbrăcat sub forma liberalismului, s-a numit 
liberalismul din România? In contra evidenţei probe 
nu există. (Timpul, 12 octombrie 1882) 


arhaici, eterni, scriind mesaje nedesluşite pe albastru. La fel fac acvilele 
peste Mexic, peste ruinele imperiului lui Montezuma. 


în care dorm cerbii, întrebându-se vulturii dacă heraldicele copitate 
dorm spre moarte sau dorm şi-atât, visând urât, de-aceea jugulara 
lor tresaltă, încredințare că într-o bună dimineaţă grumazul lor se va cutre- 
mura, vor scormoni ţărâna cu piciorul din faţă şi vor ridica pădurea de 
coarne spre cer, scuturându-se de nimicnicia somnului — atunci, poate, 
stelele vor tremura din nou, semne dinspre zeii de demult. 
Noi, noii incaşi, câţi mai suntem, credem în trezirea cerbului... 


| a fel se rotesc vulturii pe cerul Carpaţilor, pe deasupra luminişurilor 


P.S.: La https://ro.wikipedia.org/wiki/Imperiul_Inca găsim nu numai 
informaţii despre istoria Imperiului Inca, ci şi drapelul acestuia: un curcubeu 
tricolor, roşu-galben-albastru (!), ieşind (intrând?) din (în?) gurile a doi 
balauri, cu un soare între ei! Căci, la Poarta Cerului, nimic nu este întâmplă- 
tor... (Imaginea este reprodusă la pagina anterioară, cea color.) 

Homo sapiens 


upă o viaţă petrecută 
Bă lumea cărţilor, dar 
i şi a oamenilor, am 

| ajuns la concluzia că orice 

— dicton, orice aserţiune, 
indiferent de natura ei, paremiologică ori culturală, 
orice zicere care aspiră la statutul de sâmbure 
paradigmatic al vieţuirii omeneşti, de expresie 
înţelept-conclusivă a experienţei umane, în infinita 

ei fenomenologie, nu face decât să se constituie 

ca îndreptar a ceea ce omul ar trebui să facă şi, 
aproape în mai toate cazurile, nu o va face. Istoria, 
pe care am iubit-o dintotdeauna, înţelepţii şi moraliştii 
la care am avut acces, însăşi propria existenţă mi-au 
demonstrat că nimeni nu învaţă nimic din ceea ce i 
s-a întâmplat altora şi că, iată, fac această afirmaţie 
exemplificând prin ceea ce amendam ca inutil mai 
sus, precum spune un proverb românesc. Nimeni 

nu vede pragul de jos până n-a dat cu capul de cel 
de sus! Fie el individ, popor, naţiune ori umanitate. 
Nici măcar aceia care oferă celorlalţi asemenea 
nuclee de înţelepciune existenţială ori spirituală. 

Historia magistra vitae, această împăunată 
reflecţie făcută de Marcus Tulius Cicero în de 
Oratore, care vrea să spună cum că „Istoria e 
dascălul (învățătorul, profesorul-pentru vocabularul 
noilor generaţii!) vieţii”, a fost vehiculată copios în 
lumea antică, medievală şi renascentistă, hrănind 
educaţia elitelor nobiliare, politice şi culturale cu 
vieţile, mai mult sau mai puţin exemplare, ale marilor 
bărbaţi sau femei d'autrefois. Trecutele vieţi de 
domni, de doamne şi domniţe, vorba lui Nicu Gane, 
au trecut pe dinaintea ochilor junilor de altădată. 

Cu ce impact, ne-o poate spune Istoria clamată 

şi reclamată în acest contencios! Ne-o pot spune 
ilustrul Niccolo Machiavelli et a/ii. Ceea ce e mi se 
pare mai grav e că până şi acela care propunea un 
asemenea lucru înţelept a uitat să-i dea curs, sfârşind 
asasinat de comilitonii lui Marc Antonius. Aşa cum 
lecţiile magistrei vitae nu vor fi luate în seamă nici 
atunci, nici mai apoi, nici ieri şi nici astăzi, de cei 

care ar fi trebuit să le-nvețe. 

În ceea ce ne priveşte pe noi, „țărani de la 
Dunăre”, cum le place unora să ne numească, 
situaţia e şi mai gravă, dacă luăm în considerare o 
anumită naivitate în raporturile cu Istoria, o aplecare 
în a gestiona această relaţie, mai mereu, dintr-o 
perspectivă adânc sentimentală, ignorând crudul 
adevăr că în relaţiile internaţionale, cum se spune 
acum, nimeni nu dă nimic pe gratis şi pe ochi frumoşi 
şi că trebuie să fii cu ochii-n patru atunci când intri în 
hora marilor puteri. Că eşti benjaminul acestora doar 
cât le serveşti interesele şi că atunci când nu mai 
eşti de trebuinţă se vor lepăda de tine ca de o haină 
veche. Că glasul sirenelor duce mai totdeauna la 


Narcis ZĂRNESCU 


ene Guenon, alias 
FR stone Abdel Wahîd 

Yahyâ. Tradus în 
peste douăzeci de limbi. Re- 
editat neîntrerupt vreme de 
un secol. Anul 2022 i-a fost 
dedicat: Anul centenar Rene 
Gu&non. În lume, sunt înfiinţa- 
te institute şi centre pentru studiul doctrinei sale. Este 
subiect pentru masterate şi teze de doctorat, cărţi, 
studii, conferinţe şi simpozioane. În România, 
proiectul Rene Guenon, urmărit îndeaproape de 
Editura Herald, a devenit nu numai un boom editorial, 
ci şi un eveniment cultural unic, de anvergură. 
Aşadar, unii dintre noi ne vom potrivi ceasul mental 
după cronometrul spiritual al lui Rene Guenon. 

Este limpede şi nu avem nicio îndoială că lumea 
noastră trăieşte sau, mai bine zis, supravieţuieşte 
sub domnia cantităţii. Deci de la început actualitatea 
şi relevanţa cărţii lui Rene Guenon Domnia cantităţii 
şi semnele vremurilor este confirmată de realitatea 

dezastru. Că „minciuna stă cu regele la masă/ (...) 

de când sunt regi, de când minciună este”, indiferent 
cum s-ar numi girantul funcţiei de diriguitor al unui 
stat. Degeaba scris-au cronicarii, degeaba Învățăturile 
preaînţeleptului domn Neagoe Basarab! Prea ades 
ele n-au fost băgate în seamă. Alteori, jocurile geo- 
strategice ne-au făcut să plătim cu naivităţile noastre 
cinismul „tovarăşilor de drum”. 

Căci, să luăm aminte! 

În frământata perioadă a mijlocului de veac 
nouăsprezece, a acelor ani 1848/49 când revoluțiile 
au măturat Europa, românii ardeleni, cu deosebire 
moţii, cărora revoluționarii maghiari le refuzaseră 
recunoaşterea ca naţiune egală în drepturi, au apărat 
Monarhia Habsburgică, care se clătina şi care, la 
drept vorbind, n-avea să-şi mai revină pe deplin 
niciodată. La nici două decenii de la acea cumpănă 
primejdioasă, „drăguţul ghe împăratu” Franz Joseph 
i-a lăsat de izbelişte pe români, fondând monarhia 
austro-ungară. N-avea dreptate tragicul erou Avram 
lancu, de la a cărui moarte tocmai se împliniră o sută 
cincizeci de ani, să-i refuze „luminatului” monarh 
plăcerea unei întrevederi inutile cu memorabilele 
vorbe: „Un nebun (ca mine) şi un mincinos (ca el) 
nu se pot înțelege!'? 

n 

n campania sângerosului război Ruso- 

| româno-turc din 1977-78, care pentru noi a 

fost Războiul de Independenţă, trufaşa Rusie 
imperială — care, din motive ce se vor vădi mai târziu, 
încercase să ne ţină în afara conflictului — aflată la un 
pas de înfrângere, apela disperată la ajutorul nostru: 
„Turcii, adunând cele mai mari mase de trupe la 
Plevna, ne zdrobesc. Rog să faci fusiune, demon- 
straţiune şi, dacă se poate, să treci Dunărea cu 
armata după cum doreşti!”, îi scrisese marele duce 
Nicolae regelui Carol |. Am trecut Dunărea, am 
contribuit decisiv la victorie. Care ne-a fost răsplata? 
Regatului României i-a fost refuzată participarea 
la tratativele de pace de la San Stefano (acesta 
a fost motivul încercării iniţiale a Rusiei de a ne ţine 
în afara conflictului), acolo unde Imperiul Țarist a 
rupt o bucată din trupul ţării, cele trei judeţe din sudul 
Basarabiei care reintraseră în cadrul Moldovei după 
Războiul Crimeii, aflate astăzi, după dezmembrarea 
URSS, în componenţa Ucrainei. Nici cu prilejul revi- 
zuirii Păcii de la San Stefano prin Congresul de la 
Berlin, chiar dacă marile puteri apusene recunoşteau 
rolul decisiv al Regatului României la câştigarea 
războiului, nu i s-a permis acestuia să ia parte, 
raptul de la San Stefano fiind validat şi aici. 

În timpul Marelui Război, cum a fost denumit 
în epocă primul mare măcel mondial, contribuţia 
României — rămasă la un moment dat să lupte 
singură pe frontul de est, ca urmare a defecţiunii 


pe care o acceptăm şi o suportăm, zilnic, cu eforturi 
uriaşe de autocenzură şi refulare. Aş vrea să observ 
însă înainte de a continua că această carte despre 
cantitate a fost concepută de Rene Guenon ca 

o continuare „doctrinală” a unei cărţi anterioare, 

Criza lumii moderne. Pe de altă parte, gândirea lui 
Guenon este absolut diferită de mentalitatea noastră 
contemporană. 

„Oamenii, spune el, în această carte, şi-au limitat 
ambițiile intelectuale la abilitatea de a inventa şi 
construi maşinării, dar au sfârşit prin a deveni 
ei înşişi nişte biete maşinării.” 

De aceea, Occidentul este condamnat, cum ar 
spune Sartre, iremediabil, la „Domnia cantităţii”. Dar, 
dat fiind că şi România a devenit o anexă onorabilă a 
Occidentului, această carte ar trebui să ne trezească 
nu numai interesul, ci şi conştiinţa, o conştiinţă tragi- 
că a destinului nostru în această parte de lume; şi, în 
al doilea sau al treilea rând, această carte are darul 
de a trezi conştiinţa misiunii noastre spirituale şi isto- 
rice, a fiecăruia dintre noi, ca fiinţe unice şi irepetabile. 


Nr. 1 (146) m 


lanuarie 2023 


Historia magistra vitae 
şi „perfidul Albion” (|) 


ruşilor aflaţi în plină degringoladă revoluţionară -— la 
victoria Antantei a fost decisivă. Prin jertfa luptătorilor 
ei, România „descongestionase celelalte fronturi, 
atrăgând asupra ei totalitatea rezervelor inamicului”, 
cum afirma Mircea Vulcănescu. Şi totuşi, şicanele 
nejustificate ale aliaţilor, la Conferinţa de Pace de la 
Paris, aveau să-l oblige pe I.C. Brătianu, care n-a fost 
niciodată vreun guignol postrevoluţionar cu spinarea 
frântă, să părăsească conferinţa, lucrurile urmând 
să se amelioreze prin maleabilitatea diplomatică a 
lui Alexandru Vaida-Voevod şi farmecul şi dragostea 
profundă de ţară a marii regine Maria a României. 
Am scris mai demult despre culisele şi tribulaţiile 
Conferinţei, dar nu pot să nu reamintesc, din perspec- 
tiva temei de astăzi, comentariul pe care românul 
integral în integralitatea românităţii sale care a fost 
Ştefan D. Fay îl făcea relatării de către Paul Valery 
a unui fapt din culisele amintite, ilustrând pe deplin 
raporturile dintre marile şi micile puteri, aliate sau nu, 
cinismul primelor în gestionarea intereselor proprii. 
Aşadar, Paul Valery „ne povesteşte o întâlnire 
a pictorului Edgar Degas cu Clemenceau, la Operă, 
căruia (Degas) îi spune că, în chiar acea zi, fusese 
la Cameră şi «Nu am putut, tot timpul dezbaterilor — 
zice Degas — să-mi iau privirea de la uşa mică de 
pe laturi. Îmi închipuiam că pe acolo va intra ţăranul 
de la Dunăre»” (adică reprezentantul României). 
„La care Clemenceau îi zice: «Voyons, monsieur 
Degas, dar nu l-am fi lăsat să vorbească!» 


Nu l-ar fi lăsat să vorbească! Ce să caute 

în Parlamentul Franţei un oarecare Badea 
Cârţan să spună durerea Ţării lui? Noi stăm de 
vorbă cu oameni din altă clasă, avem aici pe contele 
Appony, pe contele Teleky, baroni cu duzinile. Un 
ţăran de la Dunăre? Păi, cine-i el, domnule?”, co- 
mentează cu revoltă şi durere Ştefan D. Fay. 

„Să-i spun eu cine-i el? Plugar şi universitar! Ţăran 
şi geniu! Soldat şi general! Erou care moare apărând 
o apă, o ţară, un continent. Un om care şi-a învăţat 
dezastrul sub teroarea istoriei. Un chinuit. Furat de 
ţară, furat de sănătate, furat de muncă. Priveşte în 
jos dacă vrei să afli ce scrie în cartea sorții. Suferinţa 
e jos. Şi unde-i suferinţă nu e dreptate!” 

Cum scriam la rându-mi: „Luaţi aceste cuvinte 
şi puneţi-le pe frontispiciul Parlamentului României! 
Insemnaţi-le cu fierul roşu pe fruntea parlamentarilor 
noştri europeni care boicotează deseori «ţăranul de 
la Dunăre» la Bruxelles, pentru interese de partid! 
Aceste cuvinte rupte din sufletul franco-secuiului 
Ştefan J. Fay, românul integral în integralitatea 
românităţii sale!” 

Despre acest cinism, ridicat la superlativ, vom 
vorbi în episodul următor. (Va urma.) 


Ri de o claritate străpezitoare. 


Rene Guenon şi tradiţia primordială 


Guenon şi tradusă în limba română de 

Teodor Ghiondea, confirmă, ca şi celelalte 
capodopere guenoniene, relevanţa tradiţiei în 
actualitate. O temă esenţială, programatică, a Editurii 
Herald. 

Şi în lucrarea aceasta, Rene Guenon reia şi 
explică în ce constă starea de criză a Occidentului, 
care s-a agravat în mod exponențial de la primele 
profeţii gu&noniene până astăzi, în secolul XXI. Adept 
al tradiţiei şi duşman al modernităţii, Guenon pune 
la îndoială valorile Occidentului, pe care le respinge 
ca fiind potrivnice şi profund toxice pentru un destin 
nobil întru adevăr şi lumină al fiinţei umane. Progresul 
tehnologic, absurd şi aberant, avea să declanşeze, 
periodic, crize şi pandemii, războaie şi hiperinflaţii, 
consumerisme şi degradări ale reţelei neuronale. Dar 
efectul fundamental şi iremediabil este degradarea 
şi, în final, pierderea identităţii umane, aşa cum 
constatăm cu fiecare zi care trece. 


A ltfel spus, această carte, semnată de Rene 

întoarcerea la tradiţie. Astăzi, mai mult ca 

oricând. Până nu va fi prea târziu. Poate 
că este deja prea târziu? Se ştie că scopul fiinţei 
umane, după Guenon şi nu numai, este desăvârşirea 
spirituală. Trei ar fi căile care conduc la această 
împlinire: metafizica, tradiţia şi simbolismul. Cu 
argumente preluate din marile tradiţii spirituale, 
hinduism, budism, taoism, creştinism, sufism, cabala, 
Rene Guenon dezvăluie şi tălmăceşte esenţa 
doctrinelor metafizice, modul cum s-au păstrat şi 
perpetuat cunoştinţele sacre ale tradiţiei primordiale 
prin arte, table de legi, ritualuri religioase sau 
masonice. 

Voi încerca, totuşi, aici, într-o absidă a gloselor 
mele, să-l configurez şi să-l cunosc, să-l definesc, 
parţial, pe Rene Guenon, prin raportare la contem- 
poranii săi. Toţi exegeţii sau comentatorii lui Rene 
Guenon vorbesc despre el ca şi cum ar fi fost o 
fiinţă izolată. Un profet rătăcind într-un pustiu. Este, 
într-adevăr, un personaj solitar, dar chiar şi o insulă 
s-a desprins cândva dintr-un arhipelag. 

Aparent, fiecare lucrare a lui Rene Guenon este 
un monolog. În realitate, Rene Guenon polemizează 
cu mentalitatea contemporană. Fără să recunoască 
explicit, programatic, Rene Guenon polemizează, 
tacit, discret, cu fiinţa, conştiinţa şi discursul stării, 
situaţiei de absurd, descrisă, cercetată, descifrată, 
de cunoscuţi filosofi din epocă: Sartre şi Camus. 

Fiinţa şi neantul, carte publicată de Sartre 
în 1943, deci cu doi înainte de apariţia Domniei 
cantităţii, face cu siguranţă parte din cultura 
lui Guenon, din decorul său filosofic. Sartre 
demonstra în cartea sa că „omul este condamnat 
să fie liber”. El alege fără motiv şi astfel devine 
„O pasiune inutilă”. Într-un anume fel, Sartre se 
întâlnea cu Guenon, care ştia că omul, fiind liber, 
poate alege şi motivat, iniţierea, desăvârşirea 
spirituală, Calea Luminii. 

Absurdul, ca expresie a Occidentului, este 
sentimentul de oboseală şi dezgust, trăit de omul 
conştient pentru că existenţa lui se învârte în jurul 
unor acte repetitive, lipsite de sens. Omul lui 
Guenon este frate vitreg cu Sisiful lui Camus 
(1942). Certitudinea morţii nu face decât să 
întărească, după Albert Camus, sentimentul de 
inutilitate al întregii existenţe. Reţinem că, totuşi, 
în final, Sisif este fericit. Rene Guenon îi răspunde 
indirect lui Camus, atunci când dezvăluie şi argu- 
mentează că există o Cale, Calea lui Hristos. Că 
există nişte chei, care pot fi găsite în ezoterismul 
creştin sau în ezoterismul hindus, taoist, islamic. 
Că există o tradiţie primordială, cu întrebări, răspun- 
suri şi opţiuni alternative. Descoperirea tradiţiei 
primordiale, deschiderea către orizonturile acestei 
tradiţii cu rădăcini orientale, l-ar putea salva pe 
omul absurd sartrian, camusian sau heideggerian. 


Fi umană nu se poate salva decât prin 


fie liber, el renunţă totuşi la orice opţiune 

posibilă. Omul lui Camus, deşi condamnat 
la absurd, se revoltă şi astfel se apropie, într-o 
anumită măsură, de omul lui Rene Gue&non. Albert 
Camus crede că „singura poziţie filosofică coerentă 
este revolta”. Revolta este, aşadar, modul de a trăi 
absurdul, cunoscându-ne destinul fatal şi totuşi 
înfruntându-l. Este inteligenţa care se luptă cu 
„tăcerea nerezonabilă a lumii”; omul condamnat, 
care refuză sinuciderea. Căutarea iniţiatică a tradi- 
ţiei primordiale, aşa cum o vede Guenon, are o 
versiune semi-atee, fără transcendenţă, de sorginte 
nietzscheană, la Camus. Revolta, ca voinţă de putere 
asupra sinelui, deschide un câmp de acţiuni posibile, 
pentru că dacă omul absurd se lipseşte de viaţa 
veşnică, atunci el se eliberează de constrângerile 
impuse de un viitor improbabil şi câştigă astfel 
libertatea. O anume libertate virtuală. 

O carte destul de recentă, apărută în 2019, 

este vorba de Rene Gusnon et les signes des 
temps [Rene Guenon şi semnele timpului], scrisă 
de Philippe Bergeron, face unele corecturi în ceea 
ce priveşte receptarea standard a parcursului spiritual 
guenonian. De pildă, astăzi, numele lui Guenon 
este asociat, în principal, cu islamul. Este o viziune 
reductivă, consideră Philippe Bergeron, deoarece 
islamul joacă un rol discret în activitatea lui Guenon. 
Există o dimensiune hindusă mult mai evidentă la 
nivel doctrinal, dar şi o dimensiune taoistă; o alta, 
masonică etc. Ştiinţele şi cunoştinţele spirituale, 
provenite din China şi India, sunt cu mult anterioare 

Biă omul lui Sartre este condamnat să 


preocupărilor şi iniţierii sale în ritualurile sufiste. 

Deşi poate că unii îl localizau pe Rene Guenon 
undeva, într-un univers utopic, în Shambala sau 
Agartha, el face parte — fapt mai puţin cunoscut — 
dintr-o elită a profeților moderni. Este un futurolog 
avant la lettre. De ce? Pentru că era un foarte atent 
observator al dinamicilor sociale. Găsim în studiile 
sale din 1945 afirmaţii clare că moneda va dispărea. 
În cartea sa Autoritate spirituală şi putere temporală, 
Guenon proclamă că prăbuşirea bolşevismului 
va marca pentru Occident sfârşitul epocii moderne. 
Mai mult, chiar în această carte despre care vorbim, 
Domnia cantităţii şi semnele vremurilor, Guenon 
menţionează modificarea raporturilor dintre spaţiu 
şi timp. Este exact ce se întâmplă şi ce trăim astăzi, 
când suntem invadaţi, colonizați sau luaţi ostatici 
de internet. Într-adevăr, odată cu internetul, am 
intrat într-un nou spaţiu-timp. Dar post-guenonienii 
contemporani, mediile guenoniene din Franţa nu 
au nimic de spus despre aceste aspecte. Cum 
nu au nici despre criza islamismului. 

Am reţinut din cartea lui Philippe Bergeron şi ca 
atare aş vrea să transmit şi partenerilor mei de dialog 
imaginar încă două idei, care merită o dezbatere 
mai amplă. Şi anume: există teze majore în opera 
lui Guenon care pot fi puse în discuţie. De exemplu, 
identitatea sau non-identitatea religiilor. Mai ales că 
în fiecare religie sau tradiţie persistă un nucleu care 


va perpetua, sub diverse forme, până în secolul XX, 
când omenirea se află în faza finală a celei de a patra 
vârste a lumii, Kali-Yuga, o epocă a întunericului 
şi a conflictelor, a sărăciei şi ipocriziei. Şi Spengler 
credea, în 1918, că Occidentul ajunsese la stadiul 
terminal. Din această stare de disoluţie, omenirea 
nu poate ieşi decât printr-un cataclism, deoarece 
este nevoie de o renovatio, o reînnoire şi o renaştere 
totală. „Dezordinea şi confuzia domnesc în toate 
domeniile”, scria Guenon. Este o epocă anunţată 
în cărţile sfinte ale Indiei: „Căstele se vor amesteca 
şi familia va dispărea”; dar şi în Evanghelia lui Matei, 
unde este descrisă ca „urâciunea pustiirii” (Mt. 24:15). 
n 
n Domnia cantităţii, în Criza lumii moderne, 
| ca şi în multe alte cărţi sau eseuri, Rene 

Guenon consideră crizele dominante ale 
subciclului Kali-Yuga -— criza financiară şi criza 
ecologică — două manifestări ale unei crize globale 
şi profunde, criza relaţiilor noastre cu natura şi 
societatea, caracterizată prin dorinţa de control 
amplu, instrumentalizare şi artificialitate crescândă. 
Dar, în ciuda puterii instrumentelor şi tehnicilor 
moderne, societăţile sunt la nivel global din ce 
în ce mai fragile, iar căutarea eficienţei se întoarce 
împotriva lor, generând situaţii absurde şi fără ieşire. 
Acest tip de contra-productivitate va fi analizat prin 
anii '70 de Ivan Ilich, strălucit teolog şi filosof 
austriaco-dalmat, dar şi de Paul Krugman, 
Premiul Nobel, în 2008, în celebra sa carte 


ante Revenirea crizei şi Depresiunii economice. 


face posibil un acord asupra principiilor, deoarece 
există o tradiţie primordială. Pe de altă parte, dacă 
sunt reconsiderate criteriile în funcţie de care s-a 
putut defini tradiţia primordială, Kabbala este prima 
în top, urmată de hinduism, taoism, sufism, creşti- 
nism. Kabbala este adevărata tradiţie primordială. 
Cel puţin aşa crede Philippe Bergeron. 


şi interpreta istoria prin câteva antiteze: 
Orient şi Occident, Cultură şi Civilizație, 
germanism şi romanism, protestantism şi catolicism, 
creştinism şi păgânism. Oswald Spengler, de pildă, 
un filosof uriaş, care îşi va pune pecetea pe gândirea 
europeană modernă şi implicit pe Rene Guenon, 
va publica primul volum al capodoperei sale Declinul 
Occidentului în 1918. La fel ca Spengler, Rene 
Guenon va fi un critic acerb al omului occidental 
şi al occidentalo-centrismului. După Spengler, 
civilizațiile mor şi nu mai renasc, Guenon are 
însă o soluţie: renaşterea spirituală, prin iniţiere, 
şi recuperarea tradiţiei primordiale. 

În 1922, Spengler publică ultimul volum al 
Declinului, iar doi ani mai târziu, în 1924, Paul Valery 
avea să scrie despre tragedia Primului Război Mon- 
dial; despre conştiinţa nimicniciei şi a morţii; despre 
crizele în cascadă. Ca să surprindem mai bine 
mentalul european, recte francez, din epocă, un scurt 
fragment din cartea lui Paul Valery, Criza spiritului, mi 
se pare revelator. Mai ales că Rene Guenon o citeşte, 
fără să se lase prea mult influenţat, pe când se 
pregătea să scrie Criza lumii moderne, apărută 
în 1927, trei ani mai târziu. 

Să-i acordăm un minut şi 20 de secunde lui Paul 
Valery: „Noi ceilalţi, civilizațiile, ştim acum că suntem 
muritori. [...] Şi acum vedem că abisul istoriei este 
suficient de mare pentru toată lumea. Simţim că o 
civilizaţie este la fel de fragilă ca o viaţă de om. [...] 
Criza militară poate că s-a terminat. Criza economică 
este vizibilă în toată puterea ei; dar criza intelectuală, 
mai subtilă, este mult mai greu de evaluat. [...] 

Pentru Guenon, criza modernă începe odată cu 
domnia lui Carol cel Mare, Charlemagne, în zorile 
veacului al XIV-lea. Atunci, istoria înregistrează 
primele semne ale unei noi decadenţe, care se 

Rene Guenon a formulat o critică radicală 
a procesului de regresie a inteligenţei, trăit, 
experimentat de Occidentul modern. Astfel, el 
a contribuit, într-o anumită măsură, la renaşterea 
unei mişcări de regândire a Tradiţiei în lumea de 
ieri şi de astăzi. El încerca să trezească spiritul 
anesteziat al contemporanilor săi şi de aceea a 
denunţat încă din anii '20 discursurile ideologice 
care demonizau Orientul, arătând că singura 
ameninţare reală pentru Occident a fost, este 


şi neajunsuri. De aceea, cursa nebunească 

a Occidentului după profit, sub semnul materia- 
lismului şi pragmatismului, avea să atragă după 
sine numai pierderi, distrugeri şi tragedii. 

Susţinător fervent al dialogului Occident-Orient şi 
al apropierii interculturale, convins fiind de rădăcinile 
şi moştenirile comune, deseori negate sau „şterse” 
de istorici din motive ideologice specifice fiecărei 
epoci, Rene Guenon a continuat să critice bolile 
Occidentului, indiferența, idiosincraziile şi afaziile 
sale. Într-un interviu din 1925, Rene Gu&non afirma 
că „Nu poţi salva un bolnav, care nu vrea să se 
vindece, împotriva voinţei sale. Dar cel mai îngrozitor 
este faptul că Occidentul se complace în propria-i 
boală şi nici nu vrea să o recunoască; mai mult, 
îşi face o glorie din ea.” (Cahiers du mois, 1925, 
entretien avec Rene Guenon et Louis Massignon) 

Denunţând cursa pentru bunăstarea materială 
care tinde să devină singurul criteriu al progresului, 
Rene Guenon a încercat să descifreze căile şi cheile 
de restabilire a legăturilor dintre om şi Principiul 
său. Astfel, întreaga sa operă este dominată de o 
întrebare centrală, care nu şi-a pierdut actualitatea: 
care este scopul cunoaşterii contemporane? care 
este rolul inteligenţei umane în managementul 
progresului ştiinţific? Întrebare esenţială, într-un 
context în care potenţialul distructiv al noilor 
descoperiri ştiinţifice pune sub semnul întrebării 
însăşi supraviețuirea speciei umane. Căile revelate 
de Rene Guenon rămân deschise şi astăzi, cu 
aceeaşi generozitate şi ospitalitate spirituală ca la 
începuturi, oricărui pelerin aflat în căutarea sinelui, 
a Tradiţiei primordiale, a principiilor şi a adevărurilor 
interioare. 


şi răstălmăcite, aprofundate sau „încondeiate” 

de mult prea mulţi cărturari şi gânditori români 
ca să nu trezească interesul şi curiozitatea cititorului 
implicat şi responsabil din secolul XXI. A existat, 
într-adevăr, o şcoală guenoniană românească, pe 
parcursul a cel puţin două generaţii, o reţea discretă 
de discipoli şi admiratori, care au privegheat marile 
şi micile taine ale spiritului. Despre ei şi cu ei, voi 
încerca să dialoghez în numerele viitoare: Vasile 
Lovinescu, Mihail Avramescu, Mihail (Michel) Vâlsan, 
Anton Dumitriu, Virgil Cândea, Andrei Scrima ş.a. 


| deile lui Guenon au fost preluate, tălmăcite 

zi, în ultima zi a 
anului, ne aflăm 
în Franţa. Deschid 


televizorul puţin după prânz şi 
aflu că noul an a şi început în 
insulele Tonga şi Kiribati din 
Pacific. Apoi, într-una 

din insulele arhipelagului 
Chatham are loc prima 
căsătorie. Noul an soseşte 
apoi în Auckland, cel mai mare oraş al Noii Zeelande, 
urmează Sidney în Australia: mare risipă de artificii 
deasupra apei, o figură zâmbitoare pe un pod, siluete 
de saltimbanci proiectate pe faţada clădirii care 
reprezintă blazonul oraşului; Tokio — mii de baloane 
verzi lansate în centrul oraşului; la Seul, prim- 
ministrul cu doamna, pe o estradă, faţă în faţă 

cu mulţimea într-o imensă piaţă... Spre seară, la 
telejurnal, aflu că în Anglia s-au cheltuit 60 miliarde 
de franci francezi pentru această sărbătoare, iar 

în Londra se aşteptă lansarea a 80 de mii de şarje 
de artificii! Am senzaţia că o nemaipomenită euforie 
a cuprins întreaga planetă, iar în unele locuri chiar 

o adevărată beţie, acceptată cu umor şi simpatie 


artea cu titlul 
reprodus mai sus 
(Ed. Sapientia, laşi, 


] 2014, 484 pp, traducere din 
__ |limba germană de ar. biol. 
Alexandru Ş. Bologa după 
Die globale sexuelle Revolution — Zerst&rung der 
Freiheit im Namen der Freiheit, fe-medienverlags 
GmbH, Kisslegg, Germania, ed. a 4-a, 2014), de 
Gabriele Kuby sociolog, mamă şi catolică germană, 
este o lucrare cu caracter ştiinţific, monografică, 
asupra unui subiect care stârneşte interes major în 
toate domeniile pe lângă sexologia în sine -— biologie, 
medicină, psihiatrie, psihologie, filosofie, etică, 
societate, politică, învăţământ — pretutindeni 
şi dintotdeauna. 

Stilul este sobru, precis, concis, gen non multa 
sed multum, cum se cuvine abordării unui subiect 
de asemenea importanţă. Conturarea subiectului 
dat şi a termenilor specifici invocaţi este obiectivă 
şi nu lasă loc ambiguităţii. Exprimarea comentariului 
şi opiniei proprii autoarei sunt evidente, deşi uneori 
voalate, rezultă decent printre rânduri. 

Abordarea problematicii sexuale, cu toate 
conotaţiile sale, este complexă, vizând problematica 
în sine, a evoluţiei ei în timp şi a numeroaselor 
„probleme” apărute, promovate, contestate, de-a 
lungul timpului până, mai ales, în prezent. 

lar problemele şi implicaţiile actuale nu sunt cu 
siguranţă simple, puţine, uneori uşor de agreat, ele 
sunt adesea contestabile — plecând de la conceptele 
clasice sănătoase de normalitate, morală, ordine, 
credinţă, fidelitate, care, şi după cum lasă să se 
înțeleagă autoarea cu fermitate şi fineţe, au susţinut 
stabilitatea şi dezvoltarea societăţii umane în limitele 
naturalului firesc şi ale ceea ce numim, în limbajul 
de astăzi, ale dezvoltării durabile. 

Documentarea exhaustivă şi laborioasă de care 
dă dovadă autoarea impresionează la rândul ei. 

Desigur abordarea corectă a tematicii în discuţie 
lasă loc interpretării, acceptării sau respingerii 
faptelor, conceptelor, ideilor, de la cele mai vechi 
până la cele mai moderne, în funcţie de nivelul 
intelectual propriu, conservator sau liberalțist), 
de înţelegere, toleranţă, susţinere sau, dimpotrivă, 
de condamnare şi respingere a ceea ce pentru unii 
este normal, sacru, de la sine înţeles, intangibil şi 
inviolabil, iar pentru alţii, volens — nolens, acceptabil, 
suportabil, „se poate şi aşa”, „de ce nu”, „da!” 

Sarcina traducătorului este în general dificilă, mai 
ales când se doreşte respectarea „spiritului şi literei” 
autorului şi originalului său, y compris autoexigenţa 
şi, desigur, fără absolut nicio îndoială, când este 

Paul DIACONESCU 


Fulguraţii 


fiindcă ziua de mâine nu e doar prima zi a unui 
an nou, şi nici chiar prima zi a unui nou secol, 
ci începutul unui nou mileniu, al Treilea Mileniu 
de la naşterea Domnului nostru lisus Cristos! 
(Roquefort, 31 decembrie 1999) 


numărul de telefon al fiicei noastre din 
Danemarca. Va trece pe la ea în primăvară, 
după care va continua în Malta şi s-ar putea să facă 
saltul până la fiul lui, în California. „Dacă iese...” — 
zice. Ca pe vremuri: „Dacă se bagă carne...; dacă 
ies formularele...; dacă...” Nimic nu e sigur, nimic 
nu se realizează decât dacă... El s-a obişnuit cu asta 
şi i se pare absolut normal. În încheiere ne spune că 
la Bucureşti oamenii se întreabă unii pe alţii: „Unde 
petreceţi cutremurul?” Pentru că un „profet” a anunţat 
că în aceste zile — 14, 15, 16 ianuarie — va avea loc 
un cutremur care va face oraşul una cu pământul. 
Ca urmare, mii de oameni au părăsit Bucureştiul, 
ducându-se unde au putut. Cei ce n-au avut unde 
merge dorm în maşină la marginea oraşului, deşi 
e ger! 
(15 ianuarie 2000) 


Ț nimanide N., din Bucureşti. Ne cere 


vorba despre limba 
germană (sic). |n acest 
sens, celebrul scriitor 
american Mark Twain 
rămâne antologic prin 
eseul lui remarcabil About 
this awful German 
language, absolut realist 
prin adevărurile exem- 
plificate, pe lângă 
savoarea umorului 
implicit! Bogăția lexicală, 
profunzimea, precizia, 
nuanţarea, sinonimiile, 
toate cultivate până 

la extrem, pe lângă 
complexitatea gramati- 
cală, uneori greu de 
apreciat, ale acestei limbi 
— proprii unei culturi a 
limbii şi unui popor de 
scriitori şi filosofi (pentru 
a nu mai aminti şi muzicienii) de talie mondială — 
îngreunează demersul traducerii din start. Acestea 
sunt însă dificultăţi sau „provocări” cunoscute şi 
implacabile, deci de acceptat şi de învins, ca pe un 
inamic vizibil. Dar ce faci cu absenţa termenului cu 
totul în limba proprie: recurgi la explicitarea sau 
circumscrierea sau parafrazarea lui, mai mult sau mai 
puţin reuşită; într-adevăr, aceasta aparţine riscurilor 
meseriei. Sau, cu invazia, adesea cu totul nefericită şi 
inutilă a anglicismelor, chiar într-o limbă, repet, atât 
de elaborată, la propriu şi la figurat, ca limba 
germană, nemaivorbind de artificialitatea şi inutilitatea 
lor evidentă în limba noastră (de origine latină), în 
care, har Domnului, avem destule sinonime pentru 
neologismele nelipsite aproape cotidian, ca „mana- 
gement” şi „manager”, lucru în reţea şi socializare 
pentru „networking”, loc de muncă pentru „job”, 
tendinţă pentru „trend”, reducere pentru „discount” 

şi câte altele — dar ştiu, ...vox clamantis in deserto! 


de faţă, cu grad de dificultate în traducerea 

lui întotdeauna în modul cel mai adecvat, 
nu numai în limba română, ci de-a dreptul interna- 
ţionalizat, este gender, cu derivați nu puţini, ca 
gender mainstreaming, transgender, ideologie 
gender, conferinţe gender, om gender etc. şi cu 
corolarul lui cel mai inadecvat, genderizat, toate 
utilizate astfel inclusiv în originalul german al textului, 
trebuind a fi preluate ca atare şi utilizate pentru sex 
şi gen în înțelesurile lor clare biologic respectiv 

in când în când primesc mesaje de la 
Bi Laurenţiu V., prietenul meu nonagenar. 

lată ultimul, primit ieri: „Dragul meu, să vezi 
ce mi se întâmplă! La fereastra ce dă spre grădină 
m-am împrietenit cu un porumbel. Vine în fiecare 
zi, dimineaţa, la prânz şi seara, să ia masa cu mine. 
Ei bine, azi, ce să vezi! Pe pervazul ferestrei n-a 
mai venit porumbelul meu cu pene cenuşii, ci un 
porumbel alb. Complet alb! Pentru prima oară, în 
stră-lunga mea viaţă, văd un porumbel alb! Ce să 
fie asta? Ce semn? N-a stat mult, dar m-a privit 
insistent, când cu un ochi, când cu celălalt. Ce crezi? 
Nu cumva e un mesaj de Dincolo? Nu crezi c-ar 
fi cazul să mă pregătesc către acel „liman de tihnă 
şi împăcare” — vorba poetului. Cu ilustra Doamnă 
sunt prieten de multă vreme, o simt ca pe o soră mai 
mare şi, ca vechi meloman, o întâmpin în fiecare 
dimineaţă cu următoarea invitaţie: 

Şi când va fi să vii, să vii, Surato, 

În orele tale amabile, 

Cu pas uşor, în moderato 

ŞI, dacă se poate, cantabile!” 


Revoluţia globală sexuală 
Distrugerea libertăţii în numele libertăţii 


Alexandru Ş. BOLOGA 


lingvistic, dar păstrate şi ca atare, în mod 
forţat, în semantica actual(izat)ă în domeniul 
sexologiei în sensul cursului, omului, 
ideologiei, teoriei, egalităţii, manifestului, 
conferinţelor ş.a. 

Faptul că traducătorul împărtăşeşte 
aproape integral opiniile expuse în carte, 
ca bărbat, biolog şi cercetător ştiinţific, a 
favorizat întrucâtva executarea traducerii 
acestei lucrări, deosebit de incitante, cu tot 
respectul cuvenit autoarei pentru travaliul, 
reuşita şi „provocarea” ei la gândire, atitudine 
şi moralitate într-o lume şi în timpuri care ridică 
atât de numeroase semne de întrebare asupra 
nivelului actual şi mai ales asupra evoluţiei 
etice a omului şi societăţii în prezent şi viitorul 
foarte apropiat. 

Şi această carte, dintre publicaţiile de 
până acum ale autoarei, este o pledoarie 
decisă şi univocă împotriva tarelor şi 
amenințărilor cuprinse în conceptul gender 
cu toate conotaţiile sale şi în gender mainstreaming, 
considerate în totalitate o ideologie globală a răului. 


aleficul şi pericolele intrinseci esenței 
VI specifice a acestei ideologii, de la 
începuturi până în prezent, rezidă în 
principal în următoarele concepţii, atitudini şi stări 
de fapt reprobabile şi inacceptabile de către omul 
sănătos şi conştient de valorile şi etaloanele civili- 
zaţiei şi culturii umane: 

— gender mainstreaming = programul politic 
de anulare a identităţii de gen a bărbatului şi femeii, 
de distrugere a familiei şi a creştinismului, 

— negarea existenţei biologice a sexelor masculin 
şi feminin, adică a bipolarităţii sexualităţii, respectiv 
a heterosexualităţii, şi susţinerea existenţei a nume- 
roase sexe, respectiv a homosexualității masculine 
şi feminine şi a celorlalte tipuri deviante de sexualitate 
(bi, trans, queer ş.a.), 

— denaturarea efectivă a noţiunilor de identitate 
de gen, orientare sexuală şi comportament sexual, 
în sfidarea desăvârşită a oricăror norme morale, cu 
încurajarea implicită a satisfacţiei sexuale instinctuale 
potrivnice controlării sexualităţii în limitele admise 
de educaţie, societate şi morală, 

-— înlocuirea abuzivă a drepturilor omului, femeii 
şi copilului cu o egalitate totală, cu accente deja 
totalitare, impunând drepturile unor minorităţi asupra 
celor ale marii majorităţi a populaţiei, oriunde 


şi indiferent de religiile predominante, 
— 

cu istoria ţării. Nu poţi înţelege ce a făcut 

sociologia şi ce n-a făcut, ce a putut şi ce nu 
a putut face, dacă nu o priveşti în contextul ei social. 
Acelaşi lucru pot spune şi despre istoria mea ca 
sociolog. 


S ociologia în România este strâns împletită 


Preistoria sociologiei: 
Gândirea social-politică şi culturală 
Starea de subdezvoltare. Ţările române au fost 
timp de secole crunt exploatate. O țărănime sărăcită. 
Un sistem politic preluat tot mai mult de controlul 
otoman. O clasă feudală interesată în exploatarea 
ţărănimii şi angajată în jocurile politice pentru putere. 
Cuantumul prelevărilor statale, pe locuitor, 
la sfârşitul secolului al XVI-lea: 


Galbeni  Grâu (kg) 
Anglia (1600) 0,25 21,5 
Polonia (1580) 0,14 10 
Ţara Românească (1590) 2 134 


Moldova (1590) 1 67 
Transilvania (1590) 0,4 40 
Imperiul Otoman (1581) 0,5 60 
(Sursa: B. Murgescu, 1996) 


Poziţia populaţiei româneşti, între cele trei mari 
puteri, Imperiul Otoman, Austro-Ungaria şi Imperiul 
Rus, a determinat evoluţia ei timp de secole. 

leşirea din subdezvoltare. Încă de la începutul 
secolului al XIX-lea, comunitatea românească 
a devenit tot mai îngrijorată de situaţia de subdez- 
voltare a ţării, agravată de dependenţa de Imperiul 
Otoman. Sistemul politic era inert, subordonat curţii 
otomane. Noua generaţie de intelectuali resimțea tot 
mai mult urgenţa problemelor social-economice ale 
ţării şi nevoia scoaterii din starea de subdezvoltare. 

Visul ca o formă de ieşire din subdezvoltare. 
Când am dat peste afirmaţia că românul este un 
visător am considerat că e o simplă metaforă pe 
care nu trebuie să o iei în serios. Acum însă cred 
că, în cele mai multe forme de manifestare ale sale, 


Discurs de Recepție în Academia Română rostit la 25 
octombrie 2022. Răspunsul a fost dat de acad. Victor Voicu. 


Sociologia şi visul României (|) 
Acad. Cătălin ZAMFIR 


Publicat în seria Discursuri de Recepție, Editura Academiei 


Române, Bucureşti, 2022. 


românul este un visător. 

Visul este ieşirea din realitate şi plăsmuirea unei 
alte realităţi, cu o altă logică. Visul este o constantă 
a trăirii româneşti. El a luat forme foarte diferite: 
basmul, sărbătorile, arta, mai ales literatura şi 
muzica, filosofia. Şi programele politice sunt 
un vis de schimbare a realităţii. Conştiinţa de 
sine a românilor a fost forma ieşirii din starea 
de subdezvoltare. 


surprindă la început. Sociologia românească 
este şi ea o formă a visului: ieşirea din 
realitate şi construirea unei alte realităţi. Profesia 
de sociolog este o formă în care eu visez. 

Contactul tinerei generaţii cu Europa occidentală, 
în primul rând cu Franţa şi Germania, a coagulat 
programul ieşirii din subdezvoltare. Tinerii intelectuali 
şi-au asumat responsabilitatea de a găsi căile prin 
care pot contribui la relansarea ţării. Modelul de 
societate de atins era în primul rând cel bazat pe 
cultură şi ştiinţă. Schimbarea politică avea ca obiectiv 
eliberarea de tutela otomană şi eliminarea puterii 
feudale. Tinerii intelectuali erau forţa activă a proce- 
sului de schimbare. Structurile capitaliste şi industriale 
erau subdezvoltate, reprezentând o resursă econo- 
mică şi politică firavă. 

Deşi divizată politic şi administrativ, populaţia 
română a dezvoltat conştiinţa de sine a românilor, 

o cultură proprie, unită de o limbă comună. 

În ciuda condiţiilor externe neprielnice, unirea 
într-o mare comunitate românească s-a cristalizat 
treptat, la început mai mult ca o stare de „vis” decât 
de program realizabil în contextul internaţional 
neprielnic. Proiectul lui Mihai Viteazul de a realiza 
o Mare Românie a rămas în conştiinţa publică 
ca un vis memorabil care nu trebuia uitat. 

Contactul cu Vestul european. În secolul al 
XIX-lea Occidentul european îşi creşte influenţa 
asupra estului Europei: politic, economic, dar mult 
mai rapid şi mai profund asupra mentalități. Până 


V: propun şi o perspectivă care ar putea să 

să ajungă bunurile şi 
structurile economice din 
Occident, au venit ideile. 
Tinerii români, în loc să 
meargă la Istanbul, au început 
să meargă la universităţile din 
Vest, mai ales în Paris. Şi au venit acasă, nu atât 
cu bunurile europene, ci mai mult cu stilul de viaţă 
occidental şi, mult mai important, cu o nouă viziune 
socială şi politică. În contact cu mediul intelectual 
efervescent al mijlocului secolului al XIX-lea, tinerii 
români au fost captivaţi de visurile revoluţionare ale 
Occidentului. Ei s-au format nu la coada, ci la vârful 
ideilor europene de schimbare socială. 

Clasa bogată a început şi ea să trăiască la nivelul 
modului de viaţă european, dar țărănimea a fost 
marele perdant al deschiderii europene. Ea a plătit 
prin accentuarea sărăcirii sale pentru noile aspirații 
europene ale boierimii. 

La începutul secolului al XIX-lea, populaţia 
română este cuprinsă de o adevărată fierbere 
socială. 


Franceză, o masă de ţărani transilvăneni, 

conduşi de Horea, Cloşca şi Crişan, se 
răscoală, înspăimântând guvernarea austro-ungară. 
Programul revoltei ţărăneşti se centra pe moderni- 
zarea unei societăţi rurale prin desfiinţarea sistemului 
feudal: pământurile nobililor să fie împărţite ţăranilor, 
nobilii să nu mai aibă moşii şi să plătească dări ca 
oamenii de rând, ei să trăiască din slujbe de la stat. 
Răscoala a fost înăbuşită cu o duritate care a rămas 
ca o pată neagră a istoriei noastre: „tragerea pe 
roată” a doi din conducătorii răscoalei, al treilea 
spânzurându-se în închisoare. În Transilvania, 
programul reformei sociale este dublat de un program 
naţional: recunoaşterea drepturilor românilor, deşi 
majoritari, dar împilaţi de minoritatea maghiară. 

Lai tii 


N 
| n 1784, cu 5 ani mai înainte de Revoluţia 


trădania explicită şi insistentă, prin mijloace educaţionale, 


gender, în legislaţia şi guvernarea naţională, 


5 politice şi financiare la scară mondială, cu sprijinul unor organizaţii 
internaţionale notorii ca ONU şi UE, al unor guverne naţionale, 

de ex. al SUA, precum şi al unor organizaţii neguvernamentale internaţionale, 
naţionale şi locale, de lipsire a căsătoriei şi familiei de conţinutul lor valoric 
pozitiv, din punct de vedere social, moral, etic şi religios, 

- echivalarea cu orice preţ a căsătoriei cu parteneriatul sau „căsătoria” homo, 

— iniţierea abuzivă a educaţiei sexuale a copiilor începând din grădiniţă şi 
şcoala primară, cu promovarea evidentă a homosexualității şi cu urmări negative 
precum anihilarea sentimentelor naturale de castitate, pudoare şi ruşine, 

- imixtiunea nejustificată sau hilară a programelor de educaţie sexuală în 
aproape toate disciplinele şcolare: biologie, istorie, ştiinţe sociale, psihologie, 
etică, limba maternă, engleză, latină, 

-— introducerea „studiilor gender” în aproape toate facultăţile (din Germania), 

— îndemnarea făţişă a adulţilor la sexualizarea copiilor de la vârsta cea 
mai fragedă, 

— subminarea dreptului consfințit legal al părinţilor de educaţie a copiilor 
lor conform voinţei proprii, 

— pedepsirea părinţilor prin amenzi contravenţionale, lipsire de libertate sau 
pierderea dreptului de educaţie, în cazul opțiunii de retragere a copiilor proprii 
de la învăţământul obligatoriu sexologic, din motive de conştiinţă sau religioase, 

— defăimarea persoanelor care se opun prin diverse mijloace ideologiei 
gender, ca „homofobi”, acuzaţie asimilată fără deosebire rasismului, xenofobiei 
şi antisemitismului, 

-— favorizarea, nemotivată în mod corect şi obiectiv, a femeilor şi homo- 
sexualilor la angajare, 

— desconsiderarea, în disprețul doctrinei afişate şi în mod paradoxal, a femeii 
în calitatea ei cea mai nobilă, de mamă, şi a maternității care stau la baza 
perpetuării speciei umane şi a populaţiei globului, 

- eforturile concrete, prin programe de învăţământ şi diferite „ghiduri” filologice 
de eradicare a cuvântului mamă din limbaj şi dicţionar (sic!) precum şi violării 
propriu-zise a limbajului, atât gramatical, cât şi semantic, 

— feminizarea excesivă, până la incomprehensibil şi ridicol, a unor noţiuni şi 
formule de adresare tradiţional şi uzual masculine şi câtuşi de puţin discriminatorii, 

— respingerea plângerilor părinţilor împotriva sexualizării forţate a copiilor 
în instituţiile de învăţământ de stat şi a defăimării proprii, de către instanţele 
judecătoreşti naţionale sau chiar internaţionale, 

— încercările din ce în ce mai insistente şi evidente de constrângere legislativă 
a statelor membre, de ex. ale UE, de către foruri cu pretenţii de reputaţie 
internaţională, la acceptarea şi aplicarea sau impunerea prevederilor ideologiei 

— distrugerea conştientă şi fără scrupule a familiei, căsătoriei şi religiei, 

— anularea deliberată a oricărei diferenţe între bine şi rău, normal şi anormal, 
moral şi imoral. 

Nu am epuizat aberaţiile şi enormităţile incredibile ale ideologiei menţionate 
şi care rezultă din toate referinţele probate şi exemplificate abundent în carte. 

Dintre pericolele care ameninţă grav societatea actuală autoarea nu pregetă să 
mai avertizeze cât se poate de concret asupra „dispariţiei tot mai rapide a abilității 
copiilor şi tinerilor de a citi şi scrie, a educaţiei şi a pudorii”, a „slăbirii tot mai mult 
a capacităţii pentru legături afective durabile: religia, familia, patria, tradiţiile 
culturale, identificarea cu profesiunea”, a „unei societăţi libere [care] există în 
măsura în care oamenii, din care se compune, sunt ei înşişi liberi pentru bine”! 


accentuarea catastrofei demografice contemporane (în raport cu 

suprapopularea planetei în contextul evident al epuizării resurselor 
naturale, chiar dacă ea nu trebuie combătută în mod evident prin înfometare, 
ignoranță şi lipsă de compasiune), negarea completă a oportunității unor mijloace 
contraceptive sau faptul că tinerii activi sexual sunt mai nefericiţi decât cei inactivi 
în această privinţă (oare chiar semnificativ statistic?). 

Una dintre foarte numeroasele concluzii elevate, care poate fi şi trebuie 
reţinută din această lucrare remarcabilă, este că „o cultură superioară necesită 
o morală superioară”. 

Apelul esenţial al cărţii este angajamentul obligatoriu pentru salvgardarea 
preceptelor definitorii de demnitate a persoanei, libertate reală, dreptate pentru 
toţi, fidelitate conjugală, solidaritate umană şi, nu mai puţin, responsabilitate 
în toate privinţele majore. 

lar mesajul fundamental şi totodată semnalul mai mult decât alarmant este, 
finalmente, apelul la „salvarea identităţii de gen ca bărbat sau femeie, a moralei, 

a familiei, a bisericii şi a sfinţeniei vieţii”. 

Pentru că altminteri, şi cel mai grav, „...dacă nu există obligaţii ale guvernanţilor 
pentru binele public, atunci această societate se află pe planul înclinat spre un 
nou totalitarism”, de care nu vrem să mai avem parte în niciun caz niciodată. 

Prin prezentarea cărţii publicului românesc îmi exprim speranţa că împreună 
cu Editura Sapientia să fi răspuns, în acord deplin cu invitaţia lansată de autoarea 
însăşi în epilog şi în măsura poziţiei şi posibilităţilor proprii, apelului la acţiune 
şi atitudine. 


A numite consideraţii rămân totuşi cel puţin discutabile, de ex., 


(Recenzie apărută în 2014, cu mici modificări, în Annals of AOŞR, Series on 
Biological Sciences — nota autorului.) 

pe care îi folosim. Şi profit de oportunitatea 
oferită de acest context să formulez 

o îndoială cu privire la utilizarea termenului de 
„răscoală” cu privire la actul „Horea, Cloşca şi 
Crişan”. În conştiinţa comună, „răscoală” are 
semnificaţia de „răzvrătire spontană şi neorganizată 
a ţărănimii oprimate” (dicţionar). Sociologia a dat o 
atenţie marginală proceselor de schimbare socială. 
Nu este întâmplător că nu vom găsi o definiţie 
„sociologică” a răscoalei diferită de sensul comun. 
Limbajul ne induce să considerăm mişcarea Horea, 
Cloşca şi Crişan „o mişcare spontană şi dezor- 
ganizată”. In mintea mea, sensul alunecă spre o 
mişcare împotriva boierimi „rele” şi solicitarea unei 
boierimi „bune”. Am fost şocat de programul mişcării 
1784 găsit în analiza acad. |.A. Pop, care nu cores- 
punde sensului de „răscoală”, ci mai degrabă celui 
de „revoluţie”: mişcare socială cu un program de 
schimbare a organizării sociale. E posibil că suntem 
tentaţi să asociem termenul de „revoluţie” cu grupurile 
intelectuale, iar ţăranii doar cu cel de „răscoală”. 
Dacă aşa stau lucrurile, Horea, Cloşca şi Crişan 
au declanşat o revoluţie, nu o simplă revoltă. 

1821. Programul Revoluţiei lui Tudor 
Vladimirescu: dreptul poporului la rezistenţă în faţa 
opresiunii, principiul suveranităţii naţionale, abolirea 
dominaţiei străine, desfiinţarea privilegiilor feudale, 
ocuparea funcţiilor pe bază de merit, nu de avere, 
reforma justiţiei, a administraţiei, reforma şcolară, 
formarea unei armate naţionale, reforma fiscală 
(L.A. Pop). 

Revoluţia din 1848-1849, în toate cele trei 
Ţări Române, „a trasat programul de modernizare 
a României până la 1918" (I.A. Pop, 2016, 116). 
In acel context s-a format o generaţie dedicată 
schimbării rapide a României: Alexandru |. Cuza, 
Nicolae Bălcescu, Vasile Alecsandri, Mihail 
Kogălniceanu, lon Heliade Rădulescu, Christian 
Tell, Costache Negri, Ştefan Golescu... Din per- 
spectiva timpului, Nicolae Bălcescu este cel care 
s-a afirmat atât ca un lider revoluţionar vizionar, 
cât şi ca un gânditor remarcabil în orizontul 
proiectului naţional românesc. 

Programul paşoptist a avut patru categorii de 
obiective. Naţionale: eliberarea Ţărilor Române 
de sub dominaţia străină, unirea social-politică a 
românilor. Instituţionale: modernizarea statului după 
model occidental, adoptarea instituţiilor şi legislaţiei 
europene care să ofere cadrul funcţionării unei 
societăţi moderne şi liberalizarea economiei. Sociale: 
eliberarea ţăranilor din dependenţă şi împroprietărirea 
acestora cu pământ, desfiinţarea obligaţiilor ţăranilor 
faţă de boieri, a dijmelor sub toate formele (claca 
sau zilele de meremet), urmând a fi introdusă doar 
o impozitare către stat. Feudalismul urma să fie 
desfiinţat. Invăţământul de toate gradele să fie în 
limba naţională. Liberale: democratizarea societăţii, 
drepturi şi libertăţi democratice, drepturi cetăţeneşti, 
libertatea persoanei, libertatea presei, egalitate 
în faţa legii şi desfiinţarea pedepselor corporale. 

1859. Programul paşoptist de modernizare este 
pus în practică în cei 7 ani de domnie ai lui Alexandru 
loan Cuza, sprijinit de personalităţile formate în 
climatul Revoluţiei de la 1848. Alexandru loan Cuza, 
ales domnitor în Moldova, este ales şi în Muntenia. 
Marile puteri sunt puse în faţa unui fapt împlinit 
care nu le-a plăcut. Se naşte primul stat cu titlul de 
România. Dar noua Românie este încă o Românie 
Mică. Transilvania este încadrată în Imperiul 
Austro-Ungar, Basarabia anexată de Imperiul Rus. 
Noul domnitor, împreună cu noile forţe politice, 
promovează un larg program de modernizare. Statul 
a adoptat de la început o structură instituţională la 
nivelul de vârf al Occidentului. S-a promovat un nou 
sistem legislativ prin preluarea legislaţiei din diferite 
ţări europene: Franţa pentru codul civil, Elveţia 
pentru codul de procedură civilă şi Italia pentru 
codul comercial. S-a creat astfel cadrul modern 
european de funcţionare a vieţii sociale. 


C: sociolog ştiu cât de fragili sunt termenii 


României, care a preluat aproape integral 

Constituţia Belgiei, considerată a fi cea mai 
avansată legiferare constituţională la acea vreme. 
Inscriind pe frontispiciul său principiul suveranităţii 
naţionale şi nespecificând în niciun articol relaţia 
de dependenţă faţă de Poartă, Constituţia din 1866 
a reprezentat forma politico-juridică de manifestare 
a independenţei României în planul relaţiilor inter- 
naţionale. Ea a statuat principiile democratice 


n 
| n 1866 este adoptată prima Constituţie a 

pentru funcţionarea statului român, cum ar fi: princi- 
piul suveranităţii naţionale, al separaţiei puterilor 

şi al guvernării reprezentative, al supremaţiei consti- 
tuţiei. Prin acest act fundamental, România realizează 
o adevărată deschidere, fiind primul stat constituţional 
al Europei de sud-est, în condiţiile în care, după cum 
remarca C. Stere într-un discurs ţinut în parlamentul 
României, „Bulgaria nu se născuse încă, Serbia 
constituia un mic stat vasal, monarhia habsburgică 
trăia în urma frământărilor din 1848 sub regim 
absolutist (...), iar Rusia trecea spre instituţii 
moderne, dar nu spre constituţionalism”. 

Reforma agrară, un obiectiv esenţial al întregii 
mişcări social-politice a timpului, a fost declanşată: 
secularizarea averilor mănăstireşti (1863) şi împro- 
prietărirea ţăranilor (1864). In Mesajul din decembrie 
1859, domnitorul Alexandru loan Cuza menţiona 
expres ca prioritate construirea de poduri, canale, 
căi ferate şi alte căi şi mijloace de comunicaţii şi 
de depozitare, infrastructură vitală a funcţionării unei 
societăţi moderne (V. Axenciuc). Se adoptă un nou 
sistem politic, multipartidist, cu parlament constituit 
prin alegeri, for legislativ care votează şi guvernul. 
Sunt constituite principalele instituţii culturale şi 


francez, se înfiinţează Academia Română. 

Programul reformei agrare promovat în anii 
1864-1866 a creat o tensiune cu configuraţia politică 
existentă: o boierime puternică şi un capitalism firav. 
Ceea ce s-a numit pe atunci „monstruoasa coaliţie” 
l-a forţat pe Cuza să abdice şi s-a optat pentru o altă 
formulă: recursul la un domnitor străin, Carol |, prinţ 
de Hohenzollern-Sigmaringen. Sistemul ereditar 
se spera că va evita conflictele politice. 

Stabilitatea politică a sfârşitului de secol exprima 
de fapt victoria forţelor conservatoare. Faţă de 
explozia reformatoare a anilor '60, în aproape jumă- 
tatea de secol care a urmat s-a instaurat o perioadă 
de acalmie politică. Statul conservator a instaurat 
un echilibru liniştit, reducând spre minimum ritmul 
reformelor, Îîncetinind dezvoltarea României. Reforma 
agrară, care ar fi trebuit să împingă puternic România 
pe calea modernizării, a fost stopată cu mult înainte 
de a-şi fi atins obiectivele sperate, eşuând într-o nouă 
formulă de feudalism, numită de Dobrogeanu-Gherea 
neoiobăgie. 


mai activ la nivelul programului politic de 

modernizare a fost intelectualitatea. Ce 
voia intelectualitatea română? Desigur, indepen- 
denţa. Era importantă împroprietărirea ţăranilor şi 
desfiinţarea structurilor feudale, dar rezistenţa era 
puternică. Schimbarea structurală era blocată de 
mulţi factori. Un spaţiu „liber” de dezvoltare a fost 
cultura. Colectivitatea avea nevoie de dezvoltarea 
conştiinţei de sine. Literatura oferea un asemenea 
instrument: în principal romanele şi piesele de teatru, 
dar şi articolele în ziare. 

In a doua jumătate a secolului al XIX-lea, ca 

reacţie la acalmia politică şi socială, s-a produs 
o adevărată explozie a culturii şi ştiinţei româneşti. 
Se afirmă, în această perioadă, romanul românesc 
prin Nicolae Filimon (Ciocoii vechi şi noi, 1865) şi 
Duiliu Zamfirescu (Viaţa /a țară, 1898), dar şi clasicii 
literaturii româneşti, Mihai Eminescu, lon Creangă, 
Vasile Alecsandri, loan Slavici, lon Luca Caragiale. 
Literatura exprima starea psihologică şi morală 
a tuturor claselor şi păturilor sociale. În această 
perioadă se remarcă mari artişti plastici, cum a 
fost Nicolae Grigorescu, filosofi importanţi, ca Titu 
Maiorescu sau Vasile Conta, personalităţi în domeniul 
ştiinţei, precum Grigore Cobălcescu, Gregoriu 


Ei culturală. Segmentul social cel 

Ştefănescu, Carol Davila, Nicolae Kretzulescu, Victor 
Babeş, Bogdan Petriceicu Hasdeu, Moses Gaster, 
Alexandru Papiu-llarian, A.D. Xenopol, îşi începe 
activitatea biologul Grigore Antipa. 

Romanele, ca de exemplu cele ale lui Slavici, 
oferă imaginea tragismului satului românesc. 
Complementar însă, în „bojdeuca” sa, ţăranul- 
învăţător lon Creangă oferă românilor şansa de 
a trăi realitatea ţărănească de vis a satului, colorată 
în percepţia copilului, completată cu fantasticele 
basme româneşti povestite seara de bătrâni în jurul 
focului. Prietenul lui Creangă, Mihai Eminescu, oferă 
românilor şansa de a trăi împreună o experienţă 
romantică uluitoare. Poeziilor lui Eminescu le dato- 
răm că suntem fiinţe romantice. Dar ne regăsim şi 
în realitatea oferită de Caragiale: o formă de viaţă 
urbană de care ne detaşăm cu haz. Totul pe fondul 
unei demoralizări sociale şi politice, dar şi a angajării 
ferme în promovarea unei arte de mare calitate. 


Dezvoltarea sociologiei 

în Ţările Româneşti (1890-1914) 

Literatura a fost un vârf al culturii româneşti. 
Comunitatea a citit cu pasiune, recunoscându-se 
aici pe ea însăşi. Literatura oferă situaţii tipice ale 
vieţii româneşti. Dar era nevoie şi de o viziune 
articulată a întregului social. Una dintre noile 
ştiinţe care începuseră în acel secol să se afirme 
ca o sursă intelectuală promițătoare a fost socio- 
logia ca ştiinţă a societăţii. Sociologia, cu mijloa- 
cele ei, şi-a asumat misiunea de a oferi o cunoaş- 
tere de sine cu alte mijloace decât arta. Era nevoie 
de o viziune sociologică a „naţiunii”. 

În anii '90 ai secolului al XIX-lea intelectuali 
români, formaţi în Occident, au fost activi în a 
utiliza resursele europene în misiunea socială 
pe care şi-o asumau. Sociologia, care era mai 
degrabă o promisiune decât un corp ştiinţific 
consolidat, a fost de la început atractivă. 

Cursuri universitare, prima modalitate de 
asimilare în România a noii ştiinţe. În acei ani, 
câţiva intelectuali au introdus cursuri universitare 
de sociologie. O ştiinţă, ea însăşi la începuturile ei, 
mai mult ca un spaţiu intelectual promiţător care 
trebuia să fie umplut. Se oferea studenţilor un nou 
câmp ştiinţific de dezvoltat şi utilizat prin oportunitatea 
de a răspunde la nevoia de schimbare socială. 

Erau cursuri „introductive” într-un câmp nou 
ştiinţific care trebuia dezvoltat. Cursuri generale, 
pline de speranţe şi promisiuni. Tânăra generaţie 
de studenţi s-a deschis pentru noua promisiune 
ştiinţifică. 

În 1893 Constantin Dimitrescu-laşi ţine primul curs 
de sociologie la Universitatea Bucureşti. Câţiva ani 
mai târziu, 1899, Constantin Leonardescu ţine primul 
curs de sociologie la laşi. 

1905, Dumitru Drăghicescu, doctor în sociologie 
la Paris, ţine cursul de sociologie. 

1910 este un an special. Dimitrie Gusti este primul 
profesor titular de sociologie la Universitatea laşi. 

În acelaşi an, la Bucureşti, Rădulescu Pogoneanu 
ţine şi el un curs de sociologie. 


tudii pe probleme sociale. În această 
S perioadă, specialişti formaţi în diferite 
domenii sunt atraşi de problemele sociale 
critice ale societăţii româneşti. Citez mai pe larg o 
selecţie din aceste studii interesante din două motive: 
pun în discuţie problemele sociale critice ale societăţii 
româneşti şi mulţi ţin să precizeze chiar din titlu 
că sunt studii sociologice/sociale. De remarcat şi 
importanţa acordată problemelor epistemologice 
ale ştiinţelor sociale. 

1910, Petre Andrei, asistentul lui Gusti, şi 
Setlacec: prima cercetare monografică de teren 
la Schitu Tărâţa, de lângă laşi. 

Ştefan Antim: Studii sociologice. Substratul 
economic al familiei. Subjugarea femeii (1907), 
Intervenţionismul şi tocmelile agricole. Studiu social 
(1907), Chestiunea socială în România (1908), 
Chestiunea evreiască. Studiu social (1918). 

Ecaterina Arbore: Leagănele publice (1900), Copii 
găsiţi şi orfani în capitală (1905), Influența industriilor 
asupra sănătăţii lucrătorilor (1907), Întinderea 
tuberculozei în Bucureşti (1913). 

Nicolae Basilescu: Studii sociale. Străinii în 
România (1903), Studii sociale. Rolul femeii române 

statistica țăranilor deveniți proprietari (1903), 
Statistica agricolă a României bazată pe 
cercetările făcute în anii 1904 şi 1905 (1907). 

Constantin Dobrogeanu-Gherea: Neoiobăgia. 
Studiu economic-sociologic al problemei noastre 
agrare (1910). 

Dumitru Drăghicescu: Problema determinismului 
social (1903), Raportul dintre drept şi sociologie 
(1904), Din psihologia poporului român. Problema 
conştiinţei. Studiu psiho-sociologic (1907), Idealul 
creator. Eseu psiho-sociologic asupra evoluţiei 
sociale (1914). 

Spiru Haret: Chestiunea ţărănească (1906), 
Mecanica socială (1910). 

Constantin Rădulescu-Motru: Cultura română 
şi politicianismul (1904), Psihologia ciocoismului 
(1911), Psihologia industriaşului (1911). 

Simion Mehedinţi: Poporul (1913). 

Gheorghe Scraba, Condiţiile de trai ale săteanului 
român (1906), Starea socială a săteanului: despre 
ancheta anului 1905 (1907), Sociologie (1914). 

Alexandru D. Xenopol: Principiile fundamentale 
ale istoriei (1900), Cauzalitatea în succesiune 
(1906), Neconştientul în istorie. Evoluţia în istorie 
(1907), Istoria partidelor politice în România. 
Despre metoda în ştiinţe şi în istorie (1910). 


|_stzat Colescu: Legea rurală din 1864 şi 


Programul gustian: 1920-1944 

Perioada dintre cele două războaie mondiale, 
aproximativ 25 de ani, a fost dominată de 
paradigma sociologiei lansată de Dimitrie Gusti. 

Marea deschidere făcută de Gusti a fost 
dezvoltarea unei noi paradigme a sociologiei: 
sociologia nu doar o ştiinţă descriptivă a realităţii 
sociale sau aplicativă la rezolvarea micilor 
probleme sociale, ci sociologia ca iniţiator şi 
instrument al dezvoltării sociale. Spre deosebire 
de sociologia occidentală, care era predominant 
o sociologie descriptiv-explicativă, Gusti a dez- 
voltat o sociologie constructivă, un instrument 
ştiinţific de ieşire a României din situaţia de 
subdezvoltare. 

Societatea occidentală avea organizare capitalistă 
consolidată, angajată într-un proces de creştere prin 
propriile ei mecanisme. Ea nu avea nevoie de o 
ştiinţă care să-i orienteze procesul de dezvoltare. 
Creşterea economică este realizată de antreprenorul 
privat orientat nu spre dezvoltarea socială, ci spre 
obţinerea profitului. Acţionând astfel, el generează 
creştere economică. Societatea se schimbă mai ales 
ca efect al creşterii economice. Este desigur nevoie 
de sociologie, dar mai mult ca instrument de analiză 
şi de soluţionare a problemelor sectoriale. Paradoxal, 
societatea occidentală nu avea nevoie de o ştiinţă 
a dezvoltării sociale. Sociologia occidentală nu 
s-a dezvoltat sau a făcut-o foarte timid ca ştiinţă 
a schimbării sociale şi în niciun caz a schimbării 
sociale proiectate. Sociologia gustiană s-a vrut 
fundamental a fi o ştiinţă a schimbării/dezvoltării 
sociale. 

Privit din această perspectivă, în secolul XX 
au existat două programe sociologice de ieşire 
din starea socială existentă: Marxismul sovietic 
din societatea capitalistă şi Gusti din societatea 
românească subdezvoltată. Marxismul a propus 
revoluţia făcută de proletari, sub conducerea 
partidului comunist. Gusti a propus reforma pornită 
„de jos”, de la nivelul comunităţilor, sate şi oraşe, 
iniţiată şi susţinută de intelectuali, organizaţi 
de sociologi şi comunităţile umane activate. 


unei stări de subdezvoltare, lipsită de 
mecanismele şi de resursele necesare de 
înscriere într-un proces rapid de dezvoltare. România 
se confrunta cu un deficit cronic de resurse capitaliste 
de dezvoltare: o masă de ţărani cu mici proprietăţi 
de pământ, lipsa de capital, structuri feudale încă 
susţinute de factorii politici. Avuţia, atât cât exista, 
era foarte inegal distribuită. Comunitățile care ar 
fi putut să le utilizeze productiv aveau puţin capital 
şi țărănimea era săracă: fâşii mici de pământ. 
Şcoala Gusti şi-a asumat misiunea nu numai 
de a susţine ştiinţific procesul de ieşire din subdez- 
voltare, ci şi de a iniţia şi organiza acest proces. 
A ales pentru început satul, care acoperea în jur 
de 70-80% din viaţa socială românească. Mono- 
grafiile gustiene nu erau simple descrieri ale satelor, 

ci organizarea unui parteneriat sat/echipa sociologică 
pentru a dezvolta satul. 

Dimitrie Gusti a făcut cu mult mai mult decât 
cursuri introductive, cărţi teoretice sau analiza unor 
probleme sociale. El a iniţiat o mişcare socială unică 
în lume: specialişti din diferite domenii ştiinţifice/ 
profesionale şi culturale şi-au unit efortul într-un 
program unic de cercetare-dezvoltare socială, 
sociologia asumându-şi funcţia de coordonare 
a întregului efort. A creat astfel un spaţiu social 
de colaborare multidisciplinară. 

A definit cu claritate obiectivul asumat de şcoala 
sa de sociologie: nu „marea” teorie sociologică, 
ci constituirea unui mecanism de producere a 
cunoaşterii de sine a comunităţii româneşti. A definit 
profilul sociologiei româneşti ca ştiinţă a naţiunii: 
producerea de cunoaştere a comunităţii în care 
românii trăiesc. Un proces de producere masivă 
de cunoştinţe sistematice, culese cu mijloace 
sociologice, despre starea comunităţilor româneşti. 
Nu „o teorie” a României, ci generarea unei mase 
imense de informaţii despre starea societăţii 


româneşti. Obiectivul: o cunoaştere de sine a 
ţării/naţiunii. (Gusti şi gustiştii înțelegeau prin 
„naţiune” nu o entitate „metafizică”, ci o realitate 
social-culturală precisă, „ţara”, comunitatea în care 
trăiau în acel spaţiu.) 

Misiunea sociologiei nu este doar producerea 
de cunoaştere, ci producerea de dezvoltare socială: 
angajarea comunităţii umane într-un proces al ei 
însăşi de dezvoltare. Producerea unui complex 
comunitate/ştiinţă orientat spre dezvoltarea de sine. 


capacitatea satului de a identifica resursele 

de care dispune şi de a le mobiliza pentru 
ieşirea din subdezvoltare, inclusiv a celor umane: 
învățătorul, preotul, doctorul, administraţia publică 
locală. Se adaugă şi o altă resursă foarte importantă: 
competenţa „gratuită” a specialiştilor angajaţi în 
programul lui Gusti. 

Gândind în perspectivă, Gusti credea că se va 
realiza o hartă socială a României în care fiecare 
unitate, sat/oraş, avea să fie obiectul unei monografii. 
Spre sfârşitul perioadei, tinerii gustieni au introdus 
o nouă viziune: eşantionarea. Era mai eficient nu a 
face mii de monografii şi a le asambla într-o imagine 
globală, ci a face eşantioane tipologice. 

Monografia comunităţilor oferea o nouă şansă 
pentru sociologie. Sociologia a avut de la început 
misiunea de a fi o ştiinţă globală, sintetică, a realităţii 
sociale. Dar ea a găsit multe discipline ştiinţifice 
„sectoriale”: economie, demografie, ramurile culturii. 
Ideea sociologiei de a fi o ştiinţă integrativă a creat 
o întrebare fundamentală: poate sociologia să creeze 
o viziune integratoare? Ştiinţele sectoriale s-au 
dezvoltat rapid, fără a da prea multă atenţie pretenţiei 
integratoare a sociologiei. Sociologia s-a trezit să 
devină o ştiinţă sectorială, centrându-se pe com- 
ponenta „strict socială”, o ştiinţă a „socialului”. 
Această situaţie s-a agravat în prezent. Adesea, 
sociologia tinde să se centreze mai mult pe analiza 
opiniilor, nu a realităţii complexe a vieţii sociale. 

Gusti a avut o idee care răspunde la această 
întrebare: sociologia putea să devină o ştiinţă 
integrativă la nivelul monografiilor comunităţilor 
prin cooperarea „locală” a specialiştilor. În anii 

Pecciai gustian a încercat să dezvolte 


programului gustian s-a realizat un spaţiu de 
comunicare între domeniile sociale, depăşind 
în mare măsură izolarea sociologiei. 

In fine, Şcoala Gusti a făcut şi o altă deschidere 
istorică. Sociologia s-a dezvoltat nu ca ştiinţă îngustă 
a „socialului”, ci ca ştiinţă globală, integrativă, 

a realităţii sociale. Gustienii au ieşit din izolarea 
universităţii integrându-se în comunităţi, dar dez- 
voltând totodată colaborarea cu toate instituţiile 
publice naţionale şi locale. Colaborarea cu Institutul 
Naţional de Statistică a fost o prioritate. În Occident, 
invers, sociologia a tins să se izoleze de celelalte 
ştiinţe sociale: centrarea pe teme speciale, evitând 
problemele macro. 

Proiectul lui Gusti a fost animat de un optimism 
apreciabil. Pentru mobilizarea resurselor existente, 
era preferabil să se acorde o atenţie mai scăzută 
dificultăţilor. Ele existau, dar trebuiau depăşite 
„în mers” în procesul ieşirii din subdezvoltare. 


Sociologia în perioada comunistă: 
1944-1989 

Încheierea războiului în 1944 a creat pentru 
România o nouă situaţie. În următorii 46 ani, 
sociologia românească a cunoscut o evoluţie 
puţin spus dramatică: vârfuri şi prăbuşiri. 

1944. Noul program al lui Dimitrie Gusti 
pentru perioada postbelică. În noul context 
după încheierea războiului, Gusti a încercat să 
dezvolte un nou program sociologic de refacere 
şi dezvoltare a ţării. Exista o echipă gustiană 
cu capacitate de prestigiu. 

Dimitrie Gusti, membru al Academiei Române, 
preşedinte al Academiei Române între 1944—'46, 
sociolog cu recunoaştere mondială, s-a oferit, cu 
| bună credinţă, să sprijine noul proces de lansare 

| a ţării după dificilul război. În 1945, Scânteia, 
ziarul Partidului Comunist, publică un articol 
programatic cu viziunea sociologului român 
| Dimitrie Gusti: strategia postbelică a ţării. 
„Programul nostru [de dezvoltare]... ne-am 
“| oprit asupra următoarelor probleme. Prima şi, 
! desigur, cea mai importantă este cunoaşterea 
poporului sub toate aspectele sale de viaţă: biologic 
(alimentaţie, locuinţe, boli sociale, sifilis, tuberculoză, 
pelagră etc.), economic (viaţa oraşelor, a satelor, 
a uzinelor), cuprinzând şi cercetarea vieţii ţăranului 
şi a muncitorului. O cercetare ştiinţifică experimentală 
şi ale cărei date să fie puse la dispoziţia omului 
politic, pentru ca omul politic să nu mai recurgă 
la soluţii improvizate, ci la soluţii bazate pe date 
ştiinţifice. Pe lângă viaţa economică ne interesează 
cercetarea sub toate aspectele a vieţii spirituale 
şi sociale... cunoaşterea pământului românesc. 
Valorificarea Deltei Dunării, crearea de eleşteie 
sistematice, alimentarea cu ape a regiunilor lipsite 
de ape ş.a.m.d. Oa treia problemă este aceea a 
descoperirii materiilor prime, a creării unei industrii 
farmaceutice româneşti, a obţinerii de substanţe 
pentru tăbăcirea pieilor, a utilizării fibrelor naturale 
din stuful Deltei etc., care formează obiectul de 
cercetare al comisiei de chimie pură şi industrială. 
O altă problemă care se impune atenţiei cercetării 
teoretice şi aplicate este problema energetică, chimia 
combustibililor (cărbuni, gaze, petrol etc.), cu planuri 
privind electrificarea ţării, amenajarea de instalaţii 
electrice moderne, folosirea apei în agricultură 
(irigaţii), utilizarea raţională a ligniţilor din regiunea 
subcarpatică pentru obţinerea unui combustibil 
brichetat ieftin ş.a.m.d. O altă comisiune se ocupă 
cu problema materialelor de construcţie şi refacerea 
clădirilor. Apoi ...biologia vârstelor, economia orga- 
nelor interne, modul de desfăşurare a tifosului 
exantematic, problema guşii ş.a. Consiliul mai are 
în vedere cercetări asupra fizicii nucleare, tehnicii 
militare, producţiei agricole şi industriale, sistemati- 
zării oraşelor şi satelor. De asemenea, va publica 
o mare enciclopedie românească.” (Scânteia, 1945) 


schiţat în 1945 în Scânteia, constatăm că 

acesta avea în esenţă aceeaşi orientare 
ca programul propus ulterior de Partidul Comunist: 
un program de dezvoltare social-economică a ţării. 
O singură diferenţă fundamentală: în programul 
gustian, conducerea era acordată comunităţilor 
asistate de sociologie. Programul comunist sovietic 
acorda poziţia de conducere partidului comunist. 

ngurii erau un 
neam seminomad, 
cu origini undeva în 


bazinul fluviului Obi, din estul 
munţilor Ural, neam înrudit 
cu populaţiile hanti (ostiaci) 
şi mansi (voguli) care încă trăiesc în acea zonă 

(în districtul autonom Hantî-Mansi). Migrând spre 
sud-vest, ei au suferit puternice influenţe, la început 
iraniene, apoi turceşti. Un timp s-au stabilit în zona 
actualei Başkirii, din sud-vestul munţilor Ural, unde 
au fost subordonați pentru o perioadă Imperiului 
Khazar. În jurul anului 830, sub presiunea pecene- 
gilor, triburile ungureşti s-au deplasat spre vest şi au 
ocupat militar — pentru circa 70 de ani — spaţiul dintre 
Bug şi Carpaţi (deci şi teritoriul actual al Moldovei). 
Au adus cu ei şi alte triburi de populaţii migratoare 
şi, conform obiceiului pe care-l aveau, au întreprins 
de aici raiduri de jaf până foarte departe, spre vest 
sau spre sud. 

Ca în toate invaziile popoarelor nomade, ocuparea 
unui teritoriu, în acest mod, nu implica dislocarea 
populaţiei băştinaşe, ci doar instalarea unei supre- 
maţii militare peste un anumit teritoriu, cu respingerea 
militară a altor pretendenți din jur. Ocupaţia putea 
fi însoţită de aşezarea, mai mult sau mai puţin 
vremelnică, şi a unor populaţii de zeci sau chiar 
sute de mii de persoane din neamul migrator. Într-o 
asemenea populaţie, practic orice bărbat valid era 
purtător de arme şi participant la expediţii militare de 
jaf, uneori la distanţe foarte mari, această ocupaţie 
fiind socotită de migratori ca singura demnă de un 
neam nobil. Oraşele sau cetăţile întâlnite în drum 
erau de regulă distruse, întrucât, pe de o parte, în 
ele se găseau bogății care puteau fi prădate, iar, 
pe de altă parte, ele puteau constitui centre de 
organizare şi rezistenţă militară ale unui potenţial 
inamic. În schimb, populaţia sedentară rurală era 
cruţată, între anumite limite, cerându-i-se dijme în 
produse agricole, animaliere şi meşteşugăreşti, ca 
şi recruți în oştirile stăpânitorilor. Era, de asemenea, 
o cutumă ca foştii stăpâni ai locurilor care se supu- 
neau, recunoscându-se, într-un mod credibil, vasali 
ai cuceritorilor, să fie înrolați cu cetele lor în vederea 
participării la operaţii militare comune. Nu arareori se 
ajungea astfel la încuscriri. Drept rezultat, mai toate 
hoardele năvălitoare şi stăpânirile consecutive erau 
„multietnice”, etichetate doar prin numele naţionalităţi 
sau tribului şefilor supremi, iar o bătălie câştigată sau 
pierdută putea schimba stăpânirile şi ierarhiile pe 
teritorii întinse (mai ales pe hărţile întocmite în zilele 
noastre), chiar fără ca majoritatea populaţiei de rând 
să fi băgat de seamă ceva deosebit. 


au atacat şi au prădat Bulgaria cu cetele lor. În 
revanşă, bulgarii s-au înţeles cu pecenegii, aflaţi 
în zona Bugului, să-i atace din două direcţii pe unguri, 
iar după o bătălie decisivă, i-au forţat pe aceştia să 
părăsească definitiv teritoriile deţinute. Drept urmare, 
o populaţie, estimată de unii chiar la 200-500.000 
de oameni (inclusiv femei, bătrâni, copii), împreună 


n 
| n 895, şefii ungurilor, instigaţi de bizantini, 


Originea românilor (XVIII) 


Venirea ungurilor 


cu cirezi, care cu coviltir etc., traversează Carpaţii 

de nord şi se stabilesc în Câmpia Panonică, stăpânită 
pe atunci de trei puteri: francii (la vest de Dunăre), 
moravii (în nord) şi bulgarii (la est de Dunăre). 
Aceştia nu opun o rezistenţă notabilă şi armatele 
comandantului suprem, „ducele” Arpâd, ocupă 
teritoriul, care a fost apoi împărţit între diversele 
triburi (tradiţional 7 ungureşti şi 3 khazare) ale uniunii. 

Timp de un secol, ungurii continuă, şi de aici, 
raidurile de jaf în toată Europa. După o înfrângere 
dezastruoasă, suferită în anul 955, în confruntarea 
cu oştile germane conduse de Otto |, pe râul Lech, 
lângă Augsburg, raidurile lor se reorientează spre 
Imperiul Bizantin. Între timp, o bună parte a veneti- 
cilor se amestecă cu localnicii (slavi, români, iazigi, 
avari etc.) şi se sedentarizează. 

În anul 1001, papalitatea recunoaşte Ungaria drept 
regat, sub regele Ştefan |, cu condiţia ca populaţia 
să adopte ritul catolic, proces care va fi realizat 
cu mână forte. 

În secolele X şi XI, ungurii îşi extind treptat 
controlul asupra actualelor teritorii ale Banatului, 
Crişanei şi Transilvaniei, locuite de un amestec de 
populaţii în care majoritatea au reprezentat-o probabil 
dacii romanizați şi slavii. Aceste teritorii fuseseră 
conduse până atunci de „duci” (respectiv principi, 
voievozi), supuşi în mare parte, aşa cum am arătat 
în episodul anterior, ţaratului bulgar şi practicând 
religia ortodoxă. 


el mai vechi document relatând eve- 
| nimentele din jurul sosirii ungurilor şi 

ocuparea teritoriilor din Transilvania, 
Banat, Crişana etc. este Gesta Hungarorum („faptele 
maghiarilor”, în limba latină: Paul Lazăr Tonciulescu, 
Cronica notarului Anonymus, Faptele Ungurilor, 
Editura Miracol, Bucureşti, 1996), o lucrare scrisă de 
notarul „P.”, numit ulterior „Anonymus”, al regelui Bela 
(nu se ştie al câtelea, deoarece au fost patru regi cu 
acest nume), cel mai probabil la sfârşitul secolului al 
XII-lea (adică pe vremea lui Bela [|l), deci la circa 300 
de ani după cucerirea maghiară, dar posibil şi mai 
devreme. Autorul a folosit în lucrarea sa informaţii 
transmise oral, dar probabil şi surse scrise mai 
vechi, care între timp s-au pierdut. Azi, istoriografia 
maghiară nu mai acceptă documentul drept o dovadă 
autentică, atât din cauza acestor particularităţi, cât şi 
din cauză că nu sunt menţionate nume şi evenimente 
importante, care apar în documente contemporane 
străine, respectiv sunt menţionate nume şi eveni- 
mente care nu sunt cunoscute nicăieri în altă parte. 
Dar credem că nu există motive ca notarul anonim 
să fi inventat legende, mai ales în favoarea românilor, 
şi că majoritatea faptelor descrise sunt veridice. 

Anonymus scrie că în 895-96 cârmuitor al 

Transilvaniei era „un anumit vlah” (deci român), 
pe nume Gelou, care a fost învins de unul dintre 
cei şapte şefi de trib maghiari. Un alt lider local a fost 
ducele Glad (poate Vlad?), stăpânitorul Banatului, 
cu capitala la Cuvin (pe malul Dunării, azi în Banatul 
sârbesc). El era închinat ţarului bulgar, iar armata lui 
era formată din pecenegi, bulgari şi români. În jurul 


anului 934, după câteva bătălii pierdute, Glad a jurat 
credinţă ungurilor. 

După aproape un secol, stăpân peste aceleaşi 
locuri era principele Ahtum (poate un urmaş al lui 
Glad, după unele surse peceneag), posesiunile 
căruia se întindeau de la Dunăre la Crişuri şi din 
Carpaţi la Tisa. Reşedinţa ducatului său era în Urbs 
Morisena” (oraşul Mureşana?), fost castru roman, 
care se spune că a fost între anii 380-453 capitală a 
hunilor. Cetatea Morisena a fost şi capitala principilor 
Glad, Claudius şi Ahtum. Oraşul se afla pe malul 
sudic al Mureşului, unde exista, atestată din 1002, 
şi o mănăstire ortodoxă cu hramul „Sf. loan 
Botezătorul“, cu călugări aduşi de la Vidin. În con- 
textul creştinării (în rit catolic) a ungurilor, regele 
Ştefan a trimis, în jurul anului 1028, o armată 
contra lui Ahtum, care va fi ucis în luptă. Generalul 
învingător, pe nume Cenad (Chanadinus în latină), 
înrudit cu regele, va reboteza oraşul cu numele său. 
Aici se va institui apoi, în 1030, o episcopie catolică, 
sub conducerea italianului Gerardo Sagredo (pentru 
unguri, Sf. Gellert, martirizat în 1046, la Buda, 
de cei care încă se opuneau creştinării). Oraşul 
Morisena/Cenad va fi distrus de tătari în 1241, la 
ora actuală fiind o comună în judeţul Timiş. Dar 
dioceza de Cenad a existat până după Primul Război 
Mondial şi, reorganizată, există şi acum în Ungaria. 
Continuatoarea ei în România este, din 1930, 
episcopia catolică de Timişoara. 


otarul anonim mai vorbeşte şi de un 
N duce de neam khazar, domnind între 

Tisa, Transilvania, Mureş şi Someş, numit 
Menumorut, închinat „regelui de la Constantinopo!”. 
El a refuzat solicitarea făcută în 907 de domnitorul 
maghiar AÂrpâd să-i cedeze teritoriul său. Ca răspuns, 
maghiarii au asediat cetatea Zotmar (Satu Mare) 
şi castelul lui Menumorut din Biharia, învingându-l. 
Tot Gesta Hungarorum spune însă că apoi el şi-a 
căsătorit fiica în dinastia conducătoare maghiară, 
regele Ştefan fiind un descendent al ei. În confor- 
mitate cu o altă sursă, Cronica Pictată de la Viena, 
Ştefan l-a învins, de asemenea, pe Kean, conducă- 
torul unui stătuleţ din sud-estul Transilvaniei, vasal 
bulgarilor. 

Istoricii acceptă că Transilvania a fost cucerită de 
maghiari în etape, între anii 900 şi 1200, ei ajungând 
la râul Olt abia în jurul anului 1150. Voievodul din 
Bălgrad (Alba Iulia), a ctitorit în capitala sa, la sfârşitul 
secolului al 10-lea, o bazilică ortodoxă (mai veche 
decât actuala Catedrală catolică Sfântul Mihail), aici 
fiind şi sediul unei episcopii, condusă, la un moment 
dat, de grecul lerotei. Ruinele acestei bazilici au fost 
cercetate în 2011 şi reîngropate ulterior. (https:/Mwww. 
dacoromania-alba.ro/nr61/biserica_bizantina.htm) 

În anul 1009, regatul maghiar şi-a impus autoritatea 
(şi politica de catolicizare) şi asupra acestei zone, 
înființând episcopia catolică a Transilvaniei (care 

a avut, de atunci, o continuitate neîntreruptă, iar 
din 2001 e arhidieceză). (Va urma.) 


al sociologiei mondiale. Alături de Marx, Gusti a fost un constructor de 
istorie: a propus o alternativă la comunismul lui Marx. O nouă societate, 
în care sociologia urma să fie fundamentul ştiinţific al politicii. Marx a propus o 


G usti nu este doar un mare sociolog român. Cred că este şi un vârf 


teorie a capitalismului consolidat şi a argumentat că logica capitalismului duce relevante. 
la o revoluţie socialistă. Gusti a analizat societatea subdezvoltată şi a propus A 

o strategie a ieşirii din subdezvoltare. Dacă privim astfel lucrurile, strategia lui 

Gusti este înalt relevantă şi pentru România actuală. România este o societate | 
subdezvoltată aflată la marginea societăţii capitaliste europene consolidate 


şi trebuie să-şi găsească o strategie de ieşire din subdezvoltare. 

Gusti nu s-a înscris într-un partid politic. Nu a dorit, deşi probabil ar fi fost 
foarte simplu să obţină o funcţie de prim-ministru. El a vrut să susţină, împreună 
cu sociologia, conducerea ţării. Nu administrarea societăţii, ci iniţierea unui proces 


de dezvoltare social-economică a ţării. 


În acei ani Gusti este invitat de ONU, la Washington, unde a prezentat 
propunerea unui /nstitut Social al Naţiunilor care urma să pună întreaga lume 
într-o nouă viziune. Am fost tentat să consider că era o naivitate. Meditând mai 
mult, am ajuns la concluzia că nu era naivitate, ci a promovat un curs alternativ 


posibil al istoriei. 


Anul XIV m 


în patru ani. 


(Va urma.) 

Acum înţeleg şi altceva. Am fost mereu jenat că mi-a fost greu să rezum 
„teoria” lui Gusti, aşa cum se prezintă alte teorii sociologice. Ar fi fost o eroare. 
El nu a construit atât o „teorie” a societăţii, ci a introdus un proces social-institu- 
ţional de dezvoltare a ţării asistat de sociologie împreună cu toate ştiinţele 


mi revine în minte proiectul lui Platon: o lume condusă de filosofi. 

Ideea pare formidabilă: o lume condusă de cunoaştere. Deci cunoaşterea 
va conduce lumea? Ca sociolog, Gusti nu a promovat o lume condusă de 
cunoaştere, ca în modelul lui Platon. El nu a impus „elevilor” lui o teorie şi nici 

un „mode!” de societate, ci a promovat un spaţiu „deschis” al construirii libere 

de către oameni asistați de sociologie. Proiectul lui Gusti conţinea un nou tip de 
democraţie, mult mai profund decât simpla democraţie bazată pe alegeri din patru 


După un an, Dimitrie Gusti se reîntoarce în România, pregătit să coordoneze 
ştiinţific relansarea ţării. Dar este dat afară din toate funcţiile, din casă, biblioteca 
lui este împrăştiată. După câte ştiu, un prieten îl ia la el, asigurându-i supravie- 
ţuirea. E drept, nu a fost băgat în închisoare. 

zi se ştie ceea ce savanții care au fost şi 
A mai sunt n-aveau cum să ştie. Vechimea 

grecilor în Peninsula Balcanică a fost 
îndelung dezbătută şi controversată. În cele din urmă 
s-a ajuns la concluzia de nestrămutat că sunt veniţi 
mult mai târziu decât s-a crezut şi cum unii încă mai 
cred. Istoricii de azi afirmă cu hotărâre că grecii au 
venit în Grecia mult după Războiul Troian şi că nimic 
din Iliada şi Odiseea nu e grecesc, nici măcar Homer, 
doar limba în care au ajuns la noi. Herodot şi sume- 
denie de autori greci spun că regiunile care au fost 
invadate de triburile de nomazi războinici dorieni, 
eleni, eolieni, ionieni, attici sau acheeni 
ulterior romanii aveau să îi numească greci — 
populate din cea mai îndepărtată 
Antichitate de către pelasgi. Autorii greci 
afirmă că pelasgii nu cunoşteau limba 
greacă şi că aveau o civilizaţie superioară 
cuceritorilor. 

Savanţii din trecut au crezut că pelasgii 
şi limba lor au dispărut fără urmă. Unii 
cercetători au demonstrat că limba 
albaneză (cu dialectul tosk şi dialectul 
gheg, mai conservativ) e o relicvă vie 
a limbii pelasgilor. Insă au fost ignoraţi. 
Limba şi mitologia greacă sunt fără 
îndoială indo-europene, dar înţesate 
cu elemente pre-indo-europene, de la 
populaţia autohtonă. Cu ajutorul lexicului 
albanez se poate ajunge la originea 
pelasgică a multor nume de divinităţi 
din mitologia greacă şi de locuri, ba chiar 
şi a unor cuvinte obişnuite. Etimologiile 
dezvăluie un transfer de cultură de la 
pelasgi la greci şi de la etrusci (de origine 
pelasgică) la romani. Mulţi s-au minunat 
de miracolul că grecii, veniţi ca nomazi 
şi războinici, s-au ridicat, mai rapid decât 
orice alt popor vreodată, la o cultură 
înfloritoare ce a pus bazele civilizaţiei de 
azi. Unii au crezut că grecii ar fi o rasă superioară 
genetic, în sensul lui Gobineau. 

Nu prin superioritate genetică se explică miracolul 
grecesc, ci prin aceea că grecii au preluat cultura 
pelasgilor. Mare parte dintre pelasgi, în special elitele 
economice şi culturale, au învăţat limba cuceritorilor 
pentru a-şi păstra privilegiile şi s-au adaptat la noua 
structură politică. Pelasgii i-au sedentarizat pe greci, 
i-au învăţat agricultură sau meserii şi le-au transmis 
achiziţiile lor culturale. Le-au tradus //iada şi Odiseea 
în greacă. După câteva generaţii, pelasgii au devenit 
greci. La fel s-a mai întâmplat în istorie şi prin alte 
ţări. Alţi pelasgi s-au retras în zonele mai greu 
accesibile şi neinteresante pentru cuceritori. Limba 
pelasgilor nesupuşi a evoluat şi a devenit limba 
albaneză de azi. 


— pe care 
erau 


-nth-, -ns-, -tt-, -ss- din multe toponime gre- 

ceşti sunt inexistente în limbile indo-europene. 
Dar sunt specifice în limba pre-indo-europenilor: 
Corinth, Probalinthos, Zakynthos, Amarynthos, Tiryns, 
Attica, munţii Hymettus, Brilettus, colina Lycabettus, 
suburbia Gargettus, Larissa, muntele Parnassus, 
râurile Kephissos şi llissos, oraşele Amnissos, Tylissis 
din Creta şi mai multe. Alte nume de locuri, care nu 
pot să aibă etimologie indo-europeană, sunt cele 
cu terminația -enai/ene: Athenai (Atena), Cyrenne 
(în Libia), Kyllene (Kylini), Melitene (în Turcia), 
Messene, Mykenai (Micene), Mytilene. Tot cu 
etimologie pre-indo-europeană sunt: Delphi, Lindos, 
Rhodos, Rhamsnus, Teba şi altele. Toate aceste 
toponime existau înainte de venirea grecilor în Grecia. 

Redau aici câteva nume de divinităţi, care la 
origine nu pot să fie greceşti, întrucât nu sunt indo- 
europene, cât şi alte nume proprii ce nu au nicio 
legătură semantică cu vreun cuvânt obişnuit din limba 
greacă şi contravin sistemului fonetic grecesc. Aceste 
nume au echivalente semantice şi fonetice în limba 
albaneză. Ca atare, sunt de origine pelasgică: 
Afrodita. În limba albaneză, Af&r dita înseamnă 

aproape de ziuă, zori de zi, iar prin extensie: cea 

care e frumoasă ca ziua sau aurora, cea care 
străluceşte ca lumina zilei. În Iliada, Afrodita îi 
apără pe troieni, popor pelasgic. Af&r dita mai poate 
însemna şi lumina de la amiază, adică dinspre sud. 
La sud de Peninsula Balcanică este Africa şi ne 
putem întreba dacă nu cumva numele acestui 
continent vine din limba pelasgilor. 

Agamemnon. În albaneză, E ka memnuă& 
înseamnă cel ce gândeşte, reflectează, elaborează, 
organizează. În Iliada, el e generalisimul armatei 
acheene, însă acheenii încă nu apăruseră în 
Peninsula Balcanică pe vremea Războiului de 
la Troia. Deci grecii l-au acaparat pe Agamemnon, 
ca şi cum ar fi fost un strămoş al lor. 

Ahile, în /liada e 
numit cel cu picioare 
uşoare sau rapid. În 
albaneză, Ag i leht& 
înseamnă cel atât de 
uşor, cel atât de rapid. 
EI e fiul lui Thetis, 

o nimfă a mării. Deti 
în albaneză înseamnă 
mare (substantiv). 

El era şeful mirmido- 
nilor, onorat în Tesalia 
pelasgică şi în 
Thesprotia, anterior 
numită Pelasgia. 

| Ajax, cel mai viteaz 
| după Ahile, poate 

fi asociat cu Gjaks, 
Gjak&s (pronunţat 
Jaks, Jakes), care în 
albaneză înseamnă 
sângeros, ucigaş. 

Alexandru, 
supranumele lui Paris, 
fiul lui Priam, regele 
Troiei; mult mai târziu 
numele celui mai faimos comandant militar din istorie. 
Ka le sin andărr în albaneză înseamnă născut ca 
un viS, fiul visului. 


mazoanele. În albaneză E ma zan& 
Anscama cele care rețin, capturează, 
cele care privează de libertate. Cuvântul 
zană derivă de la zanie, zania, care înseamnă ceartă, 
se amestecă, altercaţie, captivitate. 

Ares, zeul războiului, apărător al Troienilor. Cultul 
lui era importat din Tracia. În albaneză Erz, Erez, Ers, 
Eres înseamnă onoare. Orice război e o chestiune 
de onoare pentru ambele părţi beligerante. 

Artemis. Una din zeițele asociate cu Luna de pe 
cer. În albaneză Art e mih, Arte miglh: câmpuri arate, 
câmpuri însămânţate. 

Atena, zeiţa înţelepciunii şi oraş al pelasgilor. Se 
ştie că Acropole e clădit pe fortificația construită de 
pelasgi. E thena în albaneză înseamnă cea promisă. 

Bucefal, calul nărăvaş pe care numai Alexandru 
Macedon l-a putut încăleca şi l-a primit cadou. Bugă 
e fală în albaneză: iapă nărăvaşă oferită cadou. Asta 
înseamnă că Bucefal nu era armăsar, cum s-a crezut, 
ci era iapă. 

Casandra. A primit de la Apollon darul de a 
prevesti viitorul. În dialectul gheg, Qes andă&rra 
înseamnă cea care interpretează visele. Cine 
interpretează visele, prezice viitorul. 

Cronos. În dialectul gheg Koh ro şi în dialectul 
tosk Koh ron înseamnă Timpul trăieşte, Timpul 
trăieşte şi e perpetuu. 

Dedal. 76 dal, 76 dală în albaneză: Să ies, Cei 
care au ieşit. Dedal a ieşit din labirint. 

Dejaneira, ultima nevastă a lui Hercule. Ea i-a 
dat cămaşa în care a ars. În albaneză Diega nieri: 
Eu am ars soțul meu. 

Demetra, Demeter. S-a crezut că meter ar veni din 
greacă mâtâr sau latină mater = mamă. Nu s-a ştiut 
că în albaneză Dh6 Mot&r înseamnă Pământ-Soră. 

În mitologia greacă, Demeter era sora (motăr) lui 
Zeus şi personifica pământul cultivat şi fecundat. 
Deukalion. Guverna în Tesalia în secolul XVI-lea 


Anul XIV m Nr.1(146) m 


Victor RAVINI 


î.Cr. În albaneză Dukalua. 
Duk, duka: prinț, lua: leu, lei. 

Elena, fiica lui Zeus şi a 
Ledei, cât şi Elena cea răpită 
de către Paris. E lena sau E 
lana, înseamnă cea care a fost abandonată. 

Epimeteu. Un titan care a creat animalele. 
În albaneză E per mi dhe: pe pământ. 


de a îi încredința carul Soarelui. Fiul neexpe- 
rimentat a incendiat pământul. Jupiter îl 
pedepseşte, îi spune lui Apollo ce a făcut tânărul 
şi dă vina pe el. In albaneză Fai-tan: E greşeala ta. 
Fai: greşeală, tane: a ta. î 

Hades, suveran în regatul morţilor. În dialectul 
gheg Ha deks, în tosk Ha vdeks înseamnă cel care 
devorează morții. 

Hera. Sora şi a şaptea nevastă a lui Jupiter. 

În albaneză erh, erha: aer, atmosferă. Hera, Atena 

şi Demetra, divinităţi feminine de prim rang din 
matriarhat, au fost acceptate în patriarhat ca divinităţi 
secundare (soţii, surori sau fiice) pe lângă divinităţile 
masculine ale indo-europenilor cuceritori. Modificarea 
mitologiei oglindeşte modificările din structura 
societăţii. 

Hermes, Mercur la romani. Err mes (gheg) şi 
Err mbys (tosk) înseamnă cel care ucide întunericul, 
tenebrele sau cel care e funest. Hermes Trismegistos, 
explicat prin greacă: Hermes de trei ori mai mare. 

În albaneză kris me gishtă înseamnă cel care face 
cu degetul să răsune corzile unei lire. 

Homer. Etimologiile diferă, fără să fie susţinute 
de vreo asemănare semantică sau fonetică cu limba 
greacă. In albaneză O meră! şi O miră! înseamnă 
O, ce frumos! O, ce minunat! 

Icar. Hik air, Hik n'air în albaneză înseamnă cel 
care îşi ia zborul, cel ce pleacă în aer. Icar şi-a luat 
zborul şi s-a prăbuşit. Ș 

Laerte. Explicat prin greacă: furnică. Insă Laerte 
nu avea nicio legătură cu furnicile. Era rege în ltaca 
şi tatăl lui Ulise. In albaneză Le urtă înseamnă născut 
înțelept, virtuos. |n timpul absenței fiului său, Laerte 
se retrage cu înţelepciune şi duce o viaţă discretă, 
virtuoasă. _ 

Latona, mama lui Apollo şi a Artemisei. În 
albaneză Le thana: Ea naşte luna. 

Menelaos, soţul Elenei, fiica lui Tyndar, rege al 
Spartei, care a fost răpită de către Paris, fiul lui Priam. 
Răpirea ei a declanşat Războiul Troian. În dialectul 
gheg, Men e la înseamnă cel care şi-a pierdut capul 
sau raţiunea. 

Odiseu (Ulyse). Explicat prin greacă: la mânie. 
Însă nu mânia îl individualizează pe Odiseu, ci 
inteligenţa vicleană şi călătoriile pe mare. In albaneză 
Udhă&s, Udhă&si înseamnă călător. Udhă înseamnă 
cale, drum, călătorie. 

Pandora. In albaneză Pun me dor: lucru cu 
mâinile. = 

Poseidon, zeul mării şi al oceanelor. În albaneză 
Pos dhân: dincolo de pământuri, pos: dincolo, dhă: 
pământ, la acuzativ plural dh6n._ 

Priam, ultimul rege al Troiei. In albaneză Pri iam 
înseamnă eu sunt ghidul, şeful, cel ce comandă 
şi organizează. 

Prometeu. În albaneză Por me dhe: cu pământ. 


Țaecare fiul lui Odiseu, născut după 


Pica Fiul lui Apollo. Apollo a făcut greşeala 


plecarea acestuia la Troia. Explicat prin 
greacă: bătălie decisivă. Însă Telemac nu 
participă la nicio bătălie, de niciun fel. Numele lui 
e pronunţat de Penelopa la întoarcerea lui Odiseu: 
T6 leu mec. În albaneză înseamnă Ţi-am născut 
un băiat. Leu înseamnă născut, iar lehonă înseamnă 
lăuză. Mec înseamnă băiat. În franceză un mec 
înseamnă un tip, un bărbat. 

Thalia, muza care patrona comedia. În albaneză 
tallia, tallie, tallje înseamnă glumă, sarcasm, bătaie 
de joc, batjocoritor, a ridiculiza, a satiriza. 

Themis zeiţa justiţiei, cu o balanţă într-o mână şi 
cu o sabie în cealaltă. În albaneză 75 mys, 75 mbys, 


T'mys: Eu te ucid. 
—— 

ranos, zeul cerului. În albaneză Quielh 

| | u-vran: Cerul e acoperit. Vran: acoperit. 

Vulcan, zeul latin al focului subteran, Hefaistos la 
greci. În albaneză: Vulh-Kan: Ei vomită. Malet vulkan 
zierm: Munţii vomită foc. 

Brindisi, port italian la Adriatica. Brin dashi în 
albaneză: coarnele berbecului. Se vede pe Google 
Maps că vechiul port Brindisi, în oraşul vechi, putea 
să fie asemănat de marinari cu forma unor coarne 
de berbec. 

Bucureşti. Conform lui Aref (p. 330), în albaneză 
Bukur esht (pronunţat: Bucureşt) înseamnă cea care 
este frumoasă, frumoasa, frumoasă este ea. lorgu 
lordan (p. 164) afirmă că antroponimul Bucur vine 
din limba albaneză, unde Bukur înseamnă frumos. 
Conform lui J.G. von Hahn (vol. III, p. 16), bucura 
înseamnă frumoasa, bucuria înseamnă frumuseţea. 
In limba albaneză Bucurije (pronunţat Bucurie, exact 
ca în română) este nume de fată. Alexandru Graur 
(p. 46) precizează: „Referinţa la istorie poate fi şi 
falsă: Bucureşti e format, evident, de la un Bucur, dar 
povestea cu Bucur Ciobanul a fost inventată numai 
pentru a explica numele oraşului.” Afirmația lui Graur 
e confirmată de toponimele identice, care nu au vreo 
legendă cu ciobanul Bucur. lordan precizează că în 
trecut au fost şase sate cu numele Bucureşti. Cinci 
dintre ele au fost înglobate în comune cu alt nume. 
Azi mai există doar satul Bucuresci, în judeţul 
Hunedoara. Sunt şi satele Bucureasa, Bucureni, 
Bucuru, două sate cu numele Bucura, două 
Bucuroaia. 

Byzanţ. Buză esht, &sht, asht, în albaneză 
înseamnă este gura. Mica localitate Byzanţ era pe 
malul european şi pe cel asiatic, ca două buze ale 
unei guri. Toponimul Buzeşti are aceeaşi construcţie 
lingvistică, la fel ca pentru Bucureşti. 

Carpaţi. Dicţionarul lui Lahovari (p. 216) oferă 
trei etimologii: slavă, greacă şi latină, în care clară 
e numai incertitudinea. Carp înseamnă în albaneză 
stâncă, rocă. Se ştie că numele Carpaţilor provine 
din limba pre-indo-europenilor, unde Car-, însemna 
piatră, aşa cum zice lingvistul nostru Sorin Paliga, 
confirmat de toţi lingviştii francezi. Acelaşi dicţionar 
spune la pagina 188 despre piscul Caraiman din 
Bucegi: „Piatra de Caraiman este mult căutată 
pentru consistenţa şi tăria ei.” Plutarh (46-125 d.Hr.) 
scrie în cartea despre Alexandru cel Mare (para- 
graful LXXXVIII) că armata lui a traversat regiunea 
Caramania, unde este acum localitatea Kerman, 
în lran. Aşadar. acest toponim exista cu mult 
înaintea turcilor şi cumanilor. În Pirineii francezi există 
localităţile Caraman şi Caramany, ce nu pot proveni 
de la turci sau cumani. Coincidenţa dintre pelasgicul 
Cara- (piatră, stâncă) şi turcescul kara (negru) este 
datorată hazardului lingvistic şi a dus la multe confuzii 
în lumea ştiinţifică. 

Dalmația. În albaneză de/mă, delmat înseamnă 
oaie, oile. 

Delos, insula unde s-a născut Apollo, zeul soare. 
La Delos era primul oracol dedicat soarelui. În 
albaneză Diell, Dielli înseamnă soarele. Mai 
înseamnă şi duminică, ziua zeului soare. 

Geţii. Herodot spune: „Geţii se cred nemuritori [...]. 
Aceşti traci trag săgeți împotriva cerului, când tună 
şi fulgeră [...].” (Istorii, Vol. 2, IV. XCIV, în traducerea 
mea, după traducerea în franceză a lui Pierre Henri 
Larcher) Numele de geţi e conservat în cuvântul 
albanez Shigjet&, care înseamnă săgeată. 


recia, greci. Primii eleni veniţi în actuala 
G Grecie s-au stabilit în vecinătatea unui trib 
pelasgic numit Graicoi, Graeci şi Graia. 

Erau numiţi aşa deoarece aveau un cult religios 
pentru Gre (femei bătrâne). Aceste cuvinte corespund 
în albaneză cu Gruia, Grua, Gru&, Gra. Elenii i-au 
asimilat pe Graicoi, iar romanii i-au confundat. 
De la romani avem numele de greci şi Grecia. 

lliricul, Iliria. Explicat prin greacă: taur sălbatic 
care se uită saşiu. Nu se ştie de unde şi până unde 
cu taurul saşiu. Se ştie doar că llirii erau unul din cele 
mai importante popoare pelasgice şi erau consideraţi 
de greci că erau un popor independent. În limba 
albaneză, | lir& înseamnă liber, independent. 

Liburnia, Liburnii. Regiune şi popor iliric, la sud 
de peninsula Istria, în actuala Croaţia. În albaneză 
Le burră& înseamnă născut om, în sensul viril al 
termenului. În dialectul gheg Burâni şi Burărie în 
tosk înseamnă virilitate, bravură, vitejie, intrepiditate. 
Să fie vreo legătură cu numele lui Burebista? 

Liguria. Ligurii erau o populaţie de origine pelasgă 
stabilită în sudul Franţei, din valea Rhonului şi până 
în Italia, la Pisa. În albaneză, L&cură înseamnă 
oameni îmbrăcaţi în piei. lar Le gur înseamnă născuţi 
în stânci, troglodiţi. Pliniu cel Bătrân (23-79 d.Hr.) 
spune în cartea X1.97.1 că brânza de oi a ciobanilor 
(coebanum caseum) ajungea la Roma din Liguria. 
Caseum a devenit caş în română. Lingyviştii spun 
că românescul cioban nu poate veni din latinul 
coebanum, motivând că la acest cuvânt nu se poate 
aplica regula după care cer, ceresc, cina vin din 
coelum, coelestis, coena, ci vine din turcă sau 
cumană. Pliniu nu avea cum să preia coebanum 
de la turci sau cumani, ci de la liguri. Cioban e atestat 
în limba persană (gâpân, gâbân, câpân, 66bân) cu 
mult înainte de apariţia turcilor şi cumanilor în istorie. 
Cuvântul cioban exista în Antichitate pe o arie vastă, 
din Franţa până în Persia. Turcii au preluat cuvântul 
cioban de la populaţiile cotropite. S-a mai întâmplat 
în istorie, că unii cuceritori militari au fost cuceriţi 
cultural de către cei învinşi. 

Macedonia. Ma kuai ge dhen în albaneză: 
păzeşte cai, boi şi oi; Ma ge dhen: păzeşte boi şi 
oi. De remarcat asemănarea dintre kuai în albaneză 
şi cai în română. 

Marsilia, Marseille. Atestat pentru prima oară în 
scris în limba greacă sub forma Massalia. În albaneză 
Marr siellia înseamnă a aduce sau a lua şi a da. 

In portul Marsilia se făcea comerţ, iar comerţul arhaic 
era sub formă de troc: aduceai şi dădeai ceva ca să 
iei altceva. 


Toscana, regiune în ltalia unde erau etruscii. 
Se poate asocia cu numele dialectului tosk. 

Cuvinte, ale căror etimologii bine stabilite ca 
latineşti sau greceşti, pot avea originea tocmai 
în limba pelasgă: 

Labirint. În albaneză La bir in tok: Lasă gaură 
în pământ. 


onument. Venit în română prin franceză 
VI din latină, monumentum. În albaneză mani 
men, mani ment: amintiţi-vă!, păstraţi asta 
în memorie! Mormânt vine din latină monumentum 
(DEX). Etimologia cuvântului mormânt coboară în 
timp până la pelasgi. 

Speologie. În albaneză Shpslion: cavernă, grotă. 
Shpsl: grotă, ion: al nostru, a noastră. De la pelasgi 
ar putea veni prenumele lon, atât de răspândit 
la români? 

Torace. În albaneză thur, thurr&s, thurrim: 

a îngrădi, a cuprinde (pentru a proteja). 

Se ştie că substantivele masculine din latină 
terminate în -a au fost preluate de la etrusci: agricola, 
-ae, (agricultor), nauta, -ae (corăbier, luntraş), poeta, 
-ae (poet), scriba, -ae (scrib), advena, -ae (străin) 
şi incola, -ae (locuitor). In italiană incola e cuvânt 
învechit. 

Lingviştii au stabilit, prin analogie cu limba 
albaneză, care sunt cuvintele româneşti ce provin 
de la daci. Fac parte din fondul principal de cuvinte 
şi din diferite domenii de folosinţă: abur, acuma, 

a anina, a astupa, baci, baier, balaur, baligă, baltă, 
barză, a boi, bordei, boreasă, brad, brâu, brutar, 
bucată, bucă, a se bucura, bucurie, bulz, buză, cai, 
cal, a canoni, cap, capăt, car, căciulă, călare, călăreț, 
căluş, căprior (la acoperiş), căpuşă, căpută, cătun, 
ceafă, ceapă, cer (subst.), chiul, a chiuli, cioară, cioc, 
cireşar, coapsă, codru, copac, copil, corb, creastă, 
creier, cruce, cunună, curpăn, cursă, cuscru, cute- 
zător, cuvânt, dărâma, de, droaie, este (a fi, pers III 

sing.), faşă, faţă, fărâmă, fluture, a flutura, foarte, 
frică, galben, gălbează, gard, gardină (detaliu tehnic 
la butoaie), gata, a găti, a se găti, ghimpe, ghioagă, 
ghiuj, grapă, gresie, groapă, grumaz, a se gudura, 
guşă, iască, îngust, mal, mascur, mazăre, măgură, 
mărar, mărat (sărman), mărăcine, a mărita, mătură, 
mâl, mână, mânecă, mânz, mânzat, mâţă, mestea- 
căn, mire, mireasă, moarte, mocirlă, molid, moş, 
mugur, murg, a murmura, năpârcă, naş, nun, nună, 
olog, orb, a orbi, orfan, pală, păstaie, pârâu, perete, 
a se perinda, pictură, pisc, plagă, poală, pom, poamă, 
pungă, pupăză, pururea, rață, rână, rând, a rândui, 
rânduială, rânză, roată, rost, rostire, a rostui, sarbăd, 
sat, săgeată, sănătate, sâmbure, sâmcea, scară, a 
scăpăra, scânteie, a schimba, scoală (verb), a scrie, 
scrum, sculă, scurt, secol, spadă, spart, a spăla, 
spânz, spuză, stăpân, stână, stârc, sterp, strat, 
strâmb, a strânge, strigă (vrăjitoare), strungă, sura, 
şes, şopârlă, şut (ciut, fără coarne), traistă, a trăda, 
trădător, turmă, ţap, țarc, vatră, văpaie, vătui (ied, 
pui de iepure), verde, veşted, viezure, zară, zănatic, 
zăr, zână, a zburda, zgardă, zgură. 


echile cuvinte din latină au mai multe 
Vera decât cuvintele venite ulterior din 

alte limbi. Şi mai productive sunt cuvintele 
sigure de la daci, fiind mai vechi. Moş are derivatele 
moaşă, moşic, moşulică, moşneag, moşnean, 
moşnenie, moşan, moşinaş, moşie, moşier, a 
moşteni, moştenitor, moşoaică, moşmoan, a se 
moşmoni şi multe altele. Dicţionarul Academiei 
(DLR) notează peste o sută de nume de plante 
comestibile şi păsări de pădure derivate 
de la moaşă. 

Alte cuvinte albaneze cu posibile analogii 
în română: 

Barka, bark& (pronunţat barcă): barcă, navă. 

Duk, duka: prinţ independent. De comparat 
| cu duce, ducat (rom.), duc, duche (fr.), duk 

(engl.), duca (ital.). 
| Kukuvaj: cucuvea, bufniţă. 

Lua: leu, lei. 

Nană: mamă, nană. DEX trimite nană la limba 
bulgară şi la albaneză. 

Coban: Conform DLR, în limba albaneză 
înseamnă atât păstor, cât şi Român. 

Totuşi, româna şi albaneza au prea puţine 
cuvinte comune pentru a fi mărturia unei 
convieţuiri sau a unor legături tradiţionale în 
trecut şi a unor împrumuturi reciproce. Dacă 
strămoşii românilor şi albanezii ar fi trăit în 
acelaşi spaţiu, cum au crezut unii savanţi — am fi avut 
o limbă comună sau două limbi apropiate, cum sunt 
limbile scandinave. Însă limbile albaneză şi română 
diferă mult între ele. 

Singura explicaţie posibilă este că albanezii 
şi dacii au moştenit aceste cuvinte dintr-o sursă 
comună. Această sursă comună este limba pelasgilor. 
Pelasgii au lăsat mai multe urme în limba albaneză 
decât în limba română sau prin alte ţări din sudul 
Europei. Din fericire pentru lingvişti, continuitatea 
dintre limba pelasgilor şi limba albaneză, cât şi 
originea pelasgică a multor toponime, theonime, 
antroponime sau cuvinte obişnuite din limbile vorbite 
azi rămân un vast câmp de cercetare. Cartea lui 
Hans Krahe despre limba albaneză are titlul Numele 
de locuri ca sursă de istorie. Lingviştii pot contribui 
la rescrierea istoriei antice, ba chiar şi a preistoriei. 

Curtea de la Argeş 


La Congresul Mondial 
al Eminescologilor, Chişinău 


m avut onoarea şi imensa bucurie de 

A: participa la a XI-a ediţie a Congresului 

Mondial al Eminescologilor, care a avut loc 
la Chişinău (31 august — 2 septembrie 2022), invitată 
de academicianul Mihai Cimpoi, considerat primul 
şi cel mai mare eminescolog, să prezint cartea mea 
Eminescu şi Credinţa sa Ortodoxă (Ed. Semne, 
august 2022, 200 p.). 

A fost o călătorie nu lipsită de evenimente. Am 
ajuns, la Chişinău, cu microbuzul, la 9 seara, marţi, 
30 august, şi, când am coborât, începuse ploaia. 

S-a intensificat rapid, ne-am adăpostit sub acoperişul 
staţiei de troleibuz şi apoi a avut loc o asemenea 
răpăială, cu tunete şi fulgere, cum nu mai văzusem 
eu în toată viaţa mea de 83 de ani şi 3 zile. Apa a 
inundat trotuarul, ne-a udat zdravăn, dar am ajuns 
cu bine la Hotelul Bella Donna, împreună cu prof. 
Mihaela Albu — autoarea unui volum de peste 500 p. 
— Eminescu şi eminescologia în exilul românesc. 

A doua zi, participanţii au fost prezenţi în Aula 
Academiei Republicii Moldova, unde au aplaudat 
primirea în această Academie a savanților Valeriu 
Matei şi Theodor Codreanu. După o pauză de prânz, 
am participat la sărbătorirea zilei de naştere a 
academicianului Mihai Cimpoi, devenit octogenar 
(n. 3 septembrie 1942, în familia lui Ilie şi Ana 
Cimpoi, în satul Larga, judeţul Hotin, România). 

Pe 1 septembrie 2022, am traversat 
Chişinăul, cu troleibuzul 22, şi am ajuns la 
Centrul Academic Internaţional „Eminescu”, 
unde ne-a întâmpinat directoarea Elena Dabija 
— o doamnă omniprezentă, atentă la tot ce 
era necesar pentru bunul mers al Congresului 
Mondial al Eminescologilor, ediţia a XI-a. În 
deplasările prin Chişinău am avut cinstea să 
fiu însoţită de doi cercetători cunoscători ai 
oraşului, lonel Novac (care a prezentat lucrarea 
Mihai Eminescu în paginile revistei Viaţa 
Basarabiei) şi Mihai Costin (cu lucrarea 
Eminescu — simbol al Națiunii Române). 

La prezidiu au stat, în permanenţă, academicianul 
Mihai Cimpoi care a condus lucrările şi a înmânat 
distincţiile şi primarul comunei Dumbrăveni (Suceava) 
- loan Pavăl, sponsorul principal al manifestărilor 
închinate lui Eminescu, pe plan local şi dincolo de 
hotarele ţării. La această Sesiune de comunicări au 
luat cuvântul aproape 30 de participanţi, dintre care 
amintesc următoarele nume (în ordinea de pe lista 
participanţilor): Adrian Dinu Rachieru, Mihaela Albu, 
Pompiliu Crăciunescu, pr. Teodor Damian (din 
S.U.A.), lon Hadârcă, acad. Valeriu Matei, Dumitru 
Copilu-Copilin, Mihai Costin, Elis Râpeanu, Viorel 
Dinescu, Marian Mărgărit, Liviu Chiscop, Valentin 
Coşereanu, Dumitru Apetri, Tatiana Butnaru, Catinca 
Agache, lonel Novac, Miroslava Metleaeva, acad. 
Theodor Codreanu, Mihai Stan, Emil Stănescu, Emilia 
Stajila, Lucia Olaru, Lili Bobu şi Constantin Ciobanu 
(filatelist şi autorul Medaliei Congresului). 


Damian (/deea de Dumnezeu în poezia 

lui Eminescu), cel care scoate, la New 
York, Revista de spiritualitate şi cultură românească 
Lumină Lină (Gracious Light), domnul academician 
Mihai Cimpoi m-a invitat pe mine la microfon, având 
o temă înrudită — Eminescu şi Credinţa sa Ortodoxă. 
Am fost surprinsă (pentru că eu eram a 9-a pe listă) 
şi, de parcă nu gura ar fi vorbit, ci spiritul acela 
special care mă apropiase de Academician, omul 
foarte popular şi cu „condei ascuţit”, după ce le-am 
spus „bun găsit” celor din sală, i-am urat „la mulţi ani!” 
sărbătoritului, „fratele meu mai mic, dar de zece ori 
mai mare, cel care a împlinit 80 de ani, dar eu am 
83 de ani şi 4 zile!” Sala m-a aplaudat şi am început 
să expun ideile principale, cu voce clară, la microfon, 
idei care vor fi mai dezvoltate în prezenta lucrare. Am 
reamintit eforturile cercetătorilor — oameni de ştiinţe, 
umanişti şi medici — în frunte cu acad. Eugen Simion, 
pentru a şterge de pe fruntea geniului tutelar al 
culturii române, iubitorul şi apărătorul de neam Mihai 

Eminescu, stigmatul de lues (sifilis). Pe lângă atâtea 
nume mari (George Potra, 1934, V. Vineş, lon Nica, 
Irinel Popescu, Vladimir Beliş, Valeriu Lupu, Codruţ 
Sarafoleanu, Bogdan O. Popescu ş.a.), cercetarea 
ştiinţifică impune sublinierea meritului unui iubitor 

de neam şi de Eminescu — bihoreanul Gh. Sărac, 

cel cu studii filologice şi cu voce armonioasă, care 
nu s-a oprit la interpretarea şi publicarea antologiei 
de romanțe pe versurile marelui poet şi ale Veronicăi 
Micle, ci şi-a asumat sarcina de a acţiona împotriva 
detractorilor lui Eminescu, care se prevalau de afir- 
maţia „divinului” G. Călinescu care, fără documentare 
de specialitate, a scris în Viaţa lui Eminescu (1932), 
tradusă în limbile europene şi reeditată de 6 ori până 
în 1995, că Eminescu a suferit de lues. De fapt, la ce 
merit special al lui Gh. Sărac ne referim? După întoar- 
cerea din S.U.A. unde, în 1994, a fost cu Ansamblul 
„Ciocârlia” al Casei de Cultură a M.A.I., a publicat o 
lucrare de mare importanţă a neurologului de renume 
mondial Ovidiu Vuia (care murise în 1992), al cărei 
manuscris i-l încredinţase Înalt Preasfinţitul Nataniel 
Pop, cu titlul Misterul morţii lui Eminescu. Înfruntând 
greutăţi de tot felul, reuşeşte s-o publice, ajutat de 
un sponsor care şi-a păstrat anonimatul, la Editura 
PACO, în 1996. Ulterior, a recuperat de la un 


i sas timivae 

particular documentele (cele de la Academie lipseau, 
fuseseră tăiate cu lama) şi, în anul 2000, a publicat la 
Editura MALASI volumul Documente privind adevărul 
despre boala şi moartea lui Eminescu. În 2014, apare 
la Editura „Biharia Internaţiona!” volumul, semnat Gh. 
Sărac, În apărarea lui Eminescu, 200 de pagini, cu 

o prefaţă semnată de Elis Râpeanu — Eminescu are 
dreptul la adevăr. 


publică volumul de importanţă capitală 

Maladia lui Eminescu şi maladiile imaginare 
ale eminescologilor, 156 de pagini (în format A4) 
cu un Argument de acad. Eugen Simion şi un 
Cuvânt înainte de dr. lrinel Popescu. Lucrarea aduce 
argumente peremptorii pe care se bazează hotărârea 
Judecătoriei Sectorului 1, la procesul în constatare 
intentat de Gh. Sărac, hotărâre din care citez: 

„În concluzie, în baza ultimelor cercetări şi prin 
prisma ultimelor descoperiri din domeniul neurologiei 
şi psihiatriei, specialiştii au dat un verdict final în 
cazul lui Mihai Eminescu: poetul nu a suferit de sifilis, 
el a murit în urma unui stop cardio-vascular provocat 
de intoxicația cu mercur.” Concluzia e, deci, clară, 
dar să nu uităm, „gura lumii (cârtitoare) o acoperă 
doar pământul”. 

De fapt, încă din timpul vieţii, Eminescu, poetul 
care a surprins prin talent şi universul vast de 
cunoştinţe, a stârnit discuţii şi invidii. lată două 
atitudini total diferite. Poetul Macedonski, care 
a simţit că e dat jos de pe piedestal, a scris o sixtină 
în 1883, când Eminescu a fost internat în sanatoriu 
pentru prima dată: 

Un X — pretins poet de-acum 
S-a dus pe cel mai jalnic drum 
L-aş plânge dacă-n balamuc 
Destinul lui n-ar fi mai bun 
Căci până ieri a fost năuc 
Şi azi nu e decât nebun. 
Tudor Vianu consideră că, prin valoarea sa, 


n 
| n anul următor (2015), Academia Română 


Elis RÂPEANU 


Macedonski a ridicat poeziei 
moderne un soclu de aramă, 
dar, prin aceste versuri, a 
ridicat un zid de gheaţă între 
el şi cititori. 

lată însă atitudinea marelui Alecsandri: 

E unul care cântă mai bine decât mine? 
Cu-atât mai bine Ţării şi lui cu-atât mai bine 

Să meargă mai departe, s-apuce cât mai sus, 
La răsăritu-i falnic se-nclină-al meu apus, 

lar voi, care asupră-mi săgeți tocite trageţi 
Cântaţi dacă se poate, fiţi buni şi nu mai rageţi! 

Fără comentariu! Mai ales că Eminescu e întinat 
şi în momentele pe care le trăim noi, azi. Afirmațiile 
şi negaţiile celor cu limba otrăvită şi cu interese 
bine manevrate contestă chiar originea românească 
a poetului: chiar în aceste zile când ţara noastră 
face mari cheltuieli pentru sprijinirea pe toate planu- 
rile a Ucrainei şi a ucrainenilor refugiaţi, neglijându-se 
traiul tot mai sărăcit al românilor, în teritoriul răpit din 
Bucovina de Nord, românii n-au niciun drept, sunt 
consideraţi „popor băştinaş deportat” (oare alăturarea 
băştinaş şi deportat nu constituie un oximoron?), 
iar Eminescu este un ucrainean renegat, născut din 
părinţi ucraineni care au fost românizațţi.” [?!] (Cf. Dan 
Diaconu, revista Certitudinea, nr. 118, august 
2022, p. 12.) 

Ideea originii familiei Eminovici generează 
altă idee: religia în care a fost crescut, cu alte 
cuvinte, a fost el un credincios ortodox sau 
nu? Să nu uităm valoroasa lucrare semnată 
de lon Roşu — Legendă şi adevăr în biografia 
lui M. Eminescu, vol. | — Originile (Ed. Cartea 
Românească, 1989), în care argumentează 
originea românească a familiei Eminovici, 
precum şi actualele două volume — Eminescu 
pe marele drum al destinului (vol. | — 334 
pagini, vol. II — 352 pagini) şi Izvoare ale 
măreției şi tragediei lui Mihai Eminescu. 
Eminescu să ne-adjudece (Ed. Pim, 532 
pagini), toate trei semnate de Aurel V. David, 
Şeful Centrului de Studii şi Cercetări pentru Siguranţa 
Naţională. Autorul demonstrează originea şi rădăcinile 
de neam românesc ale familiei poetului, parcă 
hărăzite de Dumnezeu să pecetluiască destinul 
genialului Mihai Eminescu. 


C: evlavie, redăm citatul menţionat, de pe 


certificatul de botez al celui de al şaptelea 
copil al familiei: „15 ghenari, locul naşterii la 
Botoşani, şi s-a botezat pe 21 ghenari 1850, în religia 
ortodoxă, primind numele de MIHAIL. Copilul a fost 
botezat de preotul lon Stamate, asistat de fiul său — 
diacon Dumitru în Biserica Uspeniei (Domnească) 
din Botoşani [cea de a doua ctitorie a Doamnei 
Elena Rareş, ridicată în 1552, după modelul Bisericii 
Sf. Nicolae]. Naş de botez i-a fost bunicul matern — 
stolnicul Vasile luraşcu.” La creştinarea pruncului 
Mihail, a fost prezentă şi sora Ralucăi, — Maica 
Fevronia de la Mănăstirea Agafton, o călugăriţă care 
şi-a adorat nepotul. Deci, să ne întrebăm şi noi, ca 
oameni de cultură, mai ales ca români care poartă pe 
tălpi, în gândire şi-n suflet, căldura gliei strămoşeşti, 
cine se îndoieşte de adevărul, conform căruia, un 
frate din neamul său, botezat, adâncit de trei ori, de 
preot, în apa sfântă din Cristelniţă, în numele Sfintei 
Treimi — „Se botează robul/roaba lui Dumnezeu 
Cutare, în numele Tatălui şi-al Fiului şi-al Sfântului 
Duh. Amin!” — este creştin sau nu? Persoanei care 
a primit Taina Botezului i s-a dăruit, de Sus, un înger 
păzitor, când naşul a recitat/citit Crezul („Cred într- 
Unul Dumnezeu, Tatăl Atotţiitorul, Făcătorul Cerului 
şi al Pământului, al tuturor celor văzute şi nevăzute 
şi întru Unul lisus Hristos, Fiul lui Dumnezeu...”). 
Dar, cum Eminescu îi deranja pe mulţi pigmei şi 
neiubitori de neam, s-au găsit destui cârcotaşi cărora 
nu le stă în fire să meargă cu mintea mai departe 
de vârful nasului (pe care degeaba îl lungesc) şi nici 
să se plece pe paginile scrise, deci nu s-au adâncit 
în scrierile lui Eminescu, şi se agaţă de versurile 
din Împărat şi proletar (al căror conţinut sau formă 
nu revine în opera sa). 
— 

Berlin când, cu spiritu-i pătrunzător, a-nţeles 

că, în acea parte a Europei, religia era aliată 
cu Puterea şi aici erau cunoscute vechile persecuții, 
arderea pe rug practicată de Inchiziţie, când mii de 
oameni, mai ales femei considerate vrăjitoare, au fost 
arşi de vii. Nu se stinsese nici ecoul războaielor 
sfinte, a averii templierilor, cruciadelor. Pe lângă toate 
aceste informaţii, e bine să ştim că tânărul Eminescu, 
devenit deja enciclopedic în acumulările sale, 
receptează noua realitate de acolo unde avuseseră 
loc diverse schisme, de data aceasta accentuându-se 
schisma dintre creştinism şi cercetarea raţională 
privind „I'S&tre absolu”. În plus, această poezie a 
avut un rol pozitiv: în mintea politicienilor din „prima 
parte” a regimului comunist, poezia era asociată 
cu marxismul şi acest lucru a determinat includerea 
poetului în manualele şcolare. Şi, cum profesoarele 
din şcoala şi liceul meu terminat în '57 erau destul de 
în vârstă, cu studii terminate înainte de '44, extindeau 
lecţiile despre Eminescu la întreaga lui operă poetică. 

Înţelegem că altă direcţie de atac la adresa lui 

Eminescu -— susținută cu aceeaşi intensitate cu care e 
numit „sifilitic”, este negarea Credinței sale Ortodoxe. 
Dar cum pot afirma neiubitorii de neam (de fapt, 
neortodocşi) că marele poet a fost lipsit de credinţă? 
Cei care i-au studiat poezia, i-au urmărit viaţa, 
cei care au citit opera vastă lăsată în urmă, nu 
se îndoiesc nicio clipă de trăirea sa în Credinţa 
strămoşească Ortodoxă. În străfundurile fiinţei sale 
a păstrat ceea ce i s-a inoculat în suflet încă din 
copilărie. Orice cunoscător al acestei inegalabile 
personalităţi a culturii noastre înţelege, de exemplu, 
semnificaţia actului de Credinţă, chiar de prorocire, 
manifestat la vârsta de 21 de ani, ca iniţiator (alături 
de Slavici) şi suflet al sărbătoririi la Putna — mănăstire 
care îşi serba 400 de ani de la Sfinţire — a lui Ştefan 
cel Mare, eroul naţional şi european, confirmat de 
Papa Sixtus al IV-lea, drept atlet al lui Hristos. 


S: nu uităm că e perioada studiilor sale la 


Damian, în revista Certitudinea (nr. 116/2022, 

p. 8), care aminteşte şi de rolul esenţial al 
poetului în istorie, despre care „vorbeşte şi Zoe 
Dumitrescu-Buşulenga când a scris că «Eminescu a 
dorit şi a izbutit o fuziune unică în felul ei cu timpul şi 
spaţiul românesc, luând asupră-şi crucea unei misiuni 
de o covârşitoare însemnătate, aceea de a şti şi a 
reprezenta adevărul integral al unei istorii şi al unui 
popor»”. Autorul articolului aminteşte cuvintele acad. 
loan Aurel Pop — preşedintele Academiei Române — 
despre convingerea lui Eminescu privind zidirea şi 
eternitatea templului românismului care constă în 
faptul că „viaţa noastră, ca oameni, este credinţa 
noastră, iar viaţa noastră ca români este națiunea 


noastră”. 


| deea e subliniată şi de părintele Theodor 


, Ă Funia 
Sunet al existenţei din cearşafuri împletită, după obicei de 
Maria Auxiliadora Alvarez puşcăriaş, 


(Venezuela) 
pentru Diana 


rosteşte-ţi gingaş numele peste al meu 
repetă-l 

noapte după noapte 

în pragul fiecărui cântec 

din vis 

astfel numele meu va dispărea treptat 
sub al tău 

iar glasu-ţi 

fi-va unicul 

sunet al existenţei. 


sar 


Evadare de aici 


aşternuturi în care am plâns, 
mi-o înfăşor pe corp, 
frânghia de scafandru 
cuprinde trupul 


mă afund 

depăşesc ziua 

o traversez 

ies iar 

de partea cealaltă a lumii. 
Acolo vreau 

mai liber să respir 

să inventez un alfabet 
din slove lucrătoare. 

După cum subliniază acad. Mihai Cimpoi, în 
noua lume a dezintegrării specificului naţional, a 
„caragializării” societăţii, „Eminescu este un punct 
de reper”. Şi Theodor Damian are dreptate: „Religie, 
Credinţă, Biserică, istorie, naţiune, părinţi, iată care 
sunt noţiunile fundamentale de care trebuie să se ţină 
seama în contextul intenţiei de a lua în propriile mâini 
frâiele destinului unui neam.” Cât priveşte Credinţa, 
„Eminescu declară simplu şi clar: Cine neagă pe 
Dumnezeu, neagă ordinea morală a universului.” 

Mulţi cercetători, profesori, oameni de ştiinţă, 
academicieni, înalte feţe bisericeşti — din neamul 
nostru strămoşesc sau de alt neam — au demonstrat, 
cu argumente peremptorii, credinţa ortodoxă a lui 
Eminescu, fără să evite perioadele în care acest 
geniu s-a adâncit în filosofii, mituri, legende, chiar 
alte religii, dar, chiar şi atunci, condeiul său nu se 
îndepărta, mai ales în poezia plină de rugăciuni, 
colinde, toacă, clopot, liturghie etc. Să ne amintim 
de Alex. Elian, Virgil Cândea, Bogdan Lupescu, 
Theodor Codreanu, chiar Şt. Cazimir, dar şi de 
părintele Constantin Galeriu, Stanrafor Melcisedec 
Velnic, Ovidiu Moceanu, Mihail-Nicolae Stanca 
(Eminescu şi adevărul Sfintei Scripturi) ş.a. Subliniem 
încă un fapt pe care puţină lume îl cunoaşte: Eminescu 
şi-a manifestat Credinţa Ortodoxă strămoşească şi 
prin propunerea construirii Catedralei Neamului, după 
venirea la Bucureşti a „Curcanilor” care au cucerit 
Griviţa. (Cf. lon Slavici, revista Arhitectura, 1924.) 


ele mai multe minţi ale culturii române, 
( precum şi cei cu studii teologice şi înalţi 
reprezentanţi ai Bisericii Ortodoxe Române 

subliniază valorile religioase ale poeziei lui Eminescu 
şi atitudinea sa de creştin ortodox. Lista ar fi prea 
lungă dacă am numi majoritatea dintre aceşti savanţi, 
preoţi, conducători ai Bisericii noastre. În plus, să 
nu uităm concluzia la care a ajuns părintele-scriitor 
Steinhardt: Eminescu nu poate fi numit „poet religios” 
şi atât, i-am reduce „dimensiunile”. Mari poeţi religioşi 
sunt Radu Gyr, Vasile Voiculescu, loan Alexandru 
(care se odihneşte în mormântul de la Mănăstirea Sf. 
Nicula) sau Nechifor Crainic. N. Steinhardt consideră 
că „de la autorii profani nu aşteaptă nimeni studii în 
domeniu. Autorii de specialitate pot fi interesaţi, chiar 
adânc, [dar] autorii profani sunt aceia care mai ales 
(subl. sa) exprimă sentimentul religios al unei naţiuni, 
adeziunea ei la Misterul fascinant şi cutremurător. /.../ 
La ei palpită duhul credinţei, acolo se află esenţa vie.” 

Să ne amintim că Zoe Dumitrescu-Buşulenga, 
Maica Benedicta, cu odihna veşnică la Mănăstirea 
Putna, în apropiere de Ştefan cel Mare şi Sfânt, 
şi-a dedicat întreaga viaţă slujirii lui Eminescu, 
acad. Eugen Simion a îmbogăţit tema privind credinţa 
poetului cu pătrunzătoare consideraţii, cercetătorul 
Tudor Nedelcea a realizat o valoroasă şi amplă 


Poezie fără 


Hilde Domin (Germania) 


pentru Paul Celan, Peter Szondi, Jean Amery, 
care n-au mai vrut să trăiască 


lucrare privind Cugetarea Sacră a lui Eminescu, 
academicianul Mihai Cimpoi a scris mai multe lucrări 
esenţiale pe această temă, la care adaugă caracterul 
dialogic al schimbului de idei cu savanta Rosa del 
Conte (1907-2011) care a închinat Poetului lucrarea 
Mihai Eminescu o dell'Abssolutto în care-l priveşte 
ca pe o „imagine cosmică”, Theodor Codreanu ş.a. 
- la care se adaugă feţe bisericeşti precum Părintele 
Galeriu şi alţi Sfinţi Părinţi precum neuitatul, I.P.S. 
Părintele Pimen sau Înalt Sfinţia Sa Părintele 
Bartolomeu Anania, care au scris articole în ziarul 
Lumina al Patriarhiei Române, însuşi |.P.S. Patriarhul 
Bisericii Ortodoxe Române - Părintele Daniel, care 
subliniază rolul rugăciunii prin care cerem milă şi 
ajutor de la Dumnezeu, dar rugăciunea izvorăşte 
din Credinţă care e „cunoaştere dincolo de simţuri”. 
Însuşi Papa loan Paul al II-lea a citit în Biserica 
de la Vatican rugăciunea lui Eminescu către Maica 
Fecioară, care se încheie astfel: 

Crăiasă alegându-Te, 

Îngenunchem rugându-Te 

Înalţă-ne, ne mântuie 

Din valul ce ne bântuie, 

Fii scut de întărire 

Şi zid de mântuire, 

Privirea-i adorată 

Asupra-ne coboară 

O, Maică Preacurată 

Şi pururea Fecioară 

Marie! 

Şi, când a simţit rătăcirea („care om n-a avut 
momente de rătăcire?” se întreba Zoe Dumitrescu- 
Buşulenga), în pragul intrării în nemurire, se 
adresează tot Sfintei Fecioare: 

Răsai, asupra mea, lumină lină, 
Ca-n visul meu ceresc de-odinioară; 
O, Maică Sfântă, pururea Fecioară, 
În noaptea gândurilor mele, vină! /.../ 


Credinţa Ortodoxă păstrată în suflet de 
marele nostru Poet, credinţă care i-a luminat 
poezia, proza, articolele din Timpul, care licăreşte 
şi astăzi în manuscrise. Am încercat să demonstrez 
acest adevăr, dorind să anulez tot ce s-a spus şi s-a 
scris despre lipsa de credinţă a acestui geniu, care 
a cuprins cu mintea filosofie, mituri, religii ale lumii, 
dar, constantă în structura sa a rămas credinţa 
noastră Ortodoxă. El rămâne „aureola spiritualităţii 
şi culturii române” (Constantin Noica), iar pigmeilor, 
piticilor care se agaţă de pulpana uriaşului ca, odată 
cu el, să iasă şi ei în faţă, le spunem: 
Zadarnic dărâmaţi cariatide 
Cu gest neputincios şi efemer: 
Pe Eminescu nu-l puteţi ucide 
Cât timp va fi Luceafărul pe cer. 


frontiere 


- greu să demonstrezi în câteva pagini 


Traduceri de Gabriela CĂLUŢIU SONNENBERG 
şi Germain DROOGENBROODT 


Un bob străvechi de lotus şi un vas 
din porțelan Ge Kiln 


Zhao Lihong (China) 


O idee străveche, la fel ca vechiul bob de lotus, 


ce veghează de secole sub straturi de pământ, 
se poate deştepta cu o apă curgătoare 


proaspăt înmugurind în chip smerit şi blând. 
Of, după ce ai trecut prin vitregii de soartă 
pari a fi dintre ai noştri, dar vii din alte lumi. 
Spulberat de vânturi prin frunze şi petale 

în vâltoarea-i se prinde şi viaţa cea dintâi. 
Acelaşi chip, aceleaşi trăsături, 


e totul neschimbat de mii şi mii de ani. 


Drapat în strai cochet, cum se poartă acum, 
se îmbracă doar scheletul de corp neterminat. 
In muguri, pe tulpini, la întretăieri de ramuri, 


clipesc stropii de rouă la fel ca-n prima zi. 

Mulțimea se roteşte în hora-ţi vijelioasă, 

se scutură voioase plantele şi îşi înclină în ploaie capul ud. 
S-a schimbat ceva oare de atunci pe această lume? 

Mai poate să se îndrepte 

tot ce viaţă are în cer şi pe pământ spre drumul din bătrâni? 


Curtea de la Argeş 


100 de ani cu lon Pillat, | 
Pe Argeş în sus (1923) | 


sufleteşti mângâietoare, precum cuibul 

atâtor dezmierdări al copilăriei, cu îndepăr- 
tate chipuri familiare care ne-au alintat, cu miresme 
tari de altădată care se trezesc brusc, ca printr-o 
magie neînţeleasă, cu ecouri abia auzite vălurind 
din ceața amintirilor... 

lar dacă gestul este intelectual, o răsfoire a 
volumului de poezii Pe Argeş în sus (1923) de lon 
Pillat, de la a cărui publicare au trecut 100 de ani, 
îţi aduce o astfel de mângâiere. Nu numai că, deşi 
născut la Bucureşti în 1891, lon Pillat, nepotul lui 
lon C. Brătianu, a copilărit la noi, pe Argeş în sus, 
la Florica, vestitul conac al Brătienilor, „Acolo unde-n 
Argeş se varsă Râul Doamnei”, ci mai ales că te laşi 
fermecat de dulceaţa unei poezii de la începutul 
secolului trecut care face saltul de la pastelul clasic, 
iniţiat de Alecsandri şi modulat ludic de George 
Coşbuc, la pastelul psihologic (lon Pop), în care 
amplificarea notei tradiționaliste (evocarea satului 
patriarhal, cultul străbunilor, sentimentul religios) se 
împleteşte cu nostalgia curgerii timpului, adăugând 
pastelului elemente de meditaţie şi elegie. 

Din perspectiva cercetării textului literar, trebuie 
să facem însă de la început o precizare. Una este 
paleta de texte care, trecând prin cenzura estetică 
a timpului, s-a impus de la ediţie la ediţie însumând 
„piesele clasice” ale volumului, alta este cea apărută 
în ediţia princeps din 1923 (vezi la pagina următoa- 
re coperta cu timbrul Editurii Cultura Naţională), mult 
mai largă, cu texte care nu au mai satisfăcut gustul 
unor editori în anii care au urmat, ori au rămas în 
afara selecţiei de texte datorită unei structuri poli- 
morfe a ediţiei princeps. Fiindcă, dacă vom cerceta 
volumul din 1923, vom observa mai întâi ciclul 
intitulat F/orica, rămânând drept piatra de rezistenţă 
a volumului în faţa timpului, urmat de ciclul Amintiri 
şi, în fine, de o mai scurtă secţiune intitulată Timpul. 
Dar chiar şi din ultimele două secţiuni s-au impus 
câteva texte. Amintim măcar poezia Aci sosi pe 
vremuri din ciclul Amintiri. Nu vom lăsa în afara 
analizei nici secţiunea Timpul, un amplu text 
al cărui mesaj filosofic trebuie marcat ca atare. 


sui adeseori bucuria întoarcerii la spaţii 


volumul într-o ediţie curentă: Ctitorii — 

imagine de ansamblu a spaţiului în care 
poetul şi-a ctitorit copilăria şi de unde în celelalte 
piese ale volumului „trosneşte amintirea ca o castană 
coaptă”; Florica — fetiţa moartă în fragedă pruncie 
care dă numele ei acestui conac, legând pentru 
eternitate „dealul rodnic cu numele-i şi-argila” şi 
trecând fiinţa ei în fiecare trandafir, în fiecare floare; 
Mormântul — cu semnul sacru al crucii bunicului, 
păstorul de oameni „cununat cu moartea ca-n 
basmul Mioriţei”, trecându-şi fiinţa în natura, acum 
binecuvântătoare, a locului; Vârful dealului — pano- 
ramic observator al spaţiului argeşean „cu sate fără 
număr/ cu casele: mioare, şi turlele: păstori”; /n vie 
— unde „miroase a tămâios şi coarnă”, într-un peisaj 
de-a dreptul impresionist în care „cu galben şi cu roşu 
îşi coase codrul ia”; Castanul cel mare, Rădăcini — 
simboluri ale forţei şi statorniciei; Cireşul — cople- 
şitoare imagine a belşugului; Pădurea din Valea Mare 
— „templul adevărat al firii”, tămăduitor şi sacru; Cucul 
din Valea Popii — cel care cântă în zori chemându-l 


| a început vă las doar să răsfoiţi încet 


pe copil să guste mirajul răsăritului de soare; La zăvoi 


— un adevărat gând heraclidian despre panta rei; 

In luncă — invocaţie către călătorul „ducând la câmp 
şindrila sau sus la munte grâu” să se oprească 

în lunca Argeşului, al cărui nisip „în cupe efemere” 
ar măsura acel tulburător fugit ireparabile tempus; 
Parcul Goleştilor — unde te întâmpină ca în vis 
„umbrele-nfrăţite a fraţilor Goleşti”; Lumina iarna — 
din nou un peisaj impresionist, de astă dată ca 

o iarnă la Barbizon; Biserica lui Horea — replică 
„pribeagă lângă Argeş” a celei de pe Valea Arieşului, 
„visând la munţii ce şoimi şi aur poartă”; Căsuţa 

din copac — gazda bătrână a copilăriei, unde nu 

mai locuieşte acum decât „o veveriţă roşie cu coada 
ei de foc”; Casa din deal — unde sălăşluieşte tainic 
sufletul bunicii; Cămara de fructe — acel „rai oprit” de 
odinioară renăscând magic în imagini fantasmagorice 


LE. 


Anul XIV m Nr.1(146) m 


Sub crugul Eminescului 


ca în basmul cu o mie şi una de nopţi; Camera 
bunicului şi Ochelarii bunicii — două poeme, primul 
evocându-l pe bunic în „uniformă veche de ofiţer la 
modă/ Pe când era el Junker — demult — sub Ghica- 
vodă/ Când mai mergeau boierii în butcă la Braşov”, 
celălalt evocând-o pe bunică, văzută prin ochelarii 
ei de pe noptieră, în oglinda timpului alintându-şi 
nepoţii, „o fetiţă: Pia, cu bucle: Niculae... Dar cine 

e băiatul acela liniştit?” 

Pentru detaliere vom alege mai întâi câteva 
poeme care marchează izvoarele şi evoluţia paste- 
lului pillatian: În vie, La zăvoi, Cămara de fructe. 

În vie preia modelul pastelului clasic iniţiat în 
literatura română de Vasile Alecsandri: compoziţie 
prozodică asemănătoare (patru catrene cu versuri 
de 13-14 silabe, cu uşoare mutații privind rima şi 
ritmul: Pillat preferă rima îmbrăţişată în locul rimei 
împerecheate, ritmul iambic în locul ritmului trohaic); 
în rest, aceeaşi împletire de imagini vizuale, auditive, 
olfactive, acelaşi stil decorativ bogat în epitete, 
comparații, personificări, metafore. Vom remarca 
la lon Pillat împletirea epitetului metaforic cu compa- 
raţia („soarele de aur dă-n pârg ca o gutuie”, „lumina 
zboară ca viespi de chihlimbar”), a personificării 
cu metafora („cu galben şi cu roşu îşi coase codrul 
ia”), cultivarea atât a metaforei in presentia („omidă 


neagră — un tren de marfă”), cât şi a metaforei 

in absentia („ia”, sugerând schimbarea coloritului 
codrului în prag de toamnă). Vom remarca, desigur, 
preferința pentru peisajul local a ambilor poeţi, la 
Alecsandri peisajul Mirceştilor, la lon Pillat peisajul 
Argeşului, concretizat aici prin imaginea trenului de 
marfă trecând pe podul de peste Argeş. Dar, în timp 
ce pastelurile lui Alecsandri sunt mult mai obiective, 
fixând natura ca aspect (Tudor Vianu), nota 
subiectivă la lon Pillat este mult mai pronunţată, 
marcată fie prin interogaţia retorică din versul 4, 

fie prin comparaţia pe care o încearcă în final între 
tocatul ghionoaiei şi bătaia inimii în piept provocată 
ca un ecou de amintirile copilăriei. 


hiar în trecerea spre pastelul psihologic, 
saltul de la Alecsandri nu este prea mare 


dacă vom face o mică paralelă raportând 
pastelul În zăvoi de lon Pillat la Malul Siretului de 
Vasile Alecsandri: aceeaşi versificaţie, cu mutaţiile 
de rimă şi ritm observate anterior, aceeaşi preferinţă 
pentru peisajul local deja marcată anterior, acelaşi 
motiv filosofic care dă celor două pasteluri nota 
subiectivă: motivul curgerii timpului. Stilul însă este 
diferit: în timp ce Alecsandri rămâne la abundența 
epitetelor ornante, a comparaţiilor, dar şi a câtorva 
metafore notabile, în stare să susţină o incantaţie 
lirică foarte frumoasă, lon Pillat foloseşte puţine 
epitete, între care unul ornant („cerul porumbac”), 
altul metaforic („drumul de fânețe”), mai degrabă 
combinând epitetele sau comparaţiile cu metafore 
sau personificări („vacile bălţate de soare”, „nebănuit 
ca dansul mă naşte viitorul”, „ochi de apă vie”). Saltul 
pe care îl face lon Pillat este însă în ceea ce priveşte 
stilul subiectiv: în timp ce lirismul subiectiv al lui 
Alecsandri rămâne doar sub semnul contemplaţiei 
râului veşnic curgător, implicând in absentia gândul 
heraclidian despre curgerea timpului, lirismul subi- 
ectiv al lui lon Pillat este marcat de apostrofa lirică 
sub semnul căreia stă întregul discurs poetic, de la 
început („Mă-ntorc la tine, Argeş...”) până la sfârşit 


i LN 
Marian MIHAESCU | 
(„Dar tu te chemi tot Argeş...”). 
lar meditaţia filosofică este 
mult mai complexă şi 
amănunţit dezvoltată (apare 
întâi motivul ubi sunt? — „Dar 
unde mai sunt astăzi /.../ tustrei copiii veseli...? 
Şi unde-i scăldătoarea...?”; apoi apare motivul 
heraclidian despre panta rei, care este îmbogăţit însă 
cu cel schopenhauerian al prezentului etern, trecute 
desigur prin eminescienele ce e val ca valul trece 
şi toate-s vechi şi nouă toate. Pillat meditează că nu 
mai poate fi copilul de odinioară („De două ori acelaşi 
nu m-oi scălda în ape”, la fel cum „vacile bălţate de 
soare în amurg/ Nu beau acelaşi Argeş când vin să 
se adape”). Cu toate acestea, meditează în final 
poetul: „Dar tu te chemi tot Argeş, eu tot lon Pilat”. 
În Cămara de fructe lon Pillat devine el însuşi, 
creator al pastelului psihologic. Intr-o poezie cu exact 
aceeaşi versificaţie analizată anterior, poetul este 
pe deplin subiectiv. Eul poetic marcat pretutindeni 
de persoana | a verbului („Deschid...”, „încui”) sau a 
pronumelui („mă prinde amintirea...”, „mă închin...”), 
exprimă o afectivitate puternică (teamă, smerenie, 
extaz: „Deschid cu teamă uşa...”, „Şovăitor ca robul 
1... mă închin”, „minţile îmi pierde”), pusă sub semnul 
evocării („cămara de-altădată”), al tainei („taina mare 
a poamelor”) şi al atmosferei de basm („comoara/ 
Din basmul cu o mie şi una de nopţi”). Bogăția 
stilistică constă într-un limbaj metaforic luxuriant, 
subsumând stilul decorativ alecsandrinean. Ampla 
enumeraţie a fructelor nu devine un impediment, 
atâta timp cât este susţinută de metafore combinate 
în aceeaşi expresie cu epitete, de cele mai multe 
ori metaforice, comparații şi simboluri („vânătul 
fum” al amintirii, „piersici de jar”, „pere de aur roşu 
cu flăcări de parfum” — o adevărată sinestezie 
simbolistă în plină poezie tradiţionalistă!, „pepeni — 
verzi smaragde cu miezul de rubin”, „tămâioşii 
galbeni ca soarele de vară”, „caise şi gutui:/ 
Trandafirii lampioane şi lămpi de aur verde” etc.). 
Starea sufletească complexă face trecerea de 


=—! la pastelul clasic decorativ la pastelul psihologic. 


Copilul de odinioară, acum poetul matur, deschide 
„cu cheia ruginită a raiului oprit” (ce simbol al camerei 
interzise din basmul popular!) cămara de fructe 

şi totul devine un miraj al copilăriei pierdute. Totul 
devine basm, cu imagini fantasmagorice care-l 
înnebunesc de nostalgie, astfel că durerea amintirii 

îl face să încuie cu acelaşi lacăt al timpului acest 

rod al vrăjitoarei amintiri. 


vremuri ar fi putut fi foarte bine încadrată 

în ciclul de poezii Florica, fiind o evocare, 
aşa cum i s-a povestit, a sosirii pe vremuri a bunicii 
la conacul Brătienilor. Merită o atenţie deosebită, fiind 
considerată de critica literară o capodoperă (Nicolae 
Manolescu: „Capodopera lui Pillat, plină de subitilităţi 
muzicale care are mişcarea unei clepsidre: timpul 
bunicilor s-a scurs în timpul nepoților, care iau totul 
de la capăt în forme imperceptibil modificate”.). 
Este un model de pastel psihologic, în care aspec- 
tele picturale (detaliile de pastel) se împletesc cu 
elemente de meditaţie pe tema timpului, ceea ce 
dă poeziei şi uşoare note de elegie. Compoziţional, 
poezia Aci sosi pe vremuri este realizată din două 
planuri poetice, legate între ele printr-un intermezzo 
liric. Cele două planuri, planul amintirii şi planul 
prezentului, sunt paralele şi simetrice, ceea ce 
a condus la o apreciere notabilă a lui George 
Călinescu: „O graţioasă, mişcătoare şi indivizibilă 
paralelă între două veacuri”. Planul amintirii este 
realizat din detalii descriptive ori narative evocate 
de poet aşa cum s-au păstrat în memoria familiei: 
sosirea „pe vremuri” a bunicii Calyopi, atunci „o fată 
în largă crinolină”, coborârea ei din „berlină”, primirea 
ei de către bunicul, pe atunci unul dintre tinerii familiei 
Brătianu, recitarea de versuri din epocă (Sburătorul 
de |.H. Rădulescu, Le lac de Lamartine), în timp 
ce în jurul lor se ţesea o atmosferă romantică de 
dragoste. Tabloul amintirii se încheie într-un ton 
muzical, cu „sunetul de clopot” care se aude din 
vechiul turn al satului. 


D) in ciclul Amintiri, poezia Aci sosi pe 

Sub crugul Eminescului 


trecerea implacabilă a timpului, dând 

poetului un puternic fior de tristeţe, căci 
imaginile dragi de altădată nu mai pot fi recunoscute 
decât din „ştersele portrete”. Planul prezentului 
este realizat simetric, prin similitudinea detaliilor 
descriptive sau narative: sosirea iubitei poetului „acu”, 
coborârea ei din trăsură”, refăcând gesturile de 
altădată ale bunicii, recitarea de către poet a unor 
versuri la modă acum (poeme de Francis James ori 
Balada lunei de Horia Furtună), în timp ce în jurul lor 
se ţese o atmosferă de dragoste romantică, dar şi 
simbolistă. Tabloul prezentului se încheie în acelaşi 
ton muzical, poate acelaşi „sunet de clopot” care se 
aude din acelaşi vechi turn al satului. Stilul poeziei 
se bucură de acurateţea clasică a imaginilor poetice 
vizuale şi auditive. Remarcăm mărcile deictice de 
precizare a spaţiului şi a timpului, prin care se 
realizează paralela dintre cele două planuri: pe de o 
parte, antiteza epocilor („pe vremuri”, „atunci”, „ieri” / 
„acu”, „azi”), pe de altă parte, similitudinea spaţiului 
(„acelaşi drum”, „acelaşi clopot”, „acelaşi turn din 
sat”). Există în text un detaliu care, în contextul 
paralelei planurilor, capătă conotaţii deosebite pe 
tema timpului, mai ales că el este plasat şi în finalul 
poeziei: sunetul de clopot „de nuntă sau de moarte”. 
El sugerează discret condiţia tragică a omului în 
raport cu timpul, fiindcă orice pas al lui este un pas 
spre moarte, iată de ce semnul nunţii este pentru 
el şi semnul morţii: prin clopotul de nuntă omul îşi 
pierde copilăria, trece cu o generaţie mai aproape 
de moarte, când va auzi din nou clopotul de nuntă 
al copiilor, e semn că se mai apropie de moarte 
cu o generaţie, şi tot aşa până când sunetul de 
clopot va fi unul de moarte. 

Celelalte piese ale ciclului Amintiri alcătuiesc 

un montaj de portrete ale unor poeţi, de la Dosoftei 
până la Eminescu, adevărate umbre ale trecutului 
literar, la care se adaugă şi cea a pictorului Nicolae 
Grigorescu, surprinse panoramic în visul poetului 
argeşean poposit la conacul de la Florica. Sub 
influenţa lui Somain, „în locul umbrelor secolului 
al XVIII-lea francez, apar boierii autohtoni, Brătienii, 
romanticii noştri...” (George Călinescu) Atât ca 
temă, cât şi ca stil, ciclul Amintiri părăseşte viziunea 
picturală a pastelului, poetul fiind preocupat aici 
doar de surprinderea specificului fiecărui poet evocat, 
în spiritul primei părţi din poemul Epigonii de Mihai 
Eminescu, fără a atinge însă sensibilitatea evocării 


| | n intermezzo de câteva versuri exprimă 


eminesciene a „scripturilor române”. Poeme prea 
mari comparativ cu concentratele, dar expresivele 
imagini eminesciene despre Donici, Eliade, Cârlova, 
Bolintineanu, Mureşan, Alecsandri, ca să nu exem- 
plificăm decât motivele care se suprapun. Şi inegale 
ca valoare estetică unele faţă de altele. Poate că nici 
gustul epocii nu era 
încă pregătit să le 
recepteze. Timpul avea 
să-l aştepte pe Mircea 
Cărtărescu, poet 
postmodern, cu 
Levantul său, pentru 

a întreprinde o operă 
de acest fel. Şi totuşi 
vom spicui şi vom 
comenta câteva 
secvenţe din poemul 
intitulat Alecsanari, 
pentru a înţelege 
măcar intenţiile poetului 
de la Florica şi a 
confirma afinitatea 

pe care o are cu 
creatorul Pastelurilor. 


e când luna | 
îşi înălța lin 
„albastru-i lampadar”, într-una din ultimele 


sale „viziuni”, poetul de la Florica aude parcă 
„Zurgălăi ce sună”: era umbra poetului Alecsandri. 

El nu intră în casă, ci vrea să fie dus în zăvoi, unde 
recunoaşte în susurul Argeşului cântecul râului său 
(„N-auzi — Îmi spuse bardul — Siretul meu cântând?”, 
cel care „duce jalea «doinii»”, cel care „înfloreşte 
spuma-i cu «mărgăritărele»”, cel care „strânge 
«lăcrămioare» la piept”). La glasul lui de mag 
se-nfioară întreaga luncă, se-nfioară Argeşul „mişcân- 
du-şi solzii lucii pe-al undelor inel”. Se produce aici 

o comuniune perfectă între cei doi poeţi. Poetul de 

la Florica se înclină admirativ în faţa talentatului 

bard de la Mirceşti („Biet râu de munte, care nicicând 
n-avuse parte/ De un poet să-l facă nemuritor în 
carte,/ Râu bun al cărui nume răsunător şi dulce/ Pe 
nimeni nu găsise în vis slăvit să-l culce”), iar bardul 
recunoaşte talentul urmaşului său („Siretul nu e, sunt 
eu — dar când vorbeşti/ Zăvoiul din Florica e lunca din 
Mirceşti”). Apoi poetul de pe Siret se îndepărtează lin, 
în timp ce poetul Argeşului rămâne fermecat şi fericit 


Semn(al) de carte 

de fantomatica întâlnire („O minunată ploaie de 
lună-amestecând/ Zăvoiul meu aievea cu lunca lui din 
gând”). Versurile continuă potrivit unei tehnici artistice 
postmoderne care avea să se definească abia peste 
70-80 de ani, sugerând ecouri vagi din poezia lui 
Alecsandri: „privighetoarea” din Concertul în luncă, 
Steluţa „pierdută în alba auroră”, Dridri, Rodica, 
Mioriţa „năzdrăvană” şi Meşterul Manole din 
culegerea sa de Poezii poporale. 


u este de mirare că motivului 
N timpului, prezent în ambele cicluri 
anterioare, poetul îi acordă atenţie 

în poemul final al volumului, intitulat Timpul. 
E drept însă că, dacă în poemele anterioare 
motivul este tratat într-o tonalitate gravă, dând 
pastelurilor sale alură de meditaţie şi elegie 
(a se revedea În zăvoi, Cămara de fructe, dar 
mai ales Aci sosi pe vremuri („Ce straniu lucru: 
vremea! Deodată pe perete/ Te vezi aievea 
numai în ştersele portrete”), în poemul final, 
motivul timpului este tratat într-o manieră ludică. 
Textul începe cu o personificare a Timpului care 
„aţipise noaptea-n vie”. Când tocălia l-a trezit, 
întâi „a scuturat/ Ca un praf de aur zorii...”, 
apoi toate fiinţele la care se uită sunt atinse 
de moarte: o pasăre „pică din zbor — bătrână”, 
„un vierme alb pe-o frunză de frasin, nemişcat”, 
o fată mlădioasă în catrinţe „cu un sărut, din drum, 
o schimbă-n babă-cloanţă” şi „luându-i piersicile din 
obraz,/ Lăsând smochini uscate — făcu haz”, un biet 
pândar la vie „cu suman şi puşcă veche” e luat pe 
sus, cu deal şi cu vie cu tot şi e suflat râzând, ca un 
fulg de păpădie. lar când nu mai găseşte pe nimeni 
în drumul lui, intră într-un bordei pustiu în care nu 
se afla decât un om „întins /.../ galben şi cu braţele- 
ncrucişate”. Atunci „Timpul, mort şi el, căzu pe spate”. 
Nu este viziunea înalt-filosofică din eminesciana 
„Timpul mort şi-ntinde trupul şi devine veşnicie” 
(Scrisoarea 1). Este, mai degrabă, viziunea ludică 
a poetului despre moartea Timpului, răzbunându-se 
parcă pentru tragicul fior existenţial pe care ţi-l inspiră 
când îl iei în serios. 

La 100 de ani de la publicarea volumului Pe 
Argeş în sus, vino La Florica, toamna În vie, să respiri 
atmosfera patriarhală a satului tradiţional, să simţi 
că redevii nepotul de odinioară al bunicilor ce te 
privesc din portrete cu ochi mângâietori şi buni! 


contemporane, şi în sfârşit înfiinţarea Editurii Itaca, 
ne-au motivat să publicăm acest grupaj din poezia 
eminesciană. Versiunea bilingvă poate oferi bunilor 
cunoscători ai celor două limbi posibilitatea 


Mihai Eminescu în arta lui Mihai Cătrună, Editura Pim, laşi, 2022 

Inginer de profesie, artist plastic autodidact, redactor cultural şi fondator al 
publicaţiei Eminesciana. Revista eternului frumos, ce apare sub egida UZPR, 
grafician şi ilustrator de carte, pictor şi „fine-arts producer”, membru al UZPR, 
Mihai Cătrună este la ora actuală unul dintre cei mai inspirați creatori din ţară, 
specializat în ilustrarea efigiilor (plastice) eminesciene. Albumul de faţă, publicat 
în regie proprie, este o retrospectivă cvasi-exhaustivă a creaţiilor sale plastice 
(gravuri, pictură de şevalet, desene în creion şi tuş, pirogravuri, precum şi diverse 
tipărituri, cărţi poştale, postere, calendare, coperte de publicaţii editate în calitate 
de redactor artistic etc.), cu totul peste 200 de lucrări originale, din păcate, 
un portofoliu incomplet dacă socotim că o bună parte a operei sale s-a pierdut 
(iremediabil) de-a lungul timpului, fiind risipită cu generozitate chiar de către 
autorul care, din motive diverse, nu şi-a luat minima rezervă de a-şi păstra 
toate originalele creaţiilor sale. 

Ineditul acestei veritabile colecţii virtuale de chipuri (imaginare) eminesciene, 
dincolo de tehnica artistică — majoritatea operelor sunt realizate în creion sau 
în cerneală, practic o „dantelă” neîntreruptă, un mozaic de linii fine, o „marcă” 
personală a artistului, am spune, imposibil de reprodus — constă în „interpre- 
tarea” pe care graficianul o conferă universului spiritual eminescian, Într-o 
vreme când aceasta abundă de o lâncedă melancolie, asistând chiar 
la o inflaţie de tipuri şi subiecte tragice, departe de spiritul „clasic”, 
caracteristic universului cognitiv original. Mihai Cătrună aduce împăcare 
în modul cum îl percepe pe Eminescu, lăsând doar natura să ducă 
mai departe frământarea firii. În viziunea lui Mihai Cătrună, Eminescu, 
sub diversele chipuri şi ipostaze în care e redat, e veşnic senin, 
la fel ca şi opera sa. (Marian Nencescu) 


Mihai Eminescu, 50 possies, Ediţie bilingvă, româno-franceză, 
traducere de Cindrel Lupe şi Tudor Mirică, ltaca Publ. House, Dublin, 
2022 

Întâlnirea cu grupul cultural românesc ITACA, cu sediul la Dublin, 
participarea la eforturile lor meritorii de a răspândi valorile perene 
ale culturii româneşti, cu accent pe creaţiile Diasporei româneşti 

de a aprecia calitatea traducerilor. 

Eminescu a fost tradus deseori, mai mult sau mai puţin atent, uneori poezia 
sa a fost masacrată în versuri albe, sau în formulări incompatibile cu sensul, 
lirica şi ritmica originalelor. Sperăm că în această ediţie am demonstrat 
„traductibilitatea” în limba franceză a marelui şi controversatului nostru poet. 
(Traducătorii, la începutul cărţii) 


Maria Vaida, Povara luminii, ediţia a IIl-a, Editura Grinta, Cluj-Napoca, 
2022 

Operă de selecţie, recenta carte a Mariei Vaida aduce, într-adevăr, de sub 
povara luminoasă a vremurilor, studii, eseuri, cronici şi amintiri ce împreună fac 
dovada unui efort creator întins pe parcursul anilor. Într-un format clasic, sobru 
şi elegant, Maria Vaida, scriitoare înzestrată cu răbdarea aplecării asupra cuvân- 
tului scris, îşi organizează demersul critic pe patru dimensiuni, corespunzătoare 
structural a patru capitole. (...) Cronicile literare semnate de Maria Vaida pun 
în mişcare idei, vădind un spirit mereu atent la deliciile lecturii şi la subiilităţile 
mesajului scriptic. Asocierile şi comentariile autoarei sunt originale, poetice 


şi dovedesc profunzime. (Monica Grosu, pe coperta a patra) 

De vorbă cu Valeriu Capcelea (II) 


Eugenia Tofan: Gândirea în spirit filosofic a 
generat cumva venirea şi a unui timp al sintezelor? 
Pentru că din câte reuşim să observăm, lucrările 
dumneavoastră vin ca o etapă, ca un bilanţ, de unde 
sau de la care trebuie să se producă viitoarele salturi. 

Valeriu Capcelea: Într-adevăr, primele decenii 
ale noului mileniu constituie un timp în care sunt 
necesare sintezele ce pot să facă să funcţioneze 
principiul continuității în dezvoltarea societăţii 
umane, ca să putem asigura existenţa pe mai departe 
a civilizaţiei umane. Fără o gândire sintetizatoare 
va fi imposibil de a intui dezvoltarea pe mai departe 
a omenirii, riscurile şi pericolele care pot să pună 
sub semnul întrebării existenţa umanităţii. 


E.T.: Dle profesor, în opinia dumneavoastră, noi, 
cei din societatea ultra-post-modernă, dăm vreun 
semn că timpul de sinteze a venit şi pentru noi? Şi 
cât de mult ne gândim la viitor de pe poziţiile unui 
prezent care este aşa cum este, fracturat, dezbinat, 
marcat de tot felul de crize, lipsit de simţ moral, 
valori...? 

V.V.: Mulţi savanţi şi filosofi înţeleg acest deziderat 
al societăţii post-moderne şi încearcă prin lucrările 
şi luările de poziţie să contracareze pericolele care 
ameninţă existenţa omenirii, dar cu regret, mulţi 
savanţi şi intelectuali de marcă din diferite ţări, mai 
ales din Rusia, susţin de la 2008 încoace războaie 
de cotropire declanşate asupra Georgiei şi Ucrainei, 
sprijinind în mod tacit regimul totalitar al lui Putin. 

Ei nu critică aceste acţiuni criminale împotriva 
vecinilor. Astfel, cu concursul intelectualităţii ruse, 
această ţară s-a transformat într-un stat terorist 
care utilizează politicile naziste din Germania 

din anii '30-40 ai secolului trecut. 


E.T.: Unde ne poate duce absenţa unei gândiri 
sintetizatoare? 

V.C.: Lipsa unei gândiri sintetizatoare ne poate 
aduce la dezastru în aceste condiţii în care omenirea 
trece printr-o perioadă când fundamentele etice/ 
morale ale existenţei acesteia au fost profund 
zdruncinate şi, posibil, alterate iremediabil. Prin 
urmare, timpul în care trăim ne obligă să revenim 
la fundamentele create de înaintaşii noştri timp de 
milenii, pierdute în această criză profundă pe care 
o traversează societatea pentru a rezolva cele mai 
stringente probleme: atât războaiele, problemele 
energetice, alimentarea, ocrotirea mediului 
înconjurător, cât şi cele vizând conduita faţă 
de semeni. 


E.T.: De fapt, care este rolul filosofiei în parcursul 
acestui destin tumultuos al nostru, în aceste timpuri 
grele, în aceste torente verbale actuale, considerat, 
bineînţeles, şi în raport cu sociologia? 

V.C.: Filosofia dintotdeauna a fost şi rămâne 
o artă, o ştiinţă, o atitudine în faţa vieţii, care presu- 
pune a întâmpina viaţa cu ochii larg deschişi, ce ne 
îndeamnă să investigăm marile mistere, să privim 
Universul şi ne punem întrebări legate nu numai de 
el, ci şi de noi înşine, de fiinţa umană, în general. 
Filosofia nu este doar o relicvă a unor epoci trecute, 
pe care ar trebui fie să o eliminăm, fie să o înlocuim 
cu altceva. Ea constituie o modalitate de a suplini 
nevoia pentru o „mentenanţă intelectuală” şi are 
sarcina de a deveni un instrument de educaţie 
pentru oameni maturi/adulţi. Un alt scop al filosofiei 
constă în a înțelege cum stau lucrurile, în cel mai 
larg sens posibil al termenului. 


E.T.: Dar care este rolul universitarilor, Academiei 
de Ştiinţe în domeniul ştiinţelor sociale, umanistice? 
Aveţi impresia că în unele cazuri se uită de acestea, 
de parcă nu se mai văd, nu se mai aud, parcă au 
apărut alte structuri, entităţi care au preluat acest 
rol de a explica lumea în care trăim? 

V.C.: Din momentul apariţiei lor, în sec. al XIII-lea, 
universităţile (Bologna, Paris, Oxford etc.) reprezen- 
tau comunităţi sau corporaţii legal recunoscute care 
s-au transformat în „agenţi ai schimbării”. Această 
misiune a universităţilor se materializa în pofida 
faptului că în epoca dată ele se străduiau, în fel 

şi chip, să reproducă conservatismul universitar 
corporativ, religios sau academic. În primul rând, 
importanţa universităţilor şi a academiilor care 

au apărut cu vreo trei-patru sute de ani mai târziu, 

în viaţa socială, de la începuturi şi până în prezent, 
constă în producţia unor stiluri de gândire noi, 
realizări tehnice şi practici politice novatoare, însă 
acest rol se realiza cu tempouri destul de lente. 
Totodată, rolul universităţilor nu constă, în exclusi- 
vitate, în instruirea tineretului în cadrul unor facultăţi, 
ci, mai ales, în aceea că profesorii universitari 

fiind savanţi, gânditori, cei care constituie şi fac parte 
dintr-un strat social specific — intelectualitatea, lăsă 

o urmă adâncă în minţile studenţilor. Aceasta se 
realizează nu numai în mod direct, dar şi prin crearea 
unei atmosfere intelectuale, care formează stiluri noi 
de gândire, care demonstrează necesitatea 
transformărilor sociale. 


E.T.: În această perioadă de grandocraţie care 
este datoria filosofului? Ce face? Rămâne cu dorinţa 
iubirii faţă de ştiinţă sau trebuie să mai şi iasă către 
oameni, în faţa lumii, societăţii...? 

V.C.: Fiind întrebat care este sarcina filosofiei, 
eu le răspund interlocutorilor mei că filosofii încă 
din antichitate şi până în prezent nu trebuie să tindă 
a schimba lumea, dar trebuie să cugete, să creeze 
concepții şi teorii prin care să dezvăluie esenţa 
lumii, să interpreteze diferite fenomene sociale şi 
să propună diferite soluţii de rezolvare a lor. Adică, 
eu nu împărtăşesc ideea expusă de marele filosof al 
antichităţii, Platon, care în ultimele cărţi ale Republicii 
scria: „Dacă filosofii nu ajung regi ai statelor şi nici cei 
care sunt numiţi acum regi şi conducători nu devin 
filosofi adevăraţi sau buni, nu există nicio scăpare, 
cel puţin temporară, de rău, nici pentru state, nici 
pentru neamul omenesc”. Totodată, consider că 
aceste afirmaţii ale lui Platon sunt destul de actuale, 
mai ales pentru ţara noastră ieşită din sistemul 
totalitarist, care a purces pe calea democraţiei 
şi integrării europene, în sensul că politicienii care 
tind să ajungă la putere trebuie să cunoască filosofia, 
să ia în calcul, în activitatea lor, ideile şi concepţiile 
create timp de secole şi milenii. 

Prin urmare, eu sunt de părere că schimbările 
sociale ţin de activitatea politicienilor. Ce teorii vor 
fi puse la baza acestor transformări nu mai ţine de 
filosofi. În acelaşi timp, dacă mă întrebaţi dacă există 
soluţii pentru a rezolva unele probleme sociale 
precise, eu zic că o soluţie concretă oferită de filosofi 
deseori nu există, dar dacă vom studia minuţios 
moştenirea filosofică de veacuri, putem găsi 
asemenea soluţii. 


E.T.: Cine vine să continue ideile şcolii filosofice, 
fondate de dumneavoastră? Şi ce a mai rămas valabil 
din şcolile marilor gânditori? 

V.C.: Este greşit să spunem că am înfiinţat vreo 
şcoală filosofică. Poate am încercat să fondez o 
direcţie inedită a filosofiei sociale ce ţine de inter- 
pretarea problemelor cu care se confruntă ţara 
noastră în ultimele 3 decenii de independenţă statală, 
de la 1991 încoace. Prin lucrările Tranziţia moldove- 
nească: fazele, elementele structurale, dimensiunile, 
paradoxurile, eşecurile şi avatarurile ei, Etica în faţa 
provocărilor societăţii post-moderne, Intelectualitatea: 
esenţa, tipologia, locul şi rolul ei în existenţa socială, 
Configurarea intelectualităţii în societatea contem- 
porană şi Intelectualitatea: esenţa, tipologia, locul 
şi rolul ei în societatea post-modernă, am încercat 
să filosofez asupra problemelor cu care se confruntă 
societatea mileniului trei şi să identific anumite 
soluţii pentru rezolvarea unor probleme stringente 
ale contemporaneităţii în general şi ale spaţiului 
românesc, mai ales cel din stânga Prutului, în mod 
special. Totodată, am încercat să transmit aceste 
concepţii doctoranzilor mei, dar, din păcate, din patru 
doctoranzi numai unul a susţinut teza de doctor în 
filosofie, iar încă doi muncesc asupra definitivării 
lucrărilor care au ca tematică filosofia socială. 


E.T.: Aveţi un palmares impresionant, 46 de cărţi, 
17 monografii şi 29 de manuale, sute de publicaţii 


Podul de reviste 


Eugenia TOFAN 


ştiinţifice... Câte din aceste 
lucrări se regăsesc pe 
pupitrele aulelor instituţiilor 
de învățământ superior 

ca un gest de normalitate, 
nu ca excepţie? 

V.C.: Cu siguranţă, 
majoritatea dintre ele se 
regăsesc pe pupitrele aulelor 
şi în biblioteci, atât din Republica Moldova, cât şi din 
România. Îmi aduc aminte de anul 2000, când fostul 
rector al USARB, Nicolae Filip, le-a arătat cadrelor 
didactice de la universitate cartea mea de filosofie 
editată în anul 1998, care după un an de studiu avea 
coperta ştearsă şi paginile zdrenţuite în urma lecturii 
studenţilor. Sunt convins că lucrările mele de filosofie, 
filosofie socială. etică, deontologie juridică şi cerce- 
tare ştiinţifică şi monografiile elaborate sunt citite nu 
numai de studenţi şi doctoranzi, dar şi de publicul 
larg, care vrea să se familiarizeze cu tezaurul 
acumulat de milenii în gândirea filosofică mondială. 


E.T.: Dle profesor, pentru merite deosebite 
în cercetarea ştiinţifică, management eficient 
şi promovarea imaginii ştiinţei pe plan naţional 
şi internaţional, Academia de Ştiinţe a Moldovei 
v-a conferit Medalia „Nicolae Milescu Spătaru”, 
care este una dintre cele şase distincţii importante 
ale AŞM. Ce alte distincţii aţi primit şi ce sentiment 
vă încearcă privind aceste aprecieri? 

V.C.: Trebuie să recunosc că nu am fost răsfăţat 
cu aprecieri pentru munca depusă şi rezultatele 
obţinute timp de 48 de ani de activitate în domeniul 
didactic şi ştiinţific, dar nu cred că aceasta reprezintă 
vreun impediment care mi-ar tăia din elanul de 
a cerceta şi a face cunoscut publicului rezultatele 
obţinute. În afară de Medalia „Nicolae Milescu 
Spătaru”, decernată de AŞM, mi-a fost înmânată 
Diploma Ministerului Educaţiei în legătură cu 
aniversarea a 65-a a fondării Universităţii de Stat 
„Alecu Russo” din Bălţi, în 2010. 


E.T.: Aţi fost modest în răspuns, de aceea, 
aş dori să mai specificăm câteva aspecte privind 
impactul aprecierii, care ar fi cumva şi motivantă. 
Dumneavoastră, ca un specialist de marcă al 
ştiinţelor filosofiei, aţi putea să ne răspundeţi cel 
mai argumentat la această întrebare. De unde 
vine necesitatea de apreciere? De ce oamenii, în 
majoritatea lor, vor să fie apreciaţi? Şi ce părere aveți 
despre mulţi alţi oameni, personalităţi, care muncesc 
în modestia lor ani de zile şi care nu cară cu ei 
neapărat această povară sau n-au criza acestei 
recunoaşteri? 

V.C.: Necesitatea de apreciere este una firească 
pentru fiinţa umană, pe motiv că de ea depinde, 
în mare măsură, motivaţia pentru a face/crea ceva. 
În opinia mea, aprecierea altora ne învaţă să ne 
evaluăm şi dacă nu o primim când avem nevoie 
de ea, vom fi în căutarea ei cu un efort continuu 
de a umple un gol, uneori toată viaţa, fără să reuşim, 
din păcate, să-l materializăm. Este evident faptul 
că oamenii au nevoie de confirmări din partea altora 
pentru ca aceasta îi validează ca fiinţe sociale 
şi îi ajută să găsească locul într-o lume în care nu 
trăim singuri. Dar, este important să trasăm o limită 
certă între dorinţa, bucuria de a obţine aprecieri şi 
necesitatea, dependenţa de acestea. În această 
ordine de idei, vreau să mă refer succint şi la invidie 
(care este, deseori, o trăsătură de caracter a multor 
consângeni), care după DEX este sentimentul egoist 
de părere de rău, de necaz, de ciudă, provocat de 
succesele sau de situaţia bună a altuia. Din păcate, 
de multe ori m-am confruntat cu invidia, care 
reprezintă unul dintre cele şapte păcate capitale 
conform Catehismului Bisericii Catolice, din partea 
unor colegi de breaslă. Într-o discuţie cu unul dintre 
ei a fost exprimată opinia că lucrarea dată ar fi fost 
mai bună dacă... Eu i-am răspuns franc, dacă ştii 
care sunt neajunsurile, atunci de ce nu scrii o lucrare 
mai bună decât a mea. El a început a se justifica 


că nu are timp, mijloace etc., etc. 
—p 

cad. Mihai Cimpoi, 
în interviul acordat 
presei cu ocazia 


împlinirii a optzeci de ani, 
analizând criteriile ce stau 

la baza valorii, menţiona: 
„Valoarea adevărată a unui 
scriitor e cea literară. Oricum, 
trebuie să ţinem cont şi de condiţia necesară de 

Om al Cetăţii, pe care trebuie s-o aibă scriitorul 
basarabean.” Cercetările realizate conform acestei 
grile de mai mulţi critici literari, axate pe poemul 
Mollis Davia, creat în 1989 de către poetul Victor 
Teleucă şi publicat în acelaşi an în revistele vremii, 
iar la 5 iulie 1990, la insistența lui Grigore Vieru, 

şi în săptămânalul Literatura şi Arta, având atunci un 
tiraj de 260 000 de exemplare, întruneşte condiţiile 
menţionate mai sus. O să aduc imediat şi argumente. 

Constituind o mini epopee lirosofică a „moldo- 
venităţii” româneşti, parte a Intregului, „numele 
latinesc al unei părţi din Dacia de până la Traian 
(Cantemir) ce înseamnă Dacia Moale, cu climă dulce, 
plăcută”, poemul reprezintă însuşi procesul spiritual 
al renaşterii naţionale. Pentru noi, basarabenii, 
renaşterea naţională înseamnă reunirea cu patria- 
mamă România. Originalele megapoemelor publicate 
în perioada anilor 1987-1991 în Literatura şi Arta, 
descoperite în arhive de subsemnatul în procesul 
studiilor de doctorat, constituie acea dovadă că 
poetul Victor Teleucă, „se afla în avangarda suflului 
renaşterii naţionale. Nu cumva tocmai acest fapt 
a deranjat?” (V. Teleucă, Mollis Davia, Editura 
Universul, Chişinău, 2012, p. 72) Criticul şi istoricul 
literar lon Ciocanu e de aceeaşi părere în ampla 
cercetare literară a poemului în cauză. Intregul text 
al eseului îl găsim în volumul menţionat mai devreme, 
la paginile 84-91: 

„Că suntem moldoveni de viţă veche, că facem 
parte dintr-un vast spaţiu mioritic, apoi chiar că 
suntem şi noi români, ca muntenii, oltenii, bucovinenii 
şi celelalte părţi constituente ale neamului românesc, 
s-a spus în publicistică şi-n strofe-reflecţii marcate 
de cugetări corecte, binevenite, dar inimaginabile în 
anii '70-'80. Totuşi, o viziune poetică, literar-filosofică 
a adevărului întreg despre istoria noastră bimilenară 
n-am avut. O atare viziune ni se înfăţişează din chiar 
debutul poemului Mollis Davia: «Nu e tot ce-i tot 
în toate./ Este-un TOT al tău TOTAL —/ Daimonul 
naţional....». Victor Teleucă de data aceasta nu se 
mulţumeşte, prudent ca pe timpuri, cu un tot care 
devenise, între timp, relativ uşor de spus. El pare să 
se răzbune pentru toţi anii în care nu i-a fost îngăduit, 
lui şi colegilor de breaslă ai generaţiei sale, să spună 
adevărul despre un tot total, adevăr devenit lesne 
perceptibil graţie forţei numite de poet «daimonul 
naţional». Acest spirit, nevăzut şi — pentru mulţi — 
nebănuit, există totuşi, chiar dacă nu-l conştientizăm 
îndeajuns. Daimonul din debutul poemului «din neguri 
mi te scoate,/ îţi dă chipul blând, lumina/ să te cheme 

sus prin vremi,/ să-nţelegi cum să te chemi...». Cităm 
aceste versuri suprasaturate de gândire filosofică şi 
ne bucurăm că prin 1988-1989, deci înainte de 1990, 
Teleucă a reuşit să plăsmuiască şi chiar să publice un 
poem nu rarisim, ci principialmente inimaginabil în 
epoca sa. Că mai târziu şi, mai ales, în zilele noastre 
lucrurile ni se par atât de simple şi la îndemâna 
tuturora, e o realitate pe care tot el şi alţi scriitori care 
vor fi gândit ca dânsul au zămislit-o şi ocrotit-o până 
să devină lucru obişnuit. Retipărit acum de Mariana 
şi Dumitru Gabura, fiica 
şi ginerele poetului, care 
în ultimul timp s-au 
dovedit exemplari în 
dragostea şi stima lor 
pentru Victor Teleucă, 
Mollis Davia este un 
poem inspirat al devenirii 
şi nesfârşirii moldovenilor 
ca parte inalienabilă 

a acelui TOT al nostru 
TOTAL, care este 
poporul român. Poemul 
acesta întregeşte de 
minune creaţia fiului 

de îndrăzneață gândire 
literar-filosofică al 
Cepeleuţilor hotineni, 
scoţându-l în fruntea 
colegilor de breaslă 

ai generaţiei şaizeciste, 
alături de Grigore Vieru. 


pinia exprimată aici ni se pare cu atât 
O întemeiată, cu cât în anii din urmă 

am devenit cititori ai poemului-eseu Răsărit 
de Luceafăr şi ai altei scrieri de zile mari, Car frumos 
cu patru boi, aceasta inclusă — e drept — şi în volumul 
Improvizaţia nisipului, din 2006, însă editată sub 
formă de carte abia acum de aceiaşi inimoşi 
păstrători ai memoriei scriitorului. Impreună cu 
poemul Decebal, devenit libret al operei cu acelaşi 
titlu, scrierile numite la urmă adaugă imaginii poetului 
şi întregii lui creaţii valenţe poetico-filosofice noi, care 
se cer conştientizate şi luate în calcul atunci când ne 
propunem să evaluăm corect, onest şi responsabil 
contribuţia lui Victor Teleucă la patrimoniul cultural 
general românesc. E o problemă de conştiinţă literar- 
artistică şi cetăţenească, de data aceasta a noastră, 
a celor meniţi prin firea lucrurilor să fim stăpâni grijulii 
şi nepărtinitori ai moştenirii rămase de la înaintaşi. 

Spusele acestea se referă, evident, nu numai la 

unele rectificări ale impresiei unor colegi de breaslă 
despre comportamentul artistic şi civic al lui Victor 
Teleucă în anii 1987-1991, ci începând chiar cu 1959, 
când poetul a scris oda O altă limbă mai frumoasă 
nu-i, editată în 1964. De altfel, despre avatarurile 
acestei capodopere lirice a vorbit concludent Grigore 
Vieru: «Victor Teleucă... a fost primul poet căruia 

cenzura i-a spintecat o carte, omiţându-se din ea 
poemul Ciocârlii basarabene. Tot el, în generaţia 
noastră, a fost cel care primul a devenit redactor-şef 
al unei publicaţii de cultură, care chiar Cultura se 
intitula, şi a condus-o cu cinste şi demnitate... Victor 
Teleucă a scris primul poem dedicat limbii române 
de o frumusețe rară...» (Apud: Victor Teleucă — un 
heraclitean transmodern, Chişinău, Editura Universul, 
2010, pp. 141, 142; sublinierea ne aparţine - I.C.). 

In aceeaşi ordine de idei, ar fi păcat să ne scape 
din vedere adevărul că Victor Teleucă nu 
numai că n-a fost un slujitor benevol al 
Partidului Comunist, dar s-a aflat în para 
criticii din partea forurilor partinice pentru 
românizarea limbii şi pentru naționalism 
(în 1974, la o Plenară a C.C. al PC.M,, 
şi în 1982, la o şedinţă a Biroului C.C. 
al P.C.M.,, care a discutat «Cu privire la 
manifestările naţionaliste din republică 
şi măsurile de intensificare a educaţiei 
| ideologico-politice şi internaţionaliste a 
oamenilor muncii», din hotărârea căreia 
cităm: «Să evalueze faptele pătrunderii 
în presă... a unor materiale dăunătoare 
din punct de vedere ideologic în urma 
reducerii vigilenţei politice a... tov. V.G. 
Teleucă, redactor al săptămânalului 
Literatura şi arta» (a se vedea revista 
Destin românesc, 2011, nr. 3, p. 148). 
Efectul acestei hotărâri s-a materializat în 
1983, când Victor Teleucă a fost destituit 
din post şi nefiind editat timp de 12 ani. 

Ne revine, prin urmare, atunci când ne propunem 
să evaluăm activitatea lui Victor Teleucă şi să stabilim 
locul său în dezvoltarea spiritualităţii poporului nostru, 
să luăm în seamă şi operele de adânc ecou ale auto- 
rului, cum sunt O altă limbă mai frumoasă nu-i, Răsă- 
rit de Luceafăr, Car frumos cu patru boi, Mollis Davia, 
şi învinuirile ce i-au fost aduse de potentaţii zilei pen- 
tru românitatea autentică a gândirii şi acţiunilor lui.” 


spusele poetului Grigore Vieru la lansarea 

cărţii Improvizaţia nisipului, 2006, referitor 
la perioada sovietică a creaţiei lui Victor Teleucă: 
„Teleucă a avut curajul să publice versurile, pentru 
care a pătimit. Atâtea lucruri a publicat. El a fost un 
disident. Poate, unicul scriitor. Vreau să-i văd pe acei 
care-l învinuiesc şi-i aduc acuze, unde sunt romanele 
lor. Un roman de sertar, unde e el? Unde e o nuvelă 
de sertar? Nu am văzut-o. Unde e o piesă de sertar? 
Nu am văzut-o. Unde este un eseu? Nu l-am văzut. 
Unde este un poem? Nu l-am văzut. L-am văzut la 
V. Teleucă. Încă nu am citit toată cartea. Dar am citit 
eseul zguduitor Car frumos cu patru boi, dedicat limbii 
române. lată un poet care nu s-a bătut cu pumnul 
în piept, dar a lucrat în tăcere, la masa lui de scris.” 
(Apud: Victor Teleucă — un heraclitean transmodern, 
Chişinău, Ed. Universul, 2010, p. 143; subl. noastră.) 


N u ne rămâne decât a reaminti cititorului 


E.T.: Cum v-aţi împrietenit cu Ambasadorul Poloniei în Republica Moldova, 
E.S. Bartolomei Zdaniuc? In ce relaţii sunteţi acum cu diplomatul polon, care 
a fost destul de prezent în viaţa universitară academică de la noi? 

V.C.: Excelenţa Sa a fost o lună de zile într-un stagiu de documentare la 
USARB, în cadrul programului Uniunii Europene Acţiunea Erasmus Mundus în 
2014, ulterior a mai venit la Bălţi, prin 2016, iar în 2017 mi-a comunicat că a fost 
numit în calitate de Ambasador Extraordinar şi Plenipotenţiar al Republicii Polone 
la Chişinău. Chiar de la prima noastră întâlnire, în 2014, am stabilit relaţii de 
prietenie care s-au păstrat până în prezent. Ce-i drept, pandemia de Covid-19 
şi războiul declanşat de Rusia împotriva Ucrainei au făcut ca întâlnirile noastre 
să fie mai rare, dar contactul se păstrează. Spre exemplu, Excelenţa Sa a fost 
prezent, la 12 iunie 2021, la lansarea cărţii Comuna Izvoare (Floreşti): istorie şi 
actualitate în Casa de cultură a comunei Izvoare din raionul Floreşti, unde a ţinut 
o alocuţiune despre importanţa unor astfel de cercetări pentru posteritate. Ulterior, 
la 27 august 2021, am fost invitatul Excelenței Sale la întâlnirea organizată 
de Ambasada Republicii Polonia cu preşedintele Poloniei, Andrzej Duda. 

Vreau să mulţumesc Excelenței Sale pentru aprecierea umilei mele persoane 
în timpul lansării cărţii Filosofie socială: curs universitar, ce a avut loc la 13 
februarie 2020, şi să remarc că am încercat să-i fiu de folos în investigaţiile sale 
vizavi de Republica Moldova în perioada tranziţiei, să-i dau sfaturi cum să trateze 
unele sau alte probleme controversate ale acestui proces de trecere a ţării 
noastre de la totalitarism spre democraţie şi statul de drept, care s-au soldat cu 
susţinerea tezei de doctor habilitat în ştiinţe politice. Aş vrea să mai remarc încă 
un prieten al meu, Excelenţa Sa Petrişor lonel Dumitrescu, Consul General al 
României la Bălţi, doctor în ştiinţe sociale, cu care am făcut cunoştinţă în satul 
Izvoare la 15 septembrie 2019, în cadrul Festivalului tradiţional consacrat celebrei 

folcloriste Tatiana Găluşcă, originară din Izvoare. Din prima clipă de discuţie am 
stabilit relaţii amicale care se păstrează până în prezent, materializându-se prin 
diverse acţiuni şi fapte. Spre exemplu, eu am fost cel ce a redactat, din punct de 
vedere ştiinţific, cele două lucrări scrise de dumnealui, consacrate fenomenului 
emigrației române, care sper că vor vedea, în sfârşit, lumina tiparului. Totodată, 
domnul Dumitrescu a sponsorizat în anul 2019 apariţia la Editura Pro Universitaria 
din Bucureşti a lucrării Filosofia socială: curs universitar şi a fost unul din referenţii 
ştiinţifici al lucrării apărute recent la Bucureşti /ntelectualitatea: esenţa, tipologia, 
locul şi rolul ei în societatea post-modernă, pe care a citit-o dintr-o suflare într-un 
week-end şi a venit cu anumite observaţii şi doleanţe care au contribuit la îmbu- 
nătăţirea conţinutului acestei lucrări. In prezent, colaborăm pentru a materializa 
un obiectiv destul de important — înfrăţirea municipiului Bălţi cu municipiul laşi, 
care sper să se realizeze în acest an. 


E.T.: Vă bate Ja uşă o aniversare frumoasă. Deşi e tomnatică, dumneavoastră 
reuşiţi să aduceți primăvara prin scrieri, prin prezenţă, prin tot ce faceţi. Dar cui 
aţi avea dumneavoastră de spus acel irepetabil „Mulţumesc”? 

V.C.: Evident că trebuie să le mulţumesc, în primul rând, părinţilor Macarie 
şi Maria, fratelui Arcadie şi surorii Ludmila, dar şi familiei mele, soţiei Nadejda, 
fiicei Daniela şi fiului lulian, care, spre marele regret, nu mai este printre noi, 
nepoatelor Seline, Vanessa şi Mădălina şi neapărat continuatorului „dinastiei” 
Capcelea, nepotului Bogdan, care m-au susţinut/răbdat ca să mă pot ocupa 
de filosofare. Vreau şi trebuie să le doresc tuturor acestora, dar şi tuturor 
universitarilor crengieni, multă sănătate şi pace în aceste timpuri destul de 
dificile, când mersul natural al vieţii sociale este pus sub semnul întrebării 
şi devine actuală expresia lui Hamlet: „A fi sau nu a fi? Aceasta-i întrebarea!” 

S-a dovedit a fi un matematician total. Peste tot 
a adus un spirit de rigoare articulat cu înțelegerea 
aspectelor empirice. Acad. Solomon Marcus 


generaţiei de aur a matematicii româneşti. 
Dintre minunaţii mei dascăli, astăzi voi 
evoca personalitatea celui care mi-a fost profesor 
de algebră în anul doi la Facultatea de Matematici 
a Universităţii din Bucureşti, profesor la cursul 
de „Mulţimi şi funcţii” din anul cinci şi conducător 
la lucrarea de licenţă. Subiectul lucrării mele, „Clasi- 
ficaţia lui Baire a funcţiunilor”, nu figura printre cele 
afişate de facultate, l-am propus eu, fascinată de 
modul în care profesorul Alexandru Froda ne vorbise 
la cursul din ultimul semestru universitar despre 
transfinit. 

Îl am şi eu în minte pe profesorul Froda aşa 
cum îl descria [3], cu mulţi ani în urmă, fostul 
său student, academician Solomon Marcus: 
„Am fost atras de atitudinea sa contemplativă, 
de meditaţia rostită cu voce scăzută, dar 
cu inflexiuni care acompaniau ritmul ideilor; 

o atitudine în acelaşi timp lirică şi filosofică, 

de extaziere în faţa construcţiei cantoriene a 
transfinitului cardinal şi ordinal. Dar acest extaz 
era tot timpul cenzurat de un pronunţat spirit 
critic, de o deosebită capacitate de reflectare 

a aspectelor controversate.” 

Alexandru Froda s-a născut la Bucureşti, 
la 16 iulie 1894. În 1912 intră, prin concurs, 
la Şcoala Naţională de Poduri şi Şosele, pe care 
o absolvă în 1919, devenind inginer constructor. 
Deşi ajunge inginer-şef în corpul tehnic, activi- 
tatea sa de inginer constructor este de scurtă 
durată, chemarea talentului ducându-l la Facul- 
tatea de Ştiinţe din Bucureşti, secţia matematici, 
unde îşi ia licenţa în 1927. Chiar cu doi ani 
înainte de a-şi lua această licenţă, şi apoi doi ani 
după, a funcţionat ca profesor de mecanică analitică 
la Şcoala specială de ofiţeri de aviaţie din Bucureşti. 
În decurs de doi ani de la absolvirea Facultăţii de 
Matematică avea deja publicate 8 articole în Comtes 
Rendus des scâances de l'Acad6mie des Sciences 
de Paris. La 3 decembrie 1929 îşi susţine la Paris 
teza de doctorat în matematici (doctorat de stat, 
specifică Şt. Andonie, [1]). Subiectul, din domeniul 
teoriei funcţiilor de variabile reale, tratează distribuţia 
proprietăţilor de vecinătate ale acestor funcţii. 

Întors în ţară după susţinerea tezei, Alexandru 
Froda este angajat statistician expert la o societate 
de asigurări, unde ajunge subdirector şi actuar 
expert în 1938. Din 1931 până în 1940 funcţionează 
şi ca profesor de economie matematică la Şcoala de 
statistică, actuariat şi calcul, înfiinţată de Ministerul 
Muncii la stăruința profesorului Octav Onicescu 
şi devenită apoi Institutul de Statistică, Actuariat 
şi Calcul de pe lângă Universitatea din Bucureşti. 

În decembrie 1947, Alexandru Froda este numit 
conferenţiar la Universitatea din Bucureşti, Facultatea 
de Ştiinţe, secţia matematici, iar din decembrie 1948 
profesor la Facultatea de Matematică şi Fizică 

a acestei Universităţi. 


Ci profesor la Universitatea din Bucureşti, 


P: mereu mândria de a fi fost studentă a 


Alexandru Froda a predat: matematici 

generale, algebră, mecanică raţională, 
teoria mulțimilor şi teoria funcţiilor; a publicat 
Algebra superioară (fundamente, mulţimi şi operaţii, 
divizibilitate, spaţii liniare, forme pătratice), în 
„Biblioteca matematică”, |, Editura Academiei, 
1958, 455 de pagini. 

În activitatea de cercetare ştiinţifică, Alexandru 
Froda a obţinut rezultate şi a introdus noţiuni noi 
în mai multe domenii matematice. 

În primul rând, a avut rezultate în analiza 
matematică, chiar preocupările sale de teoria 
mulțimilor fructificându-le în teoria funcţiilor 
de variabile reale. Ştiinţa matematică păstrează 

Profesorul Alexandru Froda, 
de 50 de ani doar în cărţi şi amintiri 


Eufrosina OTLĂCAN 


sub numele de teorema lui Froda rezultatul potrivit 
căruia „pentru orice funcţie reală, definită pe 

un interval al dreptei reale, mulţimea punctelor 

de discontinuitate de prima specie este cel mult 
numerabilă”. Această teoremă a fost publicată 

în Comptes Rendus de l'Acad6mie des Sciences 
de Paris în 1928. 

Tot de domeniul analizei matematice ţin rezultatele 
legate de clasificarea discontinuităţilor funcţiilor, de 
proprietăţile locale ale funcţiilor reale arbitrare, de 
proprietăţi la distanţă ale acestor funcţii, cum ar fi 
periodicitatea sau aproape periodicitatea. Grigore 
C. Moisil spune [3]: „Alexandru Froda este, printre 
matematicienii noştri, dintre primii care au întreprins 
cercetări în teoria funcţiilor de variabilă reală. Îmi 
amintesc cât de mare a fost impresia produsă de 
prima sa comunicare, în care se arăta că funcţiile 
cele mai generale pot 
avea proprietăţi.” 

Un alt domeniu este 
cel al mecanicii, în care 
cercetările lui Froda s-au 
îndreptat spre o analiză 
critică, constructivă, a 
fundamentelor mecanicii 
newtoniene şi spre crea- 
rea unei teorii axiomatice 
asupra mecanicii, ară- 
tând relevanţa funcţiilor 
continue fără derivate în 
cadrul modelării mate- 
matice a fenomenelor 
naturii. Academicianul 
S. Marcus [3] sugerează 
reconsiderarea contribu- 
ţiilor lui Alexandru Froda 
în domeniul fundamen- 
telor mecanicii în lumina geometriei fractalelor a lui 
Maldenbrot, care aduce în centrul atenţiei tipul 
curbelor fără tangentă. 


intră şi cazul ciocnirii elastice a două solide 
animate de viteze opuse, afirmând că 
acţiunea şi reacţiunea nu sunt instantanee şi infinite, 
aşa cum le tratează mecanica newtoniană, ci sunt 
forţe finite, ceea ce face ca în ciocnirea elastică 
să apară momente de nedeterminare, punând 
în evidenţă relaţia paradoxală de nedeterminare 
introdusă de Werner Heisenberg în mecanica 
cuantică sau ondulatorie a particolelor de ordin 
atomic ([2], pag. 27). 

În teoria mulțimilor, rezultatele lui Froda se referă 
la mulțimile de distanţe şi la axioma alegerii. 

În algebră a stabilit o formulă pentru calcularea 
zerourilor unei funcţii întregi, o formulă parametrică 
a zerourilor unui polinom şi a găsit proprietăţile 
sistemelor izogonale ale unui spaţiu euclidian. 

În teoria numerelor a extins soluţia lui Pitagora 
privind triunghiul raţional, de la triunghiul dreptunghic 
la triunghiul oarecare, dând şi criterii parametrice de 
raționalitate. În topologie a studiat spaţiile p-metrice, 
în statistica matematică a obţinut o ecuaţie pentru 
calcularea ritmului mediu de dezvoltare a feno- 
menelor şi proceselor social-economice. 

Capacitatea deosebită a lui Alexandru Froda 
de reliefare a aspectelor controversate este pusă în 
evidenţă cel mai bine în cartea sa Eroare şi paradox 
în matematică, apărută la Editura Enciclopedică 
Română în anul 1971. Câteva titluri din cuprinsul 
cărţii sunt semnificative: Raționamentul matematic, 
Absurdul în matematică, Iluzii matematice, Para- 
doxurile infinitului, Intuiţii corecte şi intuiţii eronate, 
Probleme singulare în mecanica raţională, Primejdii 
în calculul probabilităților. 

În introducerea cărţii, Froda ţine să precizeze că: 
„Apărând în orice activitate umană, greşeala nu putea 


S ub analiza critică a lui Alexandru Froda 


In memoriam 


lipsi, bineînţeles, nici din 
matematică, deşi rigoarea şi 
precizia acestei ştiinţe ar părea 
să o interzică în mod absolut”. 


nalist profund al scrierilor unor mari 
PAnctemaiceni Froda descoperă greşeli, le 
comunică şi le explică originile psihologice. 
Se produc erori din „generalizări prea grăbite” şi s-a 
întâmplat — Froda dă exemple de celebrităţi ale lumii 
matematice -— ca, din orgoliu, raţionamentul greşit 
să nu fie recunoscut de cel care l-a lansat. 

O eroare de raţionament întâmplătoare, spune 
Froda, este în principiu dăunătoare şi trebuie evitată. 
S-au întâlnit, totuşi, şi erori paradoxale care au 
constituit o sursă prețioasă pentru îndrumarea viitoare 
a cercetării matematice. Froda dă exemplul unei erori 
făcute de H. Lebesgue într-un memoriu din 1905 
despre funcţiile reprezentabile analitic, eroare sesi- 
zată de Mihail Suslin (1894-1919) şi care îl va 
conduce pe acesta la crearea unei teorii asupra 
mulțimilor analitice şi proiective. 

Despre iluzia geometrică Froda ne spune că 
a fost caracterizată de Felix Klein (1849 — 1925) ca 
rezultând adesea dintr-o confuzie posibilă când se 
face în mod greşit abstracţie de deosebirea esenţială 
dintre matematica de aproximaţie şi matematica de 
precizie. 

Cartea Eroare şi paradox în matematică este şi o 
incursiune în istoria matematicilor. Şi nu doar înscriind 
date şi nume ale celor care au creat matematică, ci 
şi explicând evoluţia ideilor şi a teoriilor. De exemplu, 
aflăm din cartea lui Alexandru Froda că: „Teoria 
mulțimilor, astfel cum se prezintă astăzi matematicii 
moderne, a fost creată în esenţa ei de Georg Cantor 
în pragul secolului nostru. Această teorie stă la baza 
fiecărui capitol al matematicii actuale. Mult dezvoltată 
ulterior apariţiei sale, teoria iniţială a fost înlocuită 
treptat şi în măsura necesităţilor ivite odată cu 
controversele iscate în decursul deceniilor următoare 
şi mai rafinate, exprimate de preferinţă cu ajutorul 
logicii simbolice...” Referitor la naşterea conceptului 
de infinit, sub titlul Analiza transfinitului, Froda explică: 
„La baza doctrinei sale (a lui Cantor, n.n.) asupra 
infinitului matematic a stat de fapt numai puterea sa 
de creaţie a numerelor şi a ordinelor lor de mărime, 
mintea omenească nu recunoaşte vreo stavilă şi 
nu trebuie să-şi impună vreun principiu de oprire...” 

De la analiza profunzimilor creaţiei matematice, 
Alexandru Froda ajunge, în finalul cărţii, şi la o 
analiză a matematicilor aplicate, cum ar fi concepţia 
marginalistă în ştiinţa economică sau eroarea 
financiară. 


espre cartea Eroare şi paradox în 
matematică, pentru care nu trebuie să 


fii matematician pentru a o citi cu plăcere 
şi interes, acad. Solomon Marcus scria: „Întregul 
demers se constituie într-o adevărată terapeutică 
a raţionamentului” şi o recomandă pentru reeditare 
şi traducere într-o limbă de circulaţie internaţională. 
De fapt, Marcus scriind, în 1984, monografia Para- 
doxul [4], carte unică în literatura română, care 
tratează complet acest subiect, dedică aici mai multe 
rânduri cărţii lui Froda. La pagina 19, scrie: „O carte 
instructivă în această privinţă este aceea a lui 
Alexandru Froda, (...) din a cărei introducere reținem 
observaţia că de la eroare la paradox nu este adesea 
decât un pas, dar acest pas este uneori decisiv, 
deoarece, contrazicând însuşi caracterul apodictic 
al aserţiunilor matematice, el poate deveni, la rândul 
său, un izvor de cunoaştere a matematicii viitorului” 
[ceea ce, arătam mai sus, remarcase Froda]. lar la 
pagina următoare, scrie Marcus: „...Aşa cum observă 
Al. Froda, de la eroare la paradox nu e uneori decât 
un pas, de la ignoranță la paradox distanţa ar putea 
fi de asemenea de un singur pas. Uneori paradoxul 
tinde să se confunde cu inexplicabilul, fapt care-i 


dilată considerabil accepțiunea.” 

Dialoguri esenţiale 


Dan ANGHELESCU 


Nu doar discretă, ci exagerat de reticentă când 
i se cere să vorbească despre propria persoană, 
Mihaela Albu a acceptat totuşi să îmi ofere acest 
interviu şi, întâi de toate, vreau, desigur, să-i mul- 
ţumesc. Şi o fac ştiind cât de preţios este timpul 
pentru cineva care, de mai mulţi ani, editează, pe speze proprii, publicaţii 
literare deosebit de valoroase, lansează un număr considerabil de volume 
de istorie literară; unul dintre acestea (Din exil, acasă ... „cu Eminescu 


Curtea de la Argeş 


Mihaela Albu 
sau Vieţuirea în labirintul cărţilor 


de mână”), recent, s-a bucurat de aprecieri cu totul speciale şi chiar de un 
premiu. La toate acestea să mai punem în balanţă prezenţa sa cu cronici, 
eseuri şi comentarii atente în reviste, cărţile sale de proză, volumele de 
poezie şi jurnalele. 

împrumutând chiar de la Mihaela Albu titlul interviului, luat din seria 
volumelor de critică pe care le-a lansat sub acest generic, /n labirintul 
cărţilor, am mizat pe faptul că acesta anunţă dintru început principala 
şi de altfel complexa temă a dialogului nostru: Cartea! 


Dan Anghelescu: Aşadar, Mihaela Albu, îţi 
propun să vorbeşti despre acest (din păcate, tot 
mai controversat în ultima vreme) obiect şi rostul 
lui în actualitatea noastră în care apar destule semne 
că rosturile cărţii au intrat într-un tot mai întunecat 
crepuscul. Te-aş ruga să ne spui când şi cum au 
intrat cărţile în existenţa ta? 

Mihaela Albu: Pentru mine cartea este un fel 
de... apendice al trupului meu, al ochilor şi minţii 
mele. Ce vreau să spun cu asta? Că nu mă pot 
imagina trăind fără cărţi, că oriunde locuiesc am tot 
timpul multe volume în jurul meu, că niciodată biroul 
nu e „curat”, adică „nu ai unde să mai arunci un ac”, 
permanent apărând alte şi alte cărţi care să-mi fie 
„la îndemână”. Dar să nu mă îndepărtez de întrebare! 
De cum am început să citesc, cartea a reprezentat 
pentru mine cea mai prețioasă comoară. (In paran- 
teză fie spus, în memoriile tatălui meu am citit expri- 
mată aceeaşi dragoste de lectură, de cunoaştere. 
Astfel, în 1943 notează: „Citesc, citesc şi strâng 
cărţi cu lăcomie de avar.”) 

Şi eu citeam mult încă din copilărie, aşadar, cărţi 
pentru vârsta mea, apoi din ce în ce mai complexe, 
din literatura română şi cea universală. Nici nu aş 
concepe existenţa fără cărţi, fără să citesc gândurile, 
ideile, reflecţiile, închipuirile, rostirile meşteşugite ale 
scriitorilor de ieri, de alaltăieri şi, uneori, de astăzi. 
Acestea m-au format încetul cu încetul, chiar dacă, 
evident, nu mi-a rămas totul în memorie. La afirmaţia 
ta că „rosturile cărţii au intrat într-un tot mai întunecat 
crepuscul”, aş răspunde că — în parte ai dreptate — 
dar eu sunt totuşi optimistă. Atâta vreme cât mai 
există cititori, cât mai există profesori care să insufle 
copiilor pasiunea pentru citit, chiar dacă acea concu- 
renţă a televiziunii, a telefoanelor şi tabletelor este 
mare, cred că nu suntem cu totul pierduţi ca spirit. 


D.A.: Cu ceva vreme în urmă mi-ai împrumutat o 
carte a lui Gh. Vrabie, unul dintre primii biografi ai lui 
Nichifor Crainic şi ai revistei Gândirea, carte editată 
la Editura Cugetarea prin anii '40 şi achiziționată 
de tatăl tău în tinereţe, şi el un apreciat profesor de 
română... Ce ne poţi povesti despre toate astea? 

M.A.: Am în bibliotecă o comoară, nu mare, 
ce-i drept, dar ea constă în cărţile cumpărate de tatăl 
meu pe când era tânăr, procurate cu mari sacrificii 
materiale, dar cu o bucurie pe care, genetic parcă, 
mi-a transmis-o şi mie. Ce-i drept, eu nu-mi mai iau 
„de la gură” ca să cumpăr o carte sau alta, dar, nu de 
puţine ori, am bucuria că am găsit şi am cumpărat un 
volum pe care mi-l doream. Dar să nu mă îndepărtez 
din nou de întrebare: monografia lui Gh. Vrabie face 
parte din „comoara” lăsată de tatăl meu, alături de 
Domnişoara Cristina, de Insula lui Euthanasius 
(Eliade, desigur), de /ndividualitate şi destin (lon 


Biberi) ş.a. Mă refer la ediţiile princeps. Şi, mai 

e ceva: aceste cărţi sunt nu numai semnate, 
cuprinzând şi data achiziţionării de către cel care va 
deveni profesorul de limba română Mihai Popescu, 
dar sunt şi citite, subliniate, adnotate de el. Într-un 
arc peste vreme, cele parcurse de el în anii '40 vor 
fi citite de mine peste 
40-50 de ani. La 
lectură, într-un fel, 
parcă ne întâlnim 
peste timp, dialogăm 
întru aceleaşi bucurii 
intelectuale. 


D.A.: Ai început 
să scrii tu însăţi. Cum 
şi când ai debutat 
în publicistică? 

M.A.: Destul de 
târziu, după ce am 
terminat facultatea, la 
circa 3 ani. Simţeam 
nevoia să scriu, să 
îmi pun pe hârtie - 
gândurile, opiniile despre ceea ce citeam. Cum 
făcusem curs special — un fel de master de acum — 
de literatură universală, firesc, citeam şi scriam 
despre cărţi străine. Am dat la Ramuri o cronică 
a romanului lui Graham Green Travels with my Aunt 
(nu era tradus!) şi, surpriză, i-a plăcut lui Al. Piru 
(redactor-şef pe atunci al revistei). Am mai publicat 
apoi şi alte cronici de carte, am scris — îmi amintesc 
bine — despre Cinchiz Aimatov, scriitor mai puţin 
cunoscut la noi. Încet, încet, am trecut spre literatura 
română — cu cronici, recenzii de carte şi apoi, cărţi. 


D.A.: Ai locuit câţiva ani în Statele Unite. Cum 
ai ajuns în America? 

M.A.: Am ajuns peste ocean fără să mă gândesc 
sau să-mi doresc vreodată asta, dar totdeauna 
Dumnezeu are un plan cu noi şi fiecare pas (mai 
mare sau mai mărunt) aşterne un drum viitor. 
Aşadar, cum în 1998 s-a redeschis oficial Catedra 
„N. lorga” de la Universitatea Columbia (o ceremonie 
la care a participat preşedintele de pe atunci, Emil 
Constantinescu, dar demersurile, am aflat ulterior, 
începuseră încă înainte de mandatul său), aşadar, 
redeschizându-se Catedra, s-a publicat postul la 
concurs pe ţară. Mi-am depus dosarul, alături de 
alţi concurenţi, fireşte, au fost selectate trei şi trimise 
la New York. Surpriza a fost într-o zi când, eu fiind 
la ore, secretara rectorului de la Universitatea din 
Craiova m-a chemat la telefon. De la minister eram 
anunţată că dosarul meu a fost cel mai bun şi urma 
să plec la post. Ce a urmat, cred că am mai povestit. 


Mă refeream înainte la „paşii” făcuţi pentru un drum 
viitor. Ei bine, unul dintre aceştia, poate cel mai 
important, a fost că eu publicasem un manual de 
limba română pentru străini la Editura Didactică şi 
Pedagogică (foarte apreciat, vândut şi reeditat în 
timp), iar acesta, alături de experienţa mea, a cântărit 
mult în selectarea ca profesor 

la Universitatea Columbia. 


D.A.: Vorbeşte-ne despre 
experienţa ta la Universitatea 
din New York. 

M.A.: A fost cea mai impor- 
tantă perioadă din viaţa mea 
profesională. Desigur, la început 
nu mi-a fost uşor, având în vede- 
re că sistemul de învăţământ 
este diferit de cel de la noi. Să 
dau unul-două exemple. Primul 
care îmi vine în minte acum ar 
fi acela că studenţii îşi pot alege 
cursurile, iar după circa o lună 
(nu îmi amintesc foarte bine) 
au posibilitatea să renunţe la 
cursul respectiv. Aşadar, poţi începe cu un număr de 
studenţi şi apoi continui cu alt număr (dacă cei care 
au plecat nu sunt în număr egal cu cei care au venit 
după această rocadă la cursul tău). Eu am avut în toţi 
cei patru ani o singură studentă care a abandonat. 

O altă deosebire este şi aceea că pot frecventa un 
curs şi studenţi de la alte universităţi (bineînţeles, 
dacă plătesc, fiindcă, să nu uităm, Columbia, ca 

şi multe alte universităţi de prestigiu, este instituţie 
privată). La cursurile de limbi străine aşadar (limba 
română încadrându-se aici), vin studenţi sau docto- 
ranzi de la cele mai diverse specialităţi. Am avut 
astfel doctoranzi pe ştiinţe politice, altul pe antropo- 
logie, studenţi care urmau să studieze cursurile 

de medicină, de drept, de ştiinţe economice etc. 


D.A.: Cursanţii erau români? Dacă nu, ce-i 
determina să studieze limba română? 

M.A.: Unii erau români sau cu origini româneşti 
şi voiau să ştie mai bine limba şi cultura ţării părinţilor 
lor, dar erau şi americani. Printre cei cu origini româ- 
neşti, este important să-l amintesc pe strănepotul 
unuia dintre fondatorii Liceului „Caro!” din Craiova. 
El a venit apoi în oraşul nostru la cursuri de vară şi a 
vizitat, bineînţeles, clădirea unde portretul lui Stanciu 
Căpăţâneanu este la loc de cinste, acesta fiind cel 
care, alături de Grigore Pleşoianu, a înfiinţat prima 
şcoală de grad mediu în limba română din Oltenia 
(1826), a doua în Ţara Românească, după Şcoala 


„Sf. Sava”, actualul Colegiu Naţional „Carol !”. 
—> 


lui Alexandru Froda, semnificative sunt şi două scrisori pe care 
i le adresează Dimitrie Pompeiu. 

Prima, datată 9 decembrie 1937: 

„Iubite şi scumpe prieten, 

Sunt tot sub impresia frumoasei comunicări pe care ai făcut-o la Societatea 
de Matematici... Am scris şi colegilor mei din Cluj, pentru Seminarul de Mate- 
matici de acolo...” (urmează detalii matematice). Şi încheierea scrisorii: „Cu 
vechile sentimente de afecţiune şi deosebită preţuire, al d-tale D. Pompeiu.” 

A doua scrisoare, datată 21 februarie 1941, conţine aceeaşi înaltă apreciere: 

„lubite D-le Froda, 

Îţi aduci aminte cât de impresionat am fost, la una din comunicările d-tale, de 
un procedeu de demonstraţie care ţi-a permis să stabileşti că: pentru o funcţie de 
două variabile, continuă, definită într-un domeniu D, există în vecinătatea oricărui 
punct P cel puţin două puncte P, şi P> astfel încât f(P,) = f(P»). Ţi-am şi scris, 

a doua zi, ca să-ţi arăt sentimentul meu faţă de simplitatea şi, adăugam eu, 
fecunditatea acestui procedeu de demonstraţie.” 

Ca o părere personală, cred că prin această a doua scrisoare, scrisă la 

pi. modul în care mari matematicieni români au apreciat creaţia 

începutul anului 1941, D. Pompeiu a dorit să-l asigure pe Al. Froda că-l preţuieşte 
şi-i rămâne prieten chiar şi în perioada dramatică (1940-1944) în care Froda 
fusese ţinut departe de viaţa universitară din motive rasiale. 

În câteva cuvinte de încheiere îmi exprim convingerea că oricine, din lumea 
matematicilor sau din afara lor, rămâne cu certitudinea că Alexandru Froda 
este un nume în ştiinţa universală. Chiar după 50 de ani de la trecerea marelui 
matematician în eternitate, în ziua de 7 octombrie 1973, cei care i-au fost studenţi 
îşi mai amintesc blândeţea, înţelepciunea, încurajarea pe care o citeau pe chipul 
meditativ al profesorului. 

Dialoguri esenţiale 


D.A.: În altă ordine de idei, spune cum te-ai 
apropiat de literatura exilului românesc? 

M.A.: Aproape că nu ştiu când a început... 
Desigur, tot din lecturi, tot din cărţi, dar şi din 
contactul cu unii dintre cei care se aflau în exilul 
american. Cred că o legătură o pot face şi cu ziarul 
Lumea liberă din New York, la care am lucrat ca 
redactor o perioadă. Fusese, înainte de 1989, unul 
dintre principalele căi de luptă anticomunistă. Am 
propus apoi Institutului pentru Memoria Exilului 
Românesc să alcătuiesc o monografie a publicaţiei 
(se închisese între timp), iar prin scanarea fiecărui 
număr, citind paginile respective, pe loc, dar mai ales 
după aceea, am aflat multe din acţiunile politice ale 
exilaţilor, dar şi despre scriitorii şi jurnaliştii români 
care scriau în ziar. Cu încetul am citit un nume, apoi 
altul — de acolo, dar şi din cărţi, apoi am aflat, pe 
rând, despre revistele literare publicate în diferite 
colţuri ale lumii, alcătuind apoi două volume de 
prezentare ale acestora. Am „cunoscut” astfel, încetul 
cu încetul, o lume neştiută, ghicită din emisiunile 
clandestine de radio („Europa liberă”, de pildă), 
interzisă în perioada comunistă, încă ignorată, 
din păcate. 


D.A.: De ce crezi că se perpetuează această 
ignorare, azi, după căderea comunismului? 
M.A..: În cea mai mare parte din... ignoranță. 
Ceea ce nu ştim, nu există. Adiacent ignoranței, este 
ceea ce se ştie „după ureche”, din auzite. Am propus, 
de exemplu, nu cu mult timp în urmă, unei reviste 
importante, un articol despre poezia lui Vintilă 
Horia. Răspunsul: că nu poate fi publicat din cauza 
convingerilor ideologice ale autorului. Nu în poezie 
reflectate, evident, dar în celelalte scrieri. M-am 
abținut de la o polemică cu redactorul respectiv, 
având în vedere că nu poţi convinge pe cel 
care face afirmaţii în necunoştinţă de cauză. 
Nu i-am răspuns, fiindcă, repet, nu-l poţi scoate 
din ignoranță decât pe cel care vrea el însuşi 
să se scoată. 


D.A.: Ai amintit monografia dedicată ziarului 
Lumea liberă, precum şi volumele Presa literară 
din exil. Enumeră, spre informarea cititorilor, ce 
alte cărți ai publicat referitor la exilul românesc? 

M.A. După cum cred că se cunoaşte deja, 
câteva le-am scris şi semnat împreună. Mă refer 
aici la cele două volume dedicate lui Vintilă Horia 
(Eseistica unui fost Săgetător şi Eseistica lui Vintilă 
Horia — deschideri către transdisciplinaritate, 

2015, 2016), apoi la Revistele literare ale exilului 
românesc. Luceafărul. Paris — o restituire (2009), 
cu o versiune ulterioară în limba franceză în 2013; 
au mai fost apoi Mircea Popescu, un scriitor, un 
ziarist, o conştiinţă (2014), reluată sub titlul Mircea 
Popescu — o conştiinţă a exilului românesc (2019); 
la Editura Aius, am iniţiat o colecţie — „Cărţile 
exilului”, în care, tot împreună, am publicat (în 2020) 
L.M. Arcade — un scriitor român în exilul parizian 

şi Necunoscutul scriitor Virgil lerunca. În aceeaşi 
colecţie, eu am publicat (în 2021) prima monografie 
dedicată unui mare latinist român (şi craiovean, 
născut însă la Turnu Severin), N./. Herescu — un 
aristocrat al culturii române. Nu am mai amintit 
începuturile — Citind la New York scriitori români 
(2002), iar cele trei volume menţionate deja, intitulate 
În labirintul cărților, cuprind în cea mai mare parte 
studii dedicate scriitorilor care au trăit în exil. 


D.A.: Anul 20271 a fost un an prolific pentru tine. 
Ce alte cărţi ai publicat? 

M.A.: Da, într-adevăr, aşa este, la un bilanţ final: 
Jurnalism cultural în exilul românesc, Ed. Academiei, 
Întâlniri cu Aurora (la Ed. Aius), volumul de poezii 
Nisiparniţa (la Ed. Vremea), dar cea mai importantă 
(pentru care am primit şi Premiul „Mihai Eminescu”) 
este Din exi]... acasă, „cu Eminescu de mână” (anto- 
logie, la care am scris un Cuvânt înainte, Note şi 
Comentarii), Postfaţă: Theodor Codreanu, Ed. MNLR, 
un volum de peste 500 de pagini în care am căutat 
să restitui istoriei literaturii române, eminescologiei, 
în particular, studiile şi eseurile referitoare la opera 
poetului, scrise şi publicate în exil. 


D.A.: Ştiu că activitatea ta de promovare, 

de „aducere acasă” a exilului românesc anticomunist 
nu s-a rezumat numai la studii şi cărţi, ci şi la diverse 
manifestări ştiinţifice. Ce simpozioane ai iniţiat 
şi la ce manifestări dedicate exilului ai participat? 
M.A.: Ar trebui să le amintesc în primul rând pe 
cele de la New York. Astfel, am iniţiat şi organizat 
diasporei”, iar în 2007, la Consulatul Român, 
sărbătorirea centenarului marelui savant Mircea 
Eliade, cu titlul „Literatura diasporei: Mircea Eliade”. 
În ţară, am iniţiat şi organizat, de asemenea, trei 
simpozioane internaţionale „Întoarcerea în Ithaca. 
Literatura română din exil şi din afara graniţelor: 
realizări, recuperare, 
restituire”, la Universitatea 
din Craiova. Am iniţiat şi 
ciclul de conferinţe Mari 
necunoscuţi ai culturii 
române, la Biblioteca 
judeţeană „Aman” din 
Craiova, invitată fiind 
să conferenţiez pe tema 
exilului şi la universităţile 
din Cernăuţi şi Chişinău. 


D.A.: Eşti inițiatoarea 
unor importante şi 
singulare publicaţii 
literare, Carmina 
Balcanica şi Antilethe. 
Cum şi cu ce gânduri ai 
pornit într-un asemenea 
demers? 

M.A.: Prima este 
Carmina Balcanica, 


pe care, în 2008, am pornit-o împreună, dorind să 
acoperim „spaţiul balcanic”, mai precis, cel sud-est 
european, cu informaţii culturale reciproce. Nu am 
dorit-o publicaţie politică (sau istorică), scopul a fost 
să ne cunoaştem mai bine între noi, cei din ţările 
de aici, dorind totodată să demonstrăm Occidentului 
că Balcanii nu sunt numai „butoiul cu pulbere al 
Europei”. 

Cealaltă publicaţie — Antilethe — este dedicată 
exclusiv exilului, din nou o „arie” tematică mai puţin 
(sau deloc) abordată. Lucrez acum la numărul 16 
şi aş dori, evident, să continui. Fiecare număr l-am 
dedicat unei personalităţi a exilului, începând cu 
Vintilă Horia, unii mai cunoscuţi, alţii total necunoscuţi 
cititorilor de astăzi. 


D.A.: Ai o activitate bogată şi diversă în plan 
literar, de asemenea. Ai publicat poezie, proză, 
jurnale... 

M.A.: Aş vorbi despre Jurnal mai întâi. În America 
am hotărât să consemnez ce mi se întâmplă, deoa- 
rece acolo m-am confruntat cu adevărat cu o altă 
„lume”. Jurnalul american a stârnit mult interes, eu 
însămi descoperind, la recitire, fapte şi sentimente, 
dar şi proiecte de care uitasem. Poezie am scris 
când... am avut „inspiraţie”, iar prozele din Je ne 
regrette rien au ca temă centrală emigrarea. 


D.A.: Ca un ultim subiect al discuţiei noastre aş 
vrea un răspuns al tău privitor la prezentul şi mai ales 
viitorul Cărţii! În tot ceea ce cu strădanii susţinute 
ai fost implicată atât ca scriitor, cât şi prin vocaţia 
profesorală, cartea a devenit pentru tine un veritabil 

blazon nobiliar. Prin urmare, survin întrebările: cum 
vezi situaţia reală a cărții din lumea în care te mişti? 
Cum apreciezi cele ce se întâmplă în actualitate din 
perspectiva de istoric literar ce susţine o imagine 
completă şi amplă a istoriei literaturii române? 

M.A.: E greu de spus, adică e foarte greu de făcut 
o previziune care să aibă în timp acoperire. Atât la 
noi, dar mai cu seamă în alte ţări occidentale, cartea 
pe hârtie pare a fi înlocuită tot mai mult cu cea pe 
suport electronic. E-bookurile, cărţile audio vor lua 
probabil locul cărţilor tradiţionale. 


D.A.: Te-am întrebat tocmai pentru că trăim într-o 
vreme a unei tragice controverse. Vintilă 
Horia — despre care ai scris în mai multe 
rânduri — demonstra că pentru un poet- 
savant cum a fost Dante Alighieri, 
Dumnezeu era imaginat şi „sub forma 
unei cărţi (Dumnezeu, adică Adevărul), 
care ar fi un fel de roman total sau de 
auto-biografie a creatorului/.../ îşi extrăgea 
| imaginea din chiar versurile lui: «Nel suo 
| profondo vedi che s'interna/ legato con 
4 | amore in un volume/ cio che per l'universo 
| si squaderna».” (Scria aceasta în exil, în 
(4 Revista scriitorilor români, nr. 20/ 1983.) 
Deci Cartea era gândită ca posibilitate 
de a concentra într-un singur volum ceea 
ce de altfel s-ar împrăştia în vânturile 
cosmice. Dar tot autorul lui Viaje a los 
centros de la Tierra ÎI cita şi pe McLuhan, 
cel care afirmase că traversăm momentul 
în care se străvede o iminentă dispariţie 
a cărţii. Era de altfel încă unul dintre 
sfârşiturile anunţate când, de la Hegel 
începând, s-a vorbit despre sfârşitul 
istoriei, al artei, al metafizicii, al ideologiilor. Însă 
dispariţia cărții, instrumentul cel mai important pentru 
transmiterea culturii, pentru predare şi pentru formele 
unor activităţi ce au implicat lectura, studiul, biblioteca 
duce automat şi la gândul unui sfârşit al omului. 
M.A.: Tocmai de aceea eu nu cred în sfârşitul 
cărţii, adică în pieirea apetitului pentru cunoaştere, 
indiferent pe ce suport va fi informaţia. În plus, pe 
lângă informaţia ştiinţifică, omul va avea totdeauna 
nevoie de poveste, de relatarea unor fapte şi 
întâmplări, a unor alte vieţi, cu gânduri, trăiri şi 
obiceiuri prin care el îşi va „hrăni” propria viaţă. 
Nu cred aşadar în sfârşitul cunoaşterii, cum nu 
cred în sfârşitul omului! 


D.A.: Şi totuşi, ceea ce ne poate da de gândit 
în acest amurg al galaxiei Gutenberg este observaţia 
că se citeşte tot mai puţin. Că lectura nu mai este 
cultivată aşa cum trebuie în şcoli. Cititul a devenit 
o problemă şi au apărut aşa-numiţii analfabeți 
funcționali. Evident, în cărţile profesorului din Toronto 
adie un îngrijorător suflu spenglerian. Sfârşitul 
bibliotecilor va însemna -— potrivit lui — şi o întoarcere 
a umanităţii către mentalități tribale; şi constatăm că 
recentele vociferări ale neo-marxismului, tot mai 
agresive, par să confirme o evidentă tentativă a lumii 
de a reinstaura un nou primitivism. Au apărut curente 
ce pledează pentru distrugerea culturii. Se vandali- 
zează opere de artă, se cere excomunicarea marilor 
valori, începând cu Shakespeare sau Beethoven. 
Care este părerea ta despre toată această stare 
de lucruri? 

M.A.: Trăim, într-adevăr, un timp în care se petrec 
fapte abominabile, această „excomunicare”, cum o 
numeşti, distrugere mai bine-zis a valorilor universale 
care au dăinuit sute şi sute de ani, se datorează 
unor minţi rătăcite (în opinia mea), de fapt, unor 
semidocţi (cel mult, dar cred că sunt şi mai mult de 
atât). Har Domnului, există însă şi oameni cultivați, 
iubitori de cultura mare, de valorile pe care se sprijină 
fiecare popor în parte şi omenirea în totalitate. Dacă 
se vor sfârşi bibliotecile, vor apărea, cred eu, sub 
altă formă, dar, aşa cum afirmam şi mai sus, omul 
va avea nevoie să ştie, să afle, să cunoască, să 
se bucure de frumos, sub toate formele acestuia, 
fie plăsmuit de Dumnezeu, fie de alt semen, 
în trecut sau în prezent. 

Şi de aceea eu cred cu toată tăria că binele, 
adevărul şi frumosul înving! 


lanuarie 2023 


Urmuziana 


Maria VAIDA 


Das - .. 
n vederea apropierii 


tinerilor de opera lui 
Urmuz, lucrarea noastră 
“] numită Romanul minimalist are 
|] ca logistică toate conceptele 
operaţionale care se studiază 
în clasa a X-a referitoare 
la roman, în plus, trăsăturile 
specifice acestui tip special de operă epică ce nu 
este prevăzută în cadrul ariei curriculare Limbă 
şi comunicare. Este (poate fi) un opţional nou, de 
literatură română şi universală, asociat cu artele 
plastice, necesar în şcolile cu profil vocaţional, dar 
în care nu se studiază capodopere din literatura 
lumii. Este un posibil opţional interdisciplinar, făcând 
legătura dintre pictura minimalistă, sculptura mini- 
malistă şi grafica ori designul minimalist. O oră 
pe săptămână ar atrage tinerii într-o situaţie de 
învăţare, de comprehensiune şi de interpretare 
a textului literar epic, atât de blamat de către elevi, 
de cele mai multe ori din cauza dimensiunilor 
uriașe. În timpul acesta, romanul clasic devine 
„un animal rănit morta!” (Dimitrie Grama), deoa- 
rece tânărul de azi este o victimă a crizei de timp. 
Unul dintre autorii acestui tip de roman spunea: 
„Eu consider că este mult mai fascinant să atrag 
cititorul într-o situaţie în care el este silit să fie 
părtaş, să se revolte, să continue să viseze sau 
să schimbe acţiunea, sau să mă înjure, sau oricum 
ceva în care eu, cel care am scris, şi el, cel care 
citeşte să se completeze, să întregească lucrarea”. 


Acesta este şi obiectivul esenţial al evaluării: elevul | 


să întregească lucrarea adusă de noi în faţa lui, 

iar dimensiunile acesteia să fie accesibile în 50 

de minute, pentru că el, romanul minimalist, conţine 
in nuce întregul... 

În DEX, la articolul roman, găsim următoarea 
explicaţie: 1: Specie a genului epic, de întindere 
mare, cu conţinut complex, care se desfăşoară de-a 
lungul unei anumite perioade şi angajează mai multe 
personaje, presupunând un anumit grad de adâncire 
a observaţiei sociale şi analizei psihologice; 2: Operă 
narativă în proză sau în versuri scrisă în Evul Mediu 
într-o limbă romanică; 3: Fig. Împletire de întâmplări 
cu multe episoade care par neverosimile; 4: Var. 
Romanţ. (DEX, Ed. Univers Enciclopedic, Bucureşti, 
1998, ediţia a II-a). 

Cercetând un dicţionar Larousse, la articolul 
roman, descoperim: 1: Autrefois. Recit en langue 
romane; Roman de la Rose. 2: Oeuwvre d'imagination 
en prose dont l'interet reside dans la naration 
d'aventures, l'etude de mâeurs ou de caracteres, 
l'analise de sentiments ou de passions. 3: Recit 
invraisemblable, mensonge. Există apoi o clasificare 
de tipul: roman-fleuve, roman-feuilleton, roman- 
photo, dar nu şi un roman minimalist. (Larousse, 
Dictionnaire frangais, 21, rue de Montparnasse, Paris, 
Cedex, 1999). Ori micul meu Larousse este prea 
vechi, ori termenul este prea nou şi încă nu are 
loc în dicţionar. 


onsiderăm că romanul minimalist, ca 
specie epică în literatura română, îşi are 
originea în lucrarea lui Urmuz intitulată 
Pâlnia şi Stamate, scriere tragi-comică, structurată 
pe patru părţi, care permite lectorului să formuleze 
numeroase variante ale existenţei şi întâmplărilor 
prin care trece personajul Stamate, cel care se 
îndrăgosteşte de o pâlnie. „Premergătorul ignorat al 
literaturii noi”, cum îl defineşte Saşa Pană, pe numele 
său adevărat Demetru Dem. Demetrescu-Buzău, 
s-a născut la 17 martie 1883 la Curtea de Argeş 
şi a murit în 23 noiembrie 1923 la Bucureşti. A făcut 
studii de Drept, fiind judecător de Argeş, Tulcea 
şi Târgovişte, iar apoi, după ce participă la Primul 
Război Mondial, devine grefier la Înalta Curte de 
Casaţie. Casa din strada Apolodor nr. 13 în care 
a locuit familia lonescu-Buzău în Bucureşti a fost 
demolată, la fel casa din Curtea de Argeş în care s-a 
născut Urmuz, dar în Curtea de Argeş, Oraşul Regal, 
există o placă memorială ce atestă locul naşterii 
acestui scriitor, iar în apropiere există şi o statuie 

Curtea de la Argeş 


Urmuz şi romanul minimalist 


stilizată şi o cafenea numită La Urmuz, unde: La 
Urmuz, la cafenea,/ Fiecare bea ce vrea:/ Apă, bere 
sau cafea,/ Dar musai cu pâlnia!... Cunoscător rafinat 
de muzică bună şi compozitor, Demetru Demetrescu- 
Buzău face carieră în Justiţie, scriind doar pentru 
amuzamentul fraţilor săi. Din păcate, lucrările sale 
muzicale nu au fost încă descoperite, dar credem 
că se vor ivi, sperăm cât de curând, din cele poduri 
ale vechilor clădiri, pline cu lăzi misterioase... 
Debutul literar al acestui scriitor sensibil se 
realizează în 1922 la Cugetul românesc, publicat 
fiind de către Tudor Arghezi, care intuieşte valoarea 
şi originalitatea sa, fineţea spiritului şi vasta cultură. 
Persoană controversată, care până şi în moarte 
căuta un chip original, dorind să moară „fără nicio 


cauză”, cum de altfel se şi întâmplă, prin suicid, acest 
scriitor a ieşit în întâmpinarea avangardei literare 

la noi. Arghezi este naşul literar, care îi găseşte 

şi pseudonimul: Urmuz, acceptat fără reţineri de 
Demetru, pseudonim cu care va semna toate operele 
antume. În scrierile sale, Urmuz a întreprins o critică 
a literaturii române, unică şi grotescă în acelaşi timp, 
prin care nu-i acorda nicio şansă în viitor literaturii 
descriptive, plină de cuvinte banale, cu fraze greoaie, 
repetitive şi „cuvinte somnifere”, cum ar spune 
scriitorul contemporan Dimitrie Grama. Urmuz se 
apropie de spiritul mişcării Dada (fără a cunoaşte 
ceva despre existenţa curentului care se constituie 
în 6 februarie 1916, iniţiat fiind de scriitorul român 
Tristan Tzara), prin gustul pentru grotesc şi hazard, 
prin crearea de personaje monstruoase, mecano- 
morfe, primejdioase, gen Stamate, Ismail, Turnavitu, 
Emil Gayk, Bufty, Algazy, Grummer, Cotadi etc. 
Dramaturgul Eugen lonescu îl considera pe Urmuz 
un precursor al „tragediei limbajului” şi preia în teatrul 
absurdului, pe care el însuşi îl scrie, anumite tehnici, 
aparent hilare de construcţie a personajelor, de 
bufonerie, aşezate pe un fond tragic prin care 
evidenţiază lipsa de comunicare interumană, rolul 
hazardului în existenţa omului modern, solitudinea 
fiinţei într-o lume excesiv tehnicizată, în care sinele 
este supus unei disoluţii permanente, unei lipse 

de idealuri. 


eschidem un nou articol de dicţionar şi 
trasăm coordonatele acestei specii literare 
în proză, roman minimalist, care fiinţează 
deja, cu sau fără dicţionare, din 1922 încoace, adică 
de la publicarea operei lui Urmuz, Pâl/nia şi Stamate! 
După oricare definiţie ne orientăm, specia nouă 
ia locul care i se cuvine în fundamentul literaturii, 
deoarece romanul clasic a devenit, cel puţin în şcolile 
româneşti, „un animal rănit mortal!” (Dimitrie Grama) 
din cauze multiple: individul este victima certă a unei 
crize de timp; el va găsi mereu acelaşi tipar al unei 
naraţiuni romaneşti, identică ori cel puţin similară 
structurilor narative din basmul popular românesc; 
invariabil va ajunge la trimiteri către aceleaşi mituri 
ale umanităţii, pe care, dacă este un lector avizat, 
le ştie deja, ori, dacă nu le ştie, dă un click pe net 
şi se informează; în lupta cu timpul, adolescenţii 
mai au şi alţi „inamici”: crizele de personalitate, 
dragostea, obligaţiile familiale, hobby-urile care 

pot fi şi ele cronofage etc. Atunci, un astfel de roman 
întruneşte toate dezideratele acestei generaţii, care 
nu mai vrea un roman „de întors inima pe dos” 
(cum ar spune Mircea Cărtărescu), nici unul care 

să stoarcă lacrimi, dar nici unul banal, care să nu-i 
aducă nicio provocare, ci unul care să conţină in 
nuce (după opinia criticului Artur Silvestri) întregul 
univers, pe care lectorul eficient să îl dezvolte 

după bunul său plac, după propriile lui vise, după 
imaginaţia sa. În acest fel, cititorul ar putea avea 
romanul la care visează, pe care îl merită, putem 
spune. Programa şcolară şi manualele de liceu 
studiază doar fragmente din romanele autorilor 
canonici, considerate adecvate vârstei sau nivelului 
de pregătire ale tinerilor, iar acest fapt distruge puţin 


—— din „corola de minuni a lumii” universului creat de 


autor. Elevii nu au timp să mai citească un roman 
de 1300 de pagini, un roman-fluviu, ori poate nu 
mai au răbdare, ei doresc chintesenţa lucrurilor 
şi se agită, pentru că sună telefonul, pentru că 
se grăbesc la cursuri, vor să se întâlnească 
neapărat cu iubita/iubitul, să nu întârzie la jobul 
unde au '£ de normă etc. Pledez pentru acest 
tip de roman, concentrat și atractiv, îl consider 
necesar acum şi aici, ca să nu ajungem la ceea 
ce, prevenitor, anunţa Urmuz în veacul trecut: 
„nicio şansă”. Eu vreau să-i dăm literaturii 
o şansă de supravieţuire şi cred că avem 
o variantă: romanul minimalist. 

lubesc Levantul şi pe al său autore, dar, ca 
| profesor, nu am timp să finalizez la clasă o lectură 
a unui capitol pe care să-l aşez într-un debate pe 
grupe, pur şi simplu nu ajung minutele... care se 
scurg, se scurg implacabil, iar Levantul a şi devenit 
un „animal rănit mortal”! şi e mare păcat, şi-l iau pe 
Cri, ca să salvez un autor contemporan şi să transmit 
frumusețea aceea frustă, suavă şi melancolic-şăgal- 
nică a textului, renunțând la megatextul epopeic. 
E bine, e rău, trebuia să fac ceva pentru „brandul” 
Cărtărescu. lar el spune: „O, Levant, Levant ferice, 
cum nu simţi a mea turbare”... Eu sunt filomela care 
plânge, sora ta Zenaida, dragul nostru auctore... 
la, scrie domnia ta un roman minimalist ca eu să 
pot să-l predau şi la clasă în timpul aferent, cu titlul 
„Languedoc Brilliant, zuavul”! 


inimalismul literar este caracterizat 

printr-o folosire redusă a cuvintelor. Autorii 

minimalişti evită adverbele şi preferă ca, 
în locul descrierilor literare, chiar contextul să dicteze 
înţelesul lucrărilor. Cititorii sunt aşteptaţi să aibă un 
rol activ în crearea unei poveşti sau să determine 
înţelesul bazat atât pe contextul lor personal, cât 
şi pe contextul autorului. Personajele în proza mini- 
malistă sunt neexcepţionale/banale — adică includ 
persoane banale, ca antrenori de echipe de cartier 
sau persoane care vând cărţi, mai degrabă decât 
persoane faimoase, excepţionale sau foarte bogate. 
Precursor al minimalismului literar în Statele Unite 
ale Americii poate fi considerat Ernest Hemingway. 
Printre cele mai bune exemple ale lucrărilor lui 
minimaliste este nuvela Dealuri ca elefanţi albi 
(Hills Like White Elephants) sau Zăpezile de pe 
Kilimanjaro. Una dintre caracteristicile importante ale 
scrierilor lui Hemingway este faptul că niciodată nu 
descrie tonul unui personaj când vorbeşte -— cititorul 
este obligat să interpreteze tonul bazat pe răspunsul 
celorlalte personaje. După Hemingway, în anii 1940, 
diverşi scriitori de romane polițiste, ca James M. Cain 
şi Jim Thompson, au adoptat un stil simplu şi direct 
de scris, fapt care le-a adus succese importante. Alţi 
scriitori consideraţi minimalişti sunt: Raymond Carver, 
Chuck Palahniuk, Amy Hempel, Bobbie Ann Mason, 
Tobias Wolff, Grace Paley, Sandra Cisneros, Mary 
Robinson şi Frederick Barthelme. În plus, scriitorul 
irlandez Samuel Beckett este recunoscut pentru 
piesele de teatru şi poveştile lui minimaliste. 

lată, o întreagă pleiadă a scriitorilor minimalişti, 

printre care se înscrie şi românul Urmuz. Să-i 
acordăm atenţia critică necesară, spre folosul 
literaturii române. 

itisem primul volum Vine 

seninul la recomandarea 

scriitoarei Elena Buică, care 
mi-l pusese în braţe, la Toronto, cu 
mulţi ani în urmă, împreună cu toate 
cuvintele laudative pe care le putea 
avea un maestru pentru cartea de 
debut a discipolului său. De atunci 
am Înnodat o prietenie trainică, bazată 
pe apreciere reciprocă cu Gabriela 
Căluţiu-Sonnenberg, iar acest ultim 
volum, Vine Seninul II, a sosit prin 
poştă, ca o surpriză de la autoare. 
In ceea ce mă priveşte, de oricâte ori 
am găsit publicaţiile sale, fie în volume 
proprii, fie în revista Itaca, sau în 
Observatorul din Toronto, le-am citit 
cu interes. De ce? Pentru că e greu să 
anticipezi ce va scrie, fiecare subiect 
fiind un experiment tematic şi lingvistic. 
Ea abordează subiecte ce se situează 
între actualitate şi futurism, atingând şi 
unele teme quasi-ştiinţifice — o gamă 
de interese ce nu se opresc la vreo 
graniţă dintre domenii. Ele transcend 
preocupări, geografii şi vin din trecut, 
prezent sau viitor. Mai mult, autoarea 
are obiceiul de a porni de undeva, de 
oriunde, de a se învârti pe un călcâi 
tematic, sfârşind pe o altă direcţie şi pe 
alte lungimi de undă. Pe scurt, începi 
lectura crezând că ştii despre ce se 
vorbeşte, dar descoperi că de fapt este 
vorba despre altceva. Micile învârtiri 
în cercuri sunt fie jucăuşe, ornamente 
lingvistice, fie surprize logice, care 
sfidează căile bătute, cu viraje bruşte, 
dar fără derapaje. Se pun întrebări, se 
lansează presupuneri şi se sugerează 
concluzii, unele chiar nemaiauzite. 

Pornind de la citate sau amintiri, de 

la câte o veste trăsnet sau vreo vorbă 


în răspăr, autoarea creează conexiuni 
neaşteptate, ca de exemplu dintre 
timpul Corona şi unele persoane cu 
care virusul nu s-a întâlnit vreodată, 
dar care ajung să interacţioneze prin 
juxtapunerea unor planuri ce nu se 
intersectează decât prin alăturări 
originale, ce invită la alte înţelegeri. 
Poate din cauza formaţiei autoarei 

ca economistă, ea păstrează un ochi 
pe unele tendinţe macro la nivelul 
societăţii, dar şi micro, ba chiar şi la cel 
al comportării individuale. E o malaxare 
de idei, concepte, puncte de vedere 
sau păreri personale care fascinează 
prin asociere, creând surprize, ba chiar 
şi delicioase = 
contraziceri sau 
contraste. Referințele 
la Johan Galtung, 

cu care autoarea a 
colaborat în trecut, 
unesc realităţile 
curente cu unele 
previziuni de viitor 

şi de fapt arată o 
preocupare pe termen 
lung în acest spaţiu, 
invitând la reflecţie. 


ine Seninul 
II este pre- 
zentat de 
către Itaca Publishing 
House, în condiţii 
excelente. Include 
un expert cuvânt 
prefaţator, semnat 
de Viorel Ploieşteanu, 
ce se bazează atât pe 
înţelegerea scrisului, 


Curtea de la Argeş 


In întâmpinarea seninului 


Milena MUNTEANU 


cât şi a personalităţii autoarei. Ea lasă 
în urmă traiectoriile unor prietenii de 
lungă durată cu cei de aproape sau 
departe, în spiritul „distanţei care 

ne apropie”. 


artea are pe ultima copertă 

zâmbetul inconfundabil, 

năstruşnic şi pus pe şotii, al 
Gabrielei, ce parcă ne face cu ochiul. 
Sub acest zâmbet şugubăţ, şi-a găsit 
locul un paragraf din Epilogul intitulat 
„Taina Scrisului — explicaţia explicării”, 
de unde se înţelege că autoarea 
vede scrisul ca o formă de implicare: 
„Scrisul e o explicare — a noastră, a 
lumii. Dar să cauţi 
cauza însăşi a 
căutării, are vreun 
sens? Nu cumva 
devenim pedanţi? 
Să nu uităm că 
fiecare scrie din 
motivele sale, 
variabile de la 
caz la caz, diferite 
chiar şi de la 
o zi la alta. ŞI, 
indiferent ce mesaj 
transmit «cuvintele 
încrucişate», me- 
sajul de fond este 
mereu acelaşi: 
o viaţă de om. 
Ca un cântec 
de sirenă, ca o 
melodie de fundal, 
lectura revarsă 
peste noi cursul 
unei fiinţări, 
exteriorizarea 
angoasei unei 


Cărţi şi autori 


treceri prea 
scurte, protestul 
şi sfidarea unei 
detenţii neso- 
licitate.” 

Mie îmi 
atrage atenţia 
„ţipătul evadării 
din ţarc”, care se aude distinct în scrisul 
Gabrielei, dorinţa căutării dincolo de 
orice „matriţă standardizată”. De abia 
acolo poate avea loc o explorare, 
căutarea căutărilor, din cele ce ajung la 
adevăruri personale ce trebuie găsite 
individual şi care, odată aflate, ajung 
să ne definească. O astfel de aventură 
trăieşte autoarea, pe măsură ce călă- 
toreşte prin viaţă cu ochii deschişi 
şi mintea iscoditoare. 

n 

mi pare că ea defineşte termeni 

| noi, vine cu metafore sau alăturări 

de concepte, precum şi formulări 
originale ce capătă o viaţă proprie, 
figuri de stil conturând imagini ce nu 
existaseră înainte. Termeni precum 
„vremi de foarfeci” rămân la intersecţia 
dintre arta tunsurilor obraznic ciufulite, 
tăierea odgoanelor ce ne împiedică 
mersul înainte, ca şi semnificaţiile 
actuale legate de vremuri la răscruce. 

Chiar titlul Vine seninul intră, prin 
semnificaţia lui, direct în vocabularul 
cititorului. M-a bucurat astfel să aflu 
că norii ce ne acoperă zările nu au 
cum să ne întunece înalturile, căci nu 
se pot ridica la nivelul lor. Mulţumesc 
pentru întâmpinarea seninului, în 
această promisiune reiterată, precum 
şi pentru reîntâlnirea în speranţă. 

La bună revedere într-un „senin 
compactat”! 


Ana DOBRE 


aleta experienţei 
p literare a cunos- 

cutului sinolog 
Constantin Lupeanu este 
largă, spiritul sagace, receptiv 
la înnoiri şi provocări îşi 
găseşte terenul de exercitare 
a creativităţii şi într-un roman 
poliţist, Crimă la MAE (Editura 
Rawex Coms, Bucureşti, 2021), în care disponibi- 
lităţile enigmistice se împlinesc, relevându-se 
în capacitatea ingenioasă de a construi o intrigă 
plauzibilă, interesantă, urmând modelul Agatha 
Christie. Deşi modelul pare acesta, totuşi, formula 
nu este transpusă fidel sau obedient, Constantin 
Lupeanu luându-şi libertatea de a o adapta potrivit 
propriei creativităţi. Amânarea deconspirării acţiunii 
şi a făptaşului face parte dintr-o ingenioasă tehnică 
a suspansului care întreţine tensiunea lecturii şi 
curiozitatea lectorului de la început până la sfârşit. 

Deconspirarea titlului care e, în fapt, numele 
acţiunii de investigaţie, apare abia în capitolul 17, 
Când sus, când jos, în punctul culminant, realizat 
ca dialog între ambasadorul Gorun şi căpitanul 
Haralambie Donca. 

Refăcând, prin întoarcere narativă, firul acţiunii, 
cititorul este călăuzit să descopere, odată cu intriga 
de policier, şi o savantă punere în scenă, naraţiunea 
fiind construită prin înglobarea unor tehnici şi pro- 
cedee epice ţinând, parţial, de celebrele inginerii 
textuale ale optzeciştilor. 

Personajul principal, ambasadorul Daniel Gorun, 
trăieşte pe mai multe etaje ale existenţei — cel oficial, 
al profesiei, cu sarcinile şi limbajul ei tehnicist, cel 
personal, al relaţiei cu ceilalţi, în afara perimetrului 

Poveste, 


ambasadei, cel intim, al creaţiei, în care îşi transfi- 
gurează experienţa în discurs narativ, lucrând la 

o carte pe care o intitulase America latină, politică 
şi mit. Planurile se amestecă şi interferează într-o 
singură existenţă, sugestie a amestecului ficţiunii 
cu nonficţiunea, a trăirii creatorului în dualitatea 
realului cu imaginarul. Structura şi profilul acestui 
proiect de sertar pot fi doar bănuite, sugestia creată 
referindu-se la integrarea cazului crimă la MAE 

în țesătura ei epică. 


care ţin de organizarea secvenţelor şi 
evenimentelor, de perspectiva narării, 
de implicarea auctorială şi/sau naratorială. Transfi- 
gurarea realului, absorbţia experienţei reale, perso- 
nale este cvasi-totală. Cele douăzeci de capitole 
au un anume grad de independenţă, cu contur 
propriu, integrabile, totuşi, în puzzle-ul narativ pentru 
efectul maxim al surprizei, suspansului şi decodării 
secretului, urmând, într-o manieră modernă, firul 
secvenţelor marcate de momentele subiectului. 
Primul capitol, Ambasadorul, debutează clasic cu 
prezentarea personajelor, atenţia fiind focalizată pe 
ambasadorul Daniel Gorun, personaj construit pe un 
simbolism relativ, în sensul reunirii sugestiei biblice a 
numelui Daniel cu cel al unui localism necesar pentru 
a-l fixa în solul ţării sale. Variantă a stejarului, gorunul 
intră în categoria arborilor sacri, înglobând în inelele 
sale viaţa şi moartea. Oriunde îl duce viaţa, Daniel 
Gorun este şi rămâne, în dimensiune sacră, un 
profet, în profan, ambasador, al intereselor ţării 
sale. Policierul se îmbogăţeşte cu aceste sugestii 
de ataşament patriotic, afirmate aluziv, fără patimă, 
încrâncenare, parti-pris-uri sau alte excese. Genul 

Ea: naraţiunii trag după ele alte sugestii 


invenţie epică, suspans 


policier se concentrează doar pe cazul unei crime, 
urmărită de la producerea ei, trecând prin investi- 
gaţia care relevă inteligenţa detectivistică, până la 
deconspirarea criminalului. Romanul lui Constantin 
Lupeanu este mai mult decât un policier, depăşind 
genul prin capacitatea scriitorului de a crea o 
atmosferă, de a contura un fundal realist, credibil, 
în marginile verosimilităţii şi ale veridicităţii literare. 
Planurile narative au coerenţa şi logica lor 
interioară. După ce personajele au fost introduse în 
poveste, prin mici secvenţe, naraţiunea se multiplică, 
urmărindu-l pe fiecare: Dan Chivernis, Sultana Guriţă, 
Ghiţă Plop, Ilknur Dac — victima, reprezentând intriga 
care va constitui miezul cazului Crimă la MAE, în 
reprezentări sau retrospective, realizate prin regla- 
rea obiectivului prin care naratorul vede totul. Omni- 
scienţa nu exclude relativitatea, naratorul, care ştie 
mai mult decât ar fi tentat să sugereze, lasă impresia 
că descoperă odată cu cititorul firele acţiunii. 


inalul are ceva deconcertant. Rezolvarea 

cazului face obiectul unei conferinţe de 

presă în care actorii principali, cei care 
rezolvaseră cazul, sunt premiaţi. Aerul festivist, uşor 
didacticist, stinge efectul naraţiunii ingenioase până 
la momentul deconspirării făptaşului. Secretul fusese 
bine păstrat, suspansul supravieţuise până la desco- 
perirea criminalului odată cu finalizarea anchetei. 

Lectura antrenantă de până la acest moment 

creditează policierul Crimă la MAE şi-i iartă artificiul 
festivist, acordându-i, generos, înţelegerea micului 
orgoliu al răsplatei intranaratoriale. Rămâne ca 
romanul să primească şi răsplata cititorului. 

Mihai POSADA 


restigioasa Editură 
Pie: „Scoala 

Ardeleană” şi-a 
adăugat între titlurile de glorie 
ale anului 2022 îngrijirea 
| volumului intitulat Spiritul 
locului: ţinutul Bistriţa-Năsăud 
prin ochii scriitorilor, o „anto- 
logie gândită de Menuţ 
Maximinian”. Rezultat al unui parteneriat între 
Societatea Scriitorilor din Bistriţa-Năsăud, Uniunea 
Scriitorilor din România - Filiala Cluj şi periodicul 
Răsunetul Cultural — magazin literar şi artistic ce 
apare la Bistriţa, sub coordonarea redactorului-şef 
Menuţ Maximinian —, cartea, editată în Colecţia 
„Locurile memoriei”, o are pe Gabriela Ciornei 
coordonator de proiect. Opul de 572 de pagini 
se deschide cu câteva precizări scrise de Liviu 
Rebreanu, fiu al locului (născut la 27 noiembrie 
1885, în satul Târlişua, azi jud. Bistriţa-Năsăud), 
din care cităm: „Spiritul românesc e unic şi cuprinde 
deopotrivă ardelenismul, moldovenismul, muntenis- 
mul sau oricum s-ar numi particularismele din care 
se alcătuieşte fizionomia sufletească a neamului 
nostru, cea mai unitară poate în toată lumea. Spiritul 
ardelean constituie numai o componentă a marelui 
duh românesc, dar cea mai prețioasă şi mai 
caracteristică.” Un Gând semnat de preşedintele 
Academiei Române, prof. univ. dr. loan-Aurel Pop 
prefațează volumul, punctând momentele nodale 
în istoria Ţării Năsăudului, cu încheierea: „Urmaşii 
marilor bărbaţi care au făcut România Întregită fac 
azi biblioteci, centre culturale, reviste, între care şi 
Răsunetul Cultural. Ei, scriitorii, prin antologia Spiritul 


e multă vreme se 
BEE nevoia unei 
cărţi cuprinzătoare 
în româneşte despre Vietnam. 
Ea apare acum, scrisă de 
| inginer loan Păunescu, care 
| a asigurat consultanţă pentru 
construcţia de termocentrale 
de mare putere în Vietnam, 

locuind aproape trei ani în Hanoi şi Halong. /ncursi- 


une în lumea Vietnamului — format academic, cu 562 
de pagini, a fost elaborată din pasiune, respect şi 
prietenie pentru această ţară din Asia de sud-est, 
care este legată de România printr-o prietenie 
trainică. Cartea a fost editată în condiţii grafice de 
excelenţă la Editura şi tipografia Rawex Coms din 
Bucureşti, având drept editor şi tehnoredactor pe 
Raluca Tudor, cea mai dăruită editoare a scriitorilor 
bucureşteni. 

Incursiune în lumea Vietnamului de loan 
Păunescu acoperă cu informaţii domeniile: geografie, 
istorie, cultură şi civilizaţie, relaţiile Vietnamului cu 
România, oraşe importante din Vietnam, documente 
oficiale însemnate, fişe biografice pentru personalităţi 
care au marcat mersul istoriei acestei ţări de-a lungul 
ultimilor 100 de ani. L-am cunoscut pe generalul 
Giap, decedat în 2013, la 102 ani, strateg desăvârşit, 
celebru după zdrobirea, la 13 martie 1954, a armatei 
franceze la Dien Bien Phu, victorie care a condus 
la încheierea definitivă a erei coloniale. Profesor 
la origine, vorbea impecabil franceza, era cult, 
manierat, modest, îşi exprima regretul de a nu 
fi vizitat România. În 1954, intrase cu trupele sale 
şi defilase în capitala ţării, Hanoi, în camioane 
româneşti construite la Braşov. 

Cu o populaţie estimată la o sută de milioane 
de locuitori, Vietnamul, oficial Republica Socialistă 
Vietnam, cea mai estică ţară din Peninsula Indochina 
din Asia de sud-est, este a 15-a cea mai populată 
ţară din lume. Ţara este mai puţin cunoscută în 
Europa şi în ţara noastră, deşi are nenumărate 
puncte de interes cultural şi turistic, precum Cetatea 
Hanoi datând din secolul 15, oraşul imperial Hoian, 
port comercial încă din secolul 1, vestigiile Champa 
aflate chiar în mijlocul ţării sau celebrul oraş nordic 
Sa Pa, asemănător Predealului nostru. 


Anul XIV m Nr.1(146) m 


Curtea de la Argeş 


Menuţ Maximinian — Spiritul locului 


locului, gândită de Menuţ Maximinian, sfinţesc locul 
cu verbul lor şi ne conving că la început a fost 
Cuvântul”; iar preşedinta Filialei Clujene a Uniunii 
Scriitorilor din România, dr. lrina Petraş, semnează 
întâmpinarea intitulată De unde eşti de loc, din care 
cităm: „Europa este o alăturare şi întrepătrundere 

de culturi naţionale. Să negi acest lucru prea 
devreme înseamnă să anulezi esenţa însăşi a 
Europei. Economicul nu are memorie şi deci nu poate 
fi. Cultura, în schimb, este. Ea creşte dimpreună 

cu un loc, o limbă, o istorie [...]. Spiritul locului 

e o secvenţă din harta identitară românească fără 

de care alcătuirea pe Ţinuturi şi Ţări româneşti 

şi-ar pierde din greutate 

şi sens. Probă şi multele 
răspunsuri care au venit în 
întâmpinarea generoasei 
idei lansate de Menuţ 
Maximinian.” Acesta, 
semnând apoi un argu- 
ment sub titlul Din Ținutul 
Bistriţa-Năsăud, în care, 
între altele, îl citează pe 
Sorin Lavric: „Starea ta 

de spirit este dată de atmo- 
sfera locurilor, o atmosferă 
care te precede şi care 
ajunge să te călăuzească... 
Orice nostalgie a originilor, 
orice atracţie faţă de un 
anumit loc pune în mişcare 
această stihie pe care e 
greu s-o explici raţional şi ai 
căreia îi poţi spune suflu PA Aa Re, A 


Constantin LUPEANU 


Capitolul despre geografia Vietnamului oferă 
date cuprinzătoare privind relieful, apele, clima, 
flora, fauna, populaţie, organizare teritorială, parcuri 
naturale, administraţie. 

Istoria Vietnamului este bine reprezentată. Bine 
scrisă, atrage prin povestea a zeci de ere dinastice, 
impresionează prin dârzenia şi curajul neatârnării 
patriei. 

Pentru prima dată este oferită în româneşte istoria 
acestei ţări din cele mai vechi timpuri până în 1975. 
Sunt evocate pe scurt epocile de început, paleolitic, 
neolitic, bronz şi fier, etnogeneza, primele forme 
de organizare a societăţii, care a culminat cu prima 
formă statală, primele dinastii vietnameze, ocupaţia 
chinezească, care a durat 1000 de ani, câştigarea 
independenţei faţă de China şi apoi dinastiile şi 
cei mai importanţi suverani care s-au succedat la 
conducerea ţării până în secolul al XX-lea. Este 
evocată lupta poporului contra invadatorilor străini 
şi dorinţa de libertate şi independenţă a acestuia. 
Este făcută şi o amplă prezentare a războaielor 
cu coloniştii francezi şi cu americanii (1946-1974). 
In finalul capitolului este evocat modul cum ţara 
a fost unificată (1974-1975). 


ultura şi civilizaţia vietnameză sunt 
| interesant descrise în subcapitolele: 
Religiile Vietnamului, Literatura Vietnamului, 
Obiceiuri vietnameze, Plantele şi arborii în concepţia 
vietnameză, Istoria limbii şi a scrisului, Bucătăria 
vietnameză etc. 

Cultura este una dintre cele mai vechi din Asia 
de sud-est. Istoria literaturii este divizată în trei 
etape în ceea ce priveşte limba scrisă. La începuturi, 
s-a compus în limba chineză, apoi în caractere ideo- 
grafice proprii numite nom — o transcriere a cuvin- 
telor vietnameaze cu ajutorul caracterelor chinezeşti. 
Nom desemnează sudul şi marchează maturizarea 
spiritului naţional. Inventată către sfârşitul secolului 
al treisprezecelea, această modalitate de scriere 
câştigă în timp şi devine majoritară câteva veacuri 
mai târziu, când sunt consemnate opere literare 
remarcabile, printre care şi poeziile poetei Ho Xuan 
Huong, traduse în limba română şi publicate în anul 
2006 de Editura Qlilinul din Jad, Bucureşti. Totuşi, 
ca şi scrierea cu ideogramele chinezeşti, scrierea 

vital ca Frobenius sau îi poţi spune sfântul duh 
precum creştinii, important e că ea există.” 


uprinsul cărţii înţesate cu fotografii, 
| portrete şi documente, se împarte în şase 
capitole: Efigii. Locuirea esenţială (texte de 
Andrei Mureşanu, Liviu Rebreanu, George Coşbuc, 
lon Pop Reteganul, Vasile Fabian-Bob, Veronica 
Micle, Vasile Gr. Borgovan, luliu Moisil); Călători pe 
meleaguri bistrițene (Alexandru Odobescu, Nicolae 
lorga, Lucian Blaga, Tudor Vianu, Henri H. Stahl, 
Radu Petrescu, Nicolae Manolescu, Jean Poncet, 
Cornel Udrea); Dinspre scriitorii locului: nostalgii, 
stampe, evocări (27 în prima parte, 86 într-a 
doua -— unii cu câte două sau mai multe texte); 
Invitaţi (unsprezece oameni de cultură); 
Personalităţi ale judeţului Bistriţa-Năsăud 
(nouăsprezece personalităţi) şi Academicieni 
năsăudeni, un material realizat de loan Seni, 
despre şaptesprezece academicieni care au 
absolvit Gimnaziul Grăniceresc (Colegiul 
Naţional „George Coşbuc”); doi care au absolvit 
Şcoala Normală Năsăud; doi care au absolvit 
Şcoala Trivială Năsăud şi Şcoala „Vasile Naşcu” 
Năsăud; patru academicieni legaţi conjunctural 
de Năsăud şi alţi nouă academicieni legaţi 
1 conjunctural sau familial de judeţul Bistriţa- 
| Năsăud. 
; O carte scrisă în duhul sărbătorii, cum ar 
] spune Vasile Băncilă. Un obiect cultural produs 
cu ştiinţă, cu admiraţie pentru înaintaşi, dar şi 
| cu grijă pentru urmaşi, cu credinţă. De-ar avea 
toate Ținuturile româneşti câte un Menuţ 
| Maximinian! 


nom n-a fost nicicând cu adevărat populară, 

din cauza artificialităţii ei. Cea de a treia etapă 

a însemnat adoptarea alfabetului latin, în secolul 
17, adaptat limbii vietnameze. Această modalitate 
de scriere s-a impus greu, însă definitiv, în pragul 
secolului 20, fiind astăzi matricea unei culturi 
moderne, în pas cu timpurile noastre. 

Pentru cei care vor să viziteze Vietnamul, sunt 
descrise 6 oraşe vietnameze: Hanoi, Ho Şi Min, 
Haiphong, Hue, Da Nang şi Dalat. 

O temă specială este cea a relaţiilor dintre 
România şi Vietnam, cu sublinierea rolului pe care 
l-a avut România în începerea discuţiilor de la Paris 
dintre vietnamezi şi americani, care au fost finalizate 
cu terminarea războiului, unificarea ţării şi impunerea 
independenţei Vietnamului. 

Anexele aduc pentru prima oară în româneşte 
textele unor documente importante pentru Vietnam: 
Edictul de transfer a Capitalei (1010), Tratatele prin 
care Vietnamul a devenit colonie franceză, Declaraţia 
de independenţă (2 septembrie 1945), Testamentul 
lui Ho Şi Min etc. Tot la capitolul Anexe sunt oferite 
opt fişe biografice ale unor pesonalităţi din istoria 
Vietnamului: Ho Şi Min, Vo Nguyen Giap, Phan Boi 
Chau, Pham Van Dong, Le Duc Tho, Nguyen Duy 
Trinh, Ngo Dinh Diem, Bao Dai. 


Păunescu îmbogăţeşte fundamental informaţiile 

în limba română despre ţara Vietnamului. 
Autorul s-a documentat în anii trăiţi în Vietnam, 
a continuat strângerea de material după revenirea 
în patrie, a meditat, a analizat şi a reuşit să întoc- 
mească o prezentare eseistică deloc aridă, dimpo- 
trivă, o istorie fascinantă a unei ţări aproape necunos- 
cute lectorului român. Surprinde stilul alert, cu valenţe 
literare şi aplecarea către revelarea unor stări inedite, 
trezirea şi menţinerea interesului cititorilor, acoperind 
variile domenii abordate. În consecinţă, această 
lucrare enciclopedică posedă toate datele care 
se impun unei asemenea abordări şi este totodată 
înnobilată de calităţile scriitoriceşti ale cărturarului 
loan Păunescu. Lui i se cuvin înmiite felicitări! 
In felul acesta, ajungem să cunoaştem ca pe un 
vecin apropiat ţara care se găseşte la peste zece 
mii de kilometri distanţă de România. 

jurnalist cultural, prozator, eseist, critic de 
întâmpinare, dar şi de sinteză, director 
şi fondator de publicaţii. Omniprezent în paginile 
revistelor literare unde publică cronici scrise pertinent, 
dar cu generozitate, relatări la obiect ce atrag prin 
eleganţă, amintiri cu parfum sadovenian, portrete 
într-un stil nostalgic-evocator, nuvele cu specific rural, 
interviuri cu seniori ai literelor autohtone; este la fel 
de activ şi la manifestările culturale din capitală şi din 
provincie. La lansări şi târguri de carte sau numere 
de revistă, în emisiuni radio ori la evenimente literare, 
oferă auditorului intervenţii echilibrate, nu lipsite 
de un fin umor şi o subtilă emoție care trădează o 
indubitabilă affinite fraternelle faţă de scriitori şi lumea 
acestora. Poetul Florentin Popescu, a fost însă prea 
puţin vizibil, oarecum pus în umbră de numeroasele 
alte activităţi şi apariţii. 
O parţială dreptate se face publicului iubitor 
de poezie odată cu apariţia volumului domniei sale 
O sută şi una de poezii la Editura Academiei Române 
Bucureşti, în anul 2020. Antologarea versurilor şi 
selecţia reperelor critice aparţin autorului, prefața fiind 


Fii: Popescu este un foarte cunoscut 


Motivul principal al întregii exprimări poetice care 
radiază din acest volum pare a fi cel al „peregrinului” 
cultural în sensul definiţiei pe care dreptul roman 

o conferă acestui cuvânt, anume acela de a fi un 
străin liber, neavând cetăţenie romană, dar care nu 
era socotit „inamic public”. Multe versuri par a fi un 
jurnal de călătorie interioară prin care se cartografiază 
un teritoriu îmbrăţişat de eterne valori ale umanităţii 
aflate sub semnul „imperialismului imaginaţiei” despre 
care vorbea Edward Said: „Peregrin eram la Ninive/ 
poate rătăcind şi poate singur eram/ şi-ascultam 

cum sub tălpile mele/ încet şi frumos se-nfiripă/ dusa 
cetate şi oameni şi femeile ei,/ şi-auzeam cum copiii 
râd la ferestre/ privind sicomorii-nflorind şi privind/ 
cum pe ceruri se-nalţă albele păsări/ trăgând după 
ele lumina şi liniştea/ şi pacea şi visul trăgând;/ 
peregrin eram la Ninive (...)/ şi-auzeam cum creşte 


realizată de prestigiosul cărturar Romul Munteanu. | nfluenţele blagiene ale unui creştinism cosmic 

Intoarcerea peregrinului 


pe umerii viitorilor oameni/ de-acolo/ un vis, 
ca o aripă mare.” (Peregrin eram la Ninive) 

Atras de universul sapienţial al vechilor civilizaţii 
mesopotamiene, poetul reuşeşte să delimiteze un 
spaţiu poetic personal unde epoca străveche este 
doar un element fertil de reflecţie, pentru universa- 
litatea şi atemporalitatea structurii umane. Călătoria 
anabazică, fie ea şi imaginară, este o intersecţie 
a mai multor civilizaţii, iar peregrinajul devenind 
uneori pelerinaj contribuie la îmbogățirea culturală 
a umanităţii, la dinamica progresului spiritual şi 
căutarea sacrului. Versurile ilustrează modul în care 
lecturile devin multiplicator de experienţă într-un 
„discurs îndrăgostit” pe care criticul Roland Barthes 
îl atribuia dorinţei de întoarcere către începuturi: 
„sufletul meu aleargă nebun/ spre un țărm şi-o 
fântână/ unde chipul ştiut îl aşteaptă/ cu ceru-adunat 
în undele apei/ cu ceru-adunat într-o zodie bună;/ au 
înflorit caii cuvântului/ şi de-atâta galop prin sângele 
meu/ şi de-atâta verde năvălit în cetate/ trupu-mi se 
face o pasăre albă,/ o pădure şi-un râu şi o carte...” 
(Au înflorit caii cuvântului) 


precum şi o anumită formă de expresie lirică 
întâlnită la poetul lon Gheorghe (şi el un atent 
privitor al lumilor vechi) se pot identifica în crochiurile 
poetice pline de expresivitate şi parfum ale textelor 
ieşite parcă din tăbliţele scribilor. Conştient de 
unicitatea dar şi utilitatea demersului său, o anumită 
ceremonie se instaurează în mesajul care preferă 
claritatea şi asumarea în locul solemnităţii, foarte 
aproape în legame di espressione de întâiul epos 
al omenirii Epopeea lui Ghilgameş, dar şi de alte 
poeme mitologice: „iar ochii mei s-or face mari oglinzi/ 
prin care-aleargă un copil strigând/ şi flori şi păsări 
şi copacii lumii/ să mă lăsaţi — popasul mi-e străin/ 
şi fără drumuri trupul mi se stinge./ De-acum sunt 
singur peregrin, prin lucruri/ e linişte în ele ca-ntr-o 
mare catedrală —,/ dacă am să cânt, dacă am să râd/ 
să mă lăsaţi — tăcerea mi-e străină/ şi-i dureros să 


Cărţi şi autori 


Alexandru CAZACU 


moară o fântână.” (De-acum 
sunt singur peregrin) Merită 
cu prisosinţă în aceste versuri 
urmărită maniera în care se 
manifestă conştiinţa de sine 
în raport cu mediul ambiant 

şi cu determinările la care 
acesta supune fiinţa umană. 
O caligrafiere a drumului se realizează printr-un 
procedeu aproape magic ce nu exclude ipso facto şi 
unul terapeutic ce sacrifică exactități pentru a obţine 
efecte bazat pe sugestie: „şi se făcea că pe creneluri 
de cetate/ iscam înmugurirea rozelor şi tihna/ la 
ceasul de răgaz dintre războaie/ când oamenii 
coboară-ncet în ei/ iubirea iscodind-o ca pe-o apă 
bună/ şi îndelung dorită şi-aşteptată mult/ peregrin 
prin ţara Mării eram/ faur de vise şi faur de cântec/ 
într-o veche, fără moarte şi tainică oră...” (Peregrin 
prin ţara Mării) 


cest volum recapitulativ al domnului 
Aaaa Popescu, venerabil autor cu 

preocupări culturale diverse, aduce în 
prim-plan lectorului de la început de secol douăzeci şi 
unu mitologia ca sursă de simboluri poetice, o erudiție 
şi rafinare a versului şi o poetică rezultată atât din 
sensibilitate, dar şi din cercetarea istoriei, a tradiţiilor 
şi energiilor pe care le poate oferi un spaţiu cunoscut 
cum este cel natal, dar şi un teritoriu îndepărtat unde 
s-au ivit primii zori ai civilizaţiei. Cartea este o probă 
a întoarcerii pelerinului din timp şi spaţiu în zona 
pe care Tudor Vianu o numea „cetatea iluziei”, unde 
ne invită pentru ne petrece împreună regăsirile: „mă 
întorc la tine, poezie/ ca un copil care-a furat/ din 
livezile tale şi-a fugit în lume/ şi-ţi cer acum — mereu 
peregrinul pe cărări străine/ iertare şi linişte/ pentru 
fructele jertfite altunde/ decât pe altarul grădinilor tale/ 
stai ascultă-mi povestea/ şi-naintea osândei/ priveşte 
cum se-ntrupează/ din vorbele, din sufletul meu/ 
pe ceruri albastre-nălţându-se/ o pasăre albă, albă, 
albă...” (Mereu peregrinul) 


Semn(al) de carte 


Colecţia omagială „Primul Război Mondial şi Marea Unire a Românilor” 


Am primit de curând impresionanta serie de şase volume masive cu 
genericul de mai sus, realizate de Centrul de Cercetări Istorice „Pr. Dumitru 
Bălaşa” din Râmnicu Vâlcea sub coordonarea istoricului fondator al acestui 
Centru, di Eugen Petrescu. Din scrisoarea care însoţeşte eleganta casetă 
a cărei imagine apare în fotografia alăturată, reiau descrierea activităţii 
Centrului şi a cărţilor. Cu adevărat, de mare 
laudă lucrare. (Gh. Păun) 


e-a lungul celor peste zece ani 
[): la înfiinţare, Centrul de Cercetări 
Istorice „Pr. Dumitru Bălaşa" 

(Râmnicu Vâlcea) al Asociaţiei Naţionale 

Cultul Eroilor „Regina Maria", organizaţie ce 
funcţionează sub patronajul Ministerului Apărării 
Naţionale şi sub oblăduirea Patriarhiei Române, 
a derulat o serie de proiecte de cercetare 

sub genericul „Pe urmele eroilor şi martirilor 
neamului”, cele mai importante fiind: Bătălia din 
9-12 nov. 1330, aşa-zisă de la Posada; Repere 
identitare româneşti; Rezistenta anticomunistă; 
Personalităţi militare, bisericeşti şi laice; Primul 
Război Mondial şi Marea Unire a Românilor; 
rezultatele fiecărui proiect au fost publicate în 
mai multe volume apreciate în mediul ştiinţific 
şi cultural. 

Cel de pe urmă proiect, ce se adaugă la 
zestrea istoriografică românească, derulat în 
perioada 2016-2022, a fost încheiat în luna iulie 2022, iar rezultatul cercetărilor 
a peste 120 de voluntari, istorici, arhivişti, filologi, teologi, ofiţeri activi, în rezervă 
şi în retragere, preoţi şi ierarhi ai Bisericii Ortodoxe Române etc., este cuprins 
în cele şase volume care alcătuiesc Colecţia omagială „Primul Război Mondial 
şi Marea Unire a Românilor” (Ed. Universitaria, Craiova, 2016-2022; iniţiator 

şi coordonator proiect — Eugen Petrescu): 

1. Primul Război Mondial şi Marea Unire 
a Românilor. 100 de ani de la intrarea României în 
Războiul Reîntregirii Neamului (1916-2016), Craiova, 
Editura Universitaria, 2016 (coord. Eugen Petrescu, cu o prefaţă de conf. univ. 
dr. Tudor Răţoi); 

2. Primul Război Mondial şi Marea Unire a Românilor. 100 de ani de la marile 
bătălii de la Mărăşti-Mărăşeşti-Oituz (1917-2017), Craiova, Editura Universitaria, 
2017 (coord. Eugen Petrescu, cu o prefaţă de gl. bg. rtg. Grigore Buciu); 

3. Primul Război Mondial şi Marea Unire a Românilor. 100 de ani de la 
Făurirea României Mari (1918-2018), Craiova, Editura Universitaria, 2018 
(coord. Eugen Petrescu, cu o prefaţă de prof. univ. dr. Dinică 
Ciobotea); 

4. Primul Război Mondial şi Marea Unire a Românilor. 100 
de ani de la intrarea Armatei Române în Ungaria — faza finală 
a războiului (1919-2019), Craiova, Editura Universitaria, 2019 
(coord. Eugen Petrescu, cu o prefaţă de prof. dr. Florin 
Epure); 

5. Primul Război Mondial şi Marea Unire a Românilor. 100 
de ani de la semnarea Tratatului de Pace de la Trianon (1920- 
2020), Craiova, Editura Universitaria, 2020 (coord. Eugen 
Petrescu, cu o prefaţă de prof. dr. Gheorghe Dumitraşcu); 

6. Primul Război Mondial şi Marea Unire a Românilor. 100 
de ani de la încoronarea suveranilor României Mari (1922- 
2022), Craiova, Editura Universitaria, 2022 (coord. Eugen 
Petrescu, cu o prefaţă de col. rtg. prof univ. dr. lon Giurcă). 

Prin acest efort intelectual, care însumează sute de 
articole, studii, interviuri şi documente inedite cuprinse în 
4406 p., format B5, aducem în actualitate informaţii ştiute, 
mai puţin ştiute şi neştiute, începând cu marile frământări 
şi pregătiri de război, continuând cu sângeroasele confruntări 
militare, pregătirea şi realizarea Marii Uniri, pregătirea şi 
semnarea tratatelor de pace (în care a primat dreptul popoarelor la autodetermi- 
nare) şi încoronarea suveranilor României Mari (act simbolic, dar cu puternice 
vibrații în regiunile istorice româneşti unite), informaţii privind relaţiile diplomatice 
şi reformele administrative, legislative, militare, bisericeşti, agrare etc. ce au dus 
la modernizarea statului român unitar în anii care au urmat. (Eugen Petrescu) 

iii] pământeni trăiesc în Africa, 
iar marea lor majoritate abia 
mai supraviețuiesc pentru că 
jumătate de miliard de oameni 
se confruntă cu sărăcia 
extremă (sub $1/zi, conform 
unctad.org/press-material/facts-and-figures-7, accesat 
20 noiembrie 2022). O stare de fapt pe continentul 
cu cea mai dinamică creştere a natalității, cu cea mai 
mică medie de vârstă — aproximativ optsprezece ani 
— şi cea mai mare diversitate de bogății naturale şi 
minerale. Tinerii săi, care reprezintă o uriaşă forţă 
de muncă, au opţiuni descurajante: şomaj, agricultură 
de subzistență, armată, grupări extremiste/teroriste, 
migraţia ilegală spre Europa cu riscul naufragiului 
în marea de nisip a Saharei sau în valurile Atlanticului 
şi ale Mediteranei. 

Anul acesta se împlinesc şase decenii de când a 
luat fiinţă prima asociere a ţărilor recent decolonizate, 
asamblate în Organizaţia Unităţii Africane 
(25 mai 1963, Addis Abeba). Scopul înălţător 
înscris în carta fondatoare: accelerarea 
decolonizării şi consolidarea independenţei. 
Nobile năzuinţe sub care s-au parcat noii 
conducători băştinaşi cu pofte de părinţi ai 
naţiunii de alura lui Stalin, vasali ai foştilor 
stăpâni europeni sau ai nou-veniţilor din SUA 
şi din URSS, aduşi pe continent de furtunile 
bipolarismului din Războiul Rece. Ceea ce 
scriptic ar fi trebuit să însemne expresia unei 
configurații politice fundamental novatoare 
a devenit un club al dictatorilor înţepeniţi 
în jilţul puterii, toleraţi, dacă nu chiar susținuți 
de francezi, de britanici, de belgieni, de 
portughezi sau de spanioli, aliniaţi prin „donaţii 
şi asistenţă umanitară”, dar şi prin exporturi masive 
de armament şi tehnică de luptă atât de necesare 
pentru cele nouăzeci şi şase de războaie civile 
şi sutele de lovituri de stat. _ 

Galeria tiranilor locali s-a aglomerat rapid. În Ciad, 
Francois Tombalbaye a ajuns primul preşedinte al 
noii republici în 1962 şi, după instalare, s-a grăbit să 
dezlănţuie lupta pentru putere, a impus partidul unic 
şi a condus despotic până când a fost împuşcat 
mortal în strălucitorul său palat, după treisprezece ani 
de conducere abuzivă în timpul căreia a fost primit cu 
înalte onoruri la Washington şi la Paris. Poate cel mai 
impozant comandant de pluton dictatorial rămâne în 
istoria Africii congolezul mareşal Mobutu Sese Seko 
(plus încă douăzeci de glorioase nume atributive), 
conducătorul absolut care şi-a convins supuşii 
că vede tot, că aude tot, că şiie tot şi nimeni nu 
scapă de spiritul său dominant. Plimbat şi el pe la 
Washington pe vremea lui Reagan, dar şi la Bucureşti 
pe vremea regimului comunist — deşi se declarase 
apărătorul stoic al Africii împotriva expansiunii 
comuniste — a transformat Congoul democratic, 

Zair, în propria puşculiţă în care şi-au depozitat 
„asistenţa umanitară”, adică militară, marile puteri 
total „dezinteresate” de garanţiile în aur, diamante, 
uraniu, petrol, cupru şi alte minuni naturale. 


eterni, gabonezul Omar Bongo nu putea fi 
sancţionat într-o instanţă independentă nici 

măcar pentru că ar fi traversat strada pe roşu din 
cauză că a dominat masa puterii din 1967 timp de 
şase mandate încredințate de popor (sau prin mani- 
pularea maşinii de propagandă şi de fraudare electo- 
rală) şi l-ar fi obţinut foarte probabil şi pe cel de-al 
şaptelea de nu l-ar fi împiedicat moartea să orches- 
treze încă un spectacol de circ electoral în 2009. 

Guineezul Ahmed Sekou Toure a avut doar patru 
mandate de preşedinte obţinute într-un scrutin brutal 
controlat de poliţia politică, în care opoziţia nu a 
existat, dar domnia sa a dăinuit de la independenţa 
din 1958 până la atacul cardiac fatal din 1984. 
În douăzeci şi şase de ani a fost primit la Casa Albă 
de trei preşedinţi americani, i-a vizitat pe mareşalul 
iugoslav Tito şi pe conducătorul comunist de la 
Bucureşti (1979). 

Ivorianul Felix-Houphouet Boigny, venit şi el pe la 
Bucureşti în 1977, a rămas în galeria capilor africani 


n 
| n pleiada luminaţilor din clubul dictatorilor 

nu numai prin domnia prelungită pe durata a treizeci 
şi trei de ani şi prin mutarea capitalei Abidjan la 
Yamassoukro, aşezarea sa natală, ci şi prin apelativul 
„tată” cu care i s-a adresat lui de Gaulle şi succeso- 
rilor săi la preşedinţia Franţei. Longevitatea patronilor 
statelor africane clientelare a fost o caracteristică 

şi pentru socialistul marxist din Madagascar, Didier 
Ratsiraka, pentru generalul nigerian Yakubu Gowon, 
pentru somalezul Siad Barre sau pentru zimbab- 
wianul Robert Mugabe. Chiar dacă nu a apucat 

să căsăpească Uganda de la înălţimea preşedinţiei 
decât opt ani, mareşalul (de fapt, caporalul) Idi Amin 
intră în galeria satrapilor nu numai prin cruzimea sa 
(a ordonat uciderea a trei sute de mii de opozanți 
reali sau închipuiţi), ci prin postura caricaturală 
împodobită cu medalii de tinichea. 

Pe 9 septembrie 1999, vechiul club al dictatorilor 
s-a reciclat din mers şi a luat fiinţă Uniunea Africană, 
cu noua locomotivă politică şi economică, Africa de 
Sud, ieşită din tenebrele apartheidului. Noul lider de 
facto, la rivalitate cu suprapopulata Nigerie, s-a pus 
să modernizeze afacerile continentului şi a venit cu 


= 


Noul Parteneriat pentru Dezvoltarea Africii (NEPAD: 
New Partnership for Africa's Development). În 
catehismul modern, cele cincizeci şi cinci de state 
membre au aruncat la lada de gunoi a istoriei partidul 
unic, preşedinţia pe viaţă, paternalismul tribal şi 
corupţia vegheată de poliţia politică. Oricărui aspirant 
i s-a rezervat dreptul la două mandate de preşedinte 
numai dacă erau obţinute prin alegeri corecte, 
monitorizate de observatori internaţionali imparţiali. 
Condiţionaţi de solicitările şi de sprijinul din exterior 
la nivel guvernamental sau corporatist, membrii elitei 
politice din noul val s-au acomodat cu ideea. Unii 
dintre bătrâni, cum ar fi Paul Biya, aflat la conducerea 
Camerunului din 1968, îşi pregătesc beizadelele 

să le urmeze la tron. 


organizaţia pan-africană părea să-şi impună 

practicile democratice exersate în lumea 
liberă — America şi Occidentul european. De la 
principiul non-intervenţiei în afacerile interne, 
organizaţia s-a orientat spre non-indiferenţă. Adică, 
ordine şi disciplină, că dacă nu, vine Uniunea şi pune 
lucrurile la punct, adoptă răspunsuri proactive care 
să împiedice transferul de putere prin forţă şi prin 
implicarea armatei. Primele rezultate au fost încura- 
jatoare. Liberianul Charles Taylor a fost expediat 
la puşcărie pentru următorii cincizeci de ani, acuzat 
de crime de război. Loviturile de stat s-au mai rărit, 
mai puţin în Mali, unde au avut loc patru asemenea 
episoade din 2019 încoace, ultimele două la distanţă 
de o lună. S-au manifestat, însă, şi limitele între 
care Uniunea poate să acţioneze. Ea nu dispune 
de mecanisme legale prin care să le interzică preşe- 
dinţilor în exerciţiu să modifice Constituţia ca să 
extindă durata sau numărul de mandate, ca în 
Guineea, în 2020, şi în Cote d'Ivoire, în 2021. Când 
mentalitatea democratică a maselor pare să o ia 
razna, Constituţia este pur şi simplu suspendată, 
ca în Tunisia acum doi ani. Uniunea Africană a fost 
suspectată că s-a transformat din clubul dictatorilor 
în clubul preşedinţilor veşnici. Preşedintele Republicii 
Centr-africane, Faustin-Archange Touadera, mane- 
vrează pentru un al treilea mandat şi s-ar putea 
ca Rusia, care i-a furnizat, prin grupul paramilitar 
Wagner, gărzile de corp, să-l ajute, dacă scapă de 
încâlceala în care s-a băgat în Ucraina. In Senegal, 
preşedintele Macky Sall pare că are pofte similare 

|_: două decenii după schimbarea la faţă, 


prin adoptarea unei noi Constituţii. Mişcarea este o 
ironie a sorții pentru că primul preşedinte al ţării, omul 
de cultură şi poetul Leopold Sedar Sengor, a fost unul 
dintre cei trei şefi de stat africani care au părăsit 
puterea de bună voie, e adevărat, după douăzeci 

de ani în funcţie. 


fie hiper-corect în ochii monitorilor străini şi a 
organizat, la vârsta de 81 de ani, un referendum 

pentru o nouă Constituţie şi pentru al treilea mandat. 
A fost prea mult şi conducerea militară i-a servit o 
lovitură de palat. Uniunea Africană nu a reacţionat 
nici la referendum şi nici la lovitura de stat şi s-a 
mulţumit doar să suspende Guineea din operaţiunile 
organizaţiei. In Cote d'Ivoire, Alassane Outara a 
depus în decembrie 2020 jurământul pentru al treilea 
mandat de preşedinte, după ce zeci de oameni 
au murit în marşurile de protest ce au urmat după 
alegerile considerate de opoziţie drept fraudate. 
În ciuda tensiunilor dintre preşedinte şi opoziţie, 
reacţia Uniunii a întârziat. Credibilitatea sa a fost 
] pusă la îndoială. Dacă şi-ar respecta 
| statutul şi vocaţia pan-africană, Uniunea 

ar putea să se angajeze într-o diplomaţie 
| discretă prin care să fluture cartea recu- 
| noaşterii continentale până când preten- 
denţii la al treilea mandat ar cădea 
| hipnotizaţi din fotoliul prezidenţial. 

În Republica Centr-africană, fostul 
imperiu al lui Bokassa, Uniunea îi poate 
aminti lui Toadera că Moscova este mult 
mai departe decât oricare altă capitală 
africană. În Senegal, aceste săptămâni ale 
noului an sunt decisive pentru că, oficial, al 
doilea mandat al preşedintelui Sall ia sfârşit. 
Argumentul său pentru păstrarea puterii 
este criza cerealelor din cauza războiului 
din Ucraina şi dialogul consacrat depăşirii ei pe care 
el l-a avut la Moscova cu Putin în iunie anul trecut. 
O intervenţie principială a Uniunii Africane pentru 
descurajarea tendinţelor hegemonice din Republica 
Centr-africană, din Senegal şi din Cote d'Ivoire ar 
sluji intereselor presante de stabilitate, atât în cele trei 
ţări, cât şi în ţările vecine. Un instrument operaţional 
ar fi tocmai liniile directoare, de ghidaj, în curs de 
redactare, care să împuternicească forul continental 
să suspende ţările abuzive din rândul membrilor 
şi să-i sancţioneze şi chiar să-i izoleze în plan 
continental pe rebelii care se angajează în lovituri 
constituţionale. Cât de aplicabile pot fi asemenea 
măsuri depinde de reacţia cercurilor politice extra- 
continentale mai largi. Pentru eficienţă, utilă ar fi 
detectarea şi prevenirea instabilității interne provocată 
de cei care se agaţă de puterea supremă în stat. 

Tinereţea Africii ajunge să afecteze şi lumea 
politică. Activiştii noului val îşi fac tot mai clar auzită 
vocea care se pronunţă împotriva gerontocraţiei 
conducătoare. Partizanii ei vor să trăiască liber, fără 
autocraţi, partide uitate în vârful piramidei puterii de 
decenii întregi. William Gumede, analist sud-african 
argumenta: „Ceea ce se întâmplă în prezent este un 
motiv de optimism. Marea dilemă este cum îl fructi- 
ficăm, cum îi susţinem pe noii lideri?” (https://www. 
journalofdemocracy.org/ https://www.linkedin.com/ 
signup/cold-join?session_redirect=https%3A%2F%2 
Fza%2 Elinkedin%2Ecom%2Fposts%2Fwilliam-m- 
gumede-ab052a1a7_special-economic- zones-in- 
africa-the-namibian-activity-6999834758570520577- 
K1_2&trk= public_profile_share_view, accesat 20 
noiembrie 2022) 


N umai forţa, prospeţimea şi entuziasmul 


An 
| n 2020, Alpha Conde din Guineea a vrut să 


tinerilor africani sunt argumente ale 

schimbării de mentalitate, dar ele nu par 
a fi suficiente pentru deblocarea anchilozei politice. 
„Elementul realmente important este urbanizarea, 
depăşirea prăpastiei dintre urban şi rural, dintre 
tribal şi naţional!” (https://profcheeseman.wordpress. 
com/ accesat 20 noiembrie 2022), spunea Nic 
Cheeseman, profesor de democraţie la Universitatea 
din Birmingham, Marea Britanie. Politicienii creativi 
şi dedicați schimbării din noile generaţii africane îşi 
pot dovedi valoarea socială dacă vorbesc în numele 
tuturor şi nu doar al unora, fie ei majoritari sau 
minoritari. 

în prezenţa distinselor gazde, noi, invitaţii — 

doi oameni care-şi spun (şi) poeţi, facem 
schimb de cărţi — eu îi ofer aproape toate volumele 
mele de traduceri din poezia românească în limba 
franceză, apărute la Editura Helicon din Timişoara, 
format liliput, între care şi selecţia de poeme Lumea 
cuvântului, alcătuită din mai multe volume ale sale în 
limba engleză. Pe lângă acestea — o grafică semnată 
Adina Romanescu şi o păpuşă îmbrăcată în costum 
naţional românesc. Zice el că le va pune în biblioteca 
sa între cărţile de literatură română şi le va da 
numele România! Primesc la rândul meu o antologie 
de poezie thai frumos ilustrată, un Buddha miniatural 
de lemn şlefuit, lucrătură măiastră, şi un altul 
de jad „pentru graficiană” (mi se precizează!), 
un ceas de masă miniatural, precum un templu 
budist, ca să sincronizeze, zice poetul, bătaia 
clipelor încărcate cu lumină din locul de unde 
ne vom afla fiecare dintre noi în timpul care va 
veni de acum înainte... Ceasul continuă încă 
să macine, pentru mine doar, clipe nu chiar 
toate încărcate cu lumină! 

Povesteşte apoi că, după călătoria în 
România — Bucureşti, Botoşani, Ipoteşti, Cluj, 
Alba, Sebeş, Lancrăm, a dat o raită pe la Paris 
unde, necunoscând pe nimeni, nădăjduia să-l 
întâlnească pe Dumnezeu în pragul Catedralei 
Notre-Dame (dar n-a fost să fie!), apoi a rătăcit 
prin ţara lui Tang, China, la Mianmar, fiecare 
călătorie prin lume însemnând şi o nouă carte. 
La New York a zărit umbra şi lumina, binele şi 
răul în faţa hăului de iad modern. Dar călătoria 
de suflet i-a fost la Massachusetts unde a 
vizitat Muzeul dedicat poetei Emily Dickinson. 
Când a intrat în sala (camera) unde pe masa 
de scris a poetei se afla cartea ei de poeme, o rază 
de soare a spintecat cerul acoperit de nori de până 
atunci, a trecut ca o săgeată prin fereastră şi s-a 
oprit pe albul paginii pe care era scris: Bine ai venit! 
Ştiam că ai să vii. Te-am aşteptat. 

| s-a părut că acele cuvinte peste care se oprise 
soarele îi erau adresate chiar lui şi, de atunci, îi 
traduce poemele cu sentimentul că retrăieşte iubirea 
ei netrăită... lubirea lor. 

Poeţii, cine să-i mai înţeleagă? 

Ce minune poezia! 

La Ambasada României de la Bangkok — atmo- 
sferă destinsă, elevată, prietenească. Intervenţia în 
conversaţie a gazdelor, abia perceptibilă, cât să nu 
destrame firul poveştii prezente, cu parfum de poezie. 

Ce minune şi diplomaţia! 

Poetul aminteşte cu drag de scriitorii români pe 
care i-a cunoscut cu ocazia venirii sale prin România 
şi se interesează cu precădere ce mai scrie Marin 
Sorescu, autor a cărui poezie l-a fascinat prin 
marea ei încărcătură filosofică în înşelător înveliş de 
simplitate. Ar vrea să alcătuiască în limba thai, zice 
el, o selecţie din marea poezie a acestuia. Mare, 
genial, imens talent, apreciază bardul thailandez, 
vorbind de Marin al nostru de la Bulzeşti! Mă bucur 
auzindu-l spunând acestea. Ştiu că are dreptate. 


n 
| i răspund cu mare părere de rău că pentru 


L: casa diplomaţiei româneşti din Bangkok, 


genialul poet român trecuse deja un an de când 
venise vremea de a trage sub el o linie neagră 

şi a face socoteala... De atunci va fi aflat el poate pe 
cel tărâm că, adunând o viaţă şi cu încă o viaţă, dacă 
scriem una şi ţinem una, poate, cine ştie, mai există 
şi viață de apoi... Până acum nu ne-a dat de veste 
cum o fi cu viaţa de apoi. Dar poezia pe care ne-a 
lăsat-o este chiar viaţă însemnată cu multe carate. 
lată, adaug firesc, cu vorbele sale, fiecare dintre 
oameni poate spune ca poetul: am văzut lumină 
şi-am venit şi eu... Cum o mai duceţi cu fericirea? 

Nimeni dintre cei prezenţi nu răspunde. Ce 
să răspunzi? Ajunge doar că ne punem întrebări. 

Ne despărţim târziu, ştiind de acum că ne mai 
aşteaptă şi alte momente de petrecut împreună. 

Altă noapte la Bangkok, aceeaşi şopârliţă de 
veghe. 

Dimineaţa am program de voie şi îmi propun 
să iau pulsul oraşului. Nu, nu muzee, nici temple! 
Pe acestea le las pe mai târziu. Strada, oamenii, 
iată ce vreau să văd! 

Dumnezeule, s-ar părea că aici toată lumea 

locuieşte în stradă, pe trotuare, unde găteşte, mănân- 
că, spală vase, se spală, doarme, face comerţ cu 
te miri ce, aprinde beţişoare parfumate la altarele lui 
Buddha pe care le vezi unde nici n-ai gândi, se îngri- 
jeşte de pisicile comunitare care dorm leneşe într-o 
atitudine de ce-o fi o fi, surâde, surâde, surâde... 
Grija pentru animalele fără stăpân este aici măsură 
de mare calitate omenească. Veselă ţară, veseli oa- 
meni! Prin vitrinele magazinelor — aur de să-l întorci 
cu lopata. N-am luat cu mine şi o astfel de unealtă, 
deci nu mă ating de conţinutul vitrinelor. Trec lin cu 
privirea peste metalul sclipitor. Ochiul dracului încear- 
că să mă ademenească parşiv. Asta ştie, asta face! 
Pe bulevard lunecă maşini luxoase sau mai puţin 
luxoase, motociclete, 
furgonete, biciclete 
| cu ataş — o vitrinuţă- 
frigider din care 
„negustorul”, de 
| regulă tinerel, 
oferă spre vânzare 
trecătorilor însetaţi 
felii de ananas, sucuri 
de fructe, sandvişuri 
cu nu ştiu ce fel de 
carne, poate de şerpi 
de apă dulce ori de 
şobolănei fragezi, 
bine crescuţi, apă 
minerală scumpă 
ca focul din iernile 
noastre fără foc. Îmi 
ofer şi eu luxul unei 
felii de ananas pentru 
care plătesc câţiva 
firfirici. E bun fructul 
dulce, tare, suculent. Cresus nu poate fi mai bogat 
decât mine. Muşc din parfumata felie rece ca gheaţa 
şi înfrunt cu superbie căldura de treizeci de grade. 
Cu alte tentaţii îi îmbie pe trecători vânzătorii 
de senzaţii... moi închise în casete video picante... 
Nu-mi plac picanteriile. Mă opresc la un altărel 
dintr-un parc (denumire pretențioasă, desigur!) 
şi, mă închin în legea mea Dumnezeului nostru 
Mântuitorul. Buddha îmi surâde binevoitor. Cu 
siguranţă îl cunoaşte pe Cristos Fiul lui Dumnezeu, 
care din iubire de oameni s-a făcut Om. De ce 
m-aş mira! 


bosită de preumblare sub cer, printre 

localnicii care-şi văd de ale lor şi printre 

pestriţa faună internaţională însetată (şi) de 
iubiri exotice şi de nevoia de a da de ceva nou, mă 
refugiez într-un magazin pe mai multe niveluri unde 
mă cuprinde un aer de pădure la vremea desfrunzi- 
rilor dintâi! Magazinul este un templu modern al 
comerţului cu amănuntul, cu ridicata, cu cecul, cu 
cardul, cu moneda locală, cu dolarul. Cu leul nostru, 
nu! Leul nostru nu se vinde, dar nici nu cumpără! 

Mi-e foame. Găsesc străduţa care duce spre 
„casa” mea. De prin curţi (da, există!) latră câte-un 
câine, cocoşi voioşi (da, există!) cântă cât îi ţine 
gâtlejul. Se simte aromă de smirnă. Inseamnă 
că pe undeva, în vreo curte, există un altar unde 
i se aduc ofrande lui Buddha. 

Ajunsă „acasă”, îmi pregătesc ceva de gustat 
la mini-bucătăria din dotare, dar mai cu seamă 
pregătesc bagajul, verific starea lucrărilor de grafică 
ale Adinei, care urmează să fie expuse la Manila, cu 
vernisajul în Ziua Naţională a României, unde musai 
trebuie să plec chiar în astă seară pe calea aerului, 
cum de altfel „spune” şi tichetul meu de avion 
rezervat din ţară. 

Sunt condusă la aeroport de acelaşi domn 
Ciobanu care m-a întâmpinat la sosirea aici, cu 
aceeaşi maşină super-confortabilă, cu aceeaşi 
deferenţă şi căldură tipic românească. 

Am răgaz să admir pe străzile pe unde trecem 
pregătirile pe care le fac thailandezii pentru aniver- 
sarea zilei de naştere a regelui lor, care le este 
totodată şi Zi Naţională. In afară de ornamentele 
florale care mai de care mai sofisticate, fiecare lo- 
cuitor trebuie să-şi facă haine noi de sărbătoare, în 
care nu cumva să se regăsească galbenul — culoare 
rezervată doar regelui, violetul — culoarea reginei, 
roşul — culoarea prinţesei moştenitoare şi, în niciun 

caz, negrul şi albul — culorile 
morţii. Ca să vezi poveste! 

Şi eu care port exact culorile 
bătrânei doamne cu unealta 
vrednică la cosit, pe care am 
încercat noi s-o trecem în 
ilegalitate când cu secera şi 
ciocanul de un roşu strepezitor, 
unelte non-complementare care ne-au strivit şi dege- 
tele, şi trupul, şi sufletul pe care-l ştiam nemuritor... 


jungem la portul aerului. Aici, puzderie de 
voiajori, puzderie de aripi metalice pe pistele 


de aterizare-decolare. Aflăm că „zborul meu” 
are o întârziere de... câteva ore — de la 8,20 la 19,30! 
Credeam că numai noi, românii, suntem adepţii unui 
festina lente generos şi păgubos. În fond, ce atâta 
grabă? 

II „concediez” pe însoţitorul meu, asigurându-l că 
mă voi descurca, el urmând să le comunice celor de 
la Manila ce şi cum. Cum, văd eu, ce, e treaba lor! 

Nu mă mai impresionează nimic. Prevăzătoare, 
îmi luasem cu mine un sandviş. Aveam (meteahnă 
veche!) şi un „bpt” în geantă — Halal de mine, sunt 
orfan, de Shalom Aleihem. Vivat lectura! Timp am 
berechet. Şi timpul trece-n legea lui. 

M-am îmbarcat. Manila, aşteaptă-mă, vin! 

Dintr-un străfund de încreţitură înscrisă pe creierul 
meu de o legătură nervoasă temporală din anii de 
şcoală generală, răsare numele şirului de insule din 
această parte de lume, repetate cândva de şcolăriţa 
care-am fost, precum o poezie fără sens: Sahalin, 
Kurile, Japoneze, Philippine, Arhipelagul Malaez... 
Văd şi beţişorul cu care le împungeam pe harta lumii, 
îl revăd şi pe domnul profesor Stan Gheorghe — 
adevărat domn într-o lume de tovarăşi care, pe 
la şedinţele de îndoctrinare comunistă, urlau din 
rărunchi: „Stalin şi poporul rus libertate ne-a adus!” 
Era pe vremea cominternismului care îşi făcea de 
cap în România noastră ce fusese transformată într-o 
imensă închisoare cu peste 150 de temnițe în care 
zăcea „în lanţuri de fier” toată floarea intelectualităţii, 
tot ce era însemnat cu dragoste de neam -— scriitori, 
artişti, preoţi, ţărani vrednici, elevi şi studenţi 
excepţionali, profesori, academicieni, savanţi, 
politicieni, ofiţeri superiori. Doctrina „eliberatorilor” se 
tălmăcea vizual prin pumnul strâns al Anei Pauker — 
formă de salut cu semn schimbat gen Heil Stalin! 
şi, declarativ, prin porunca „Ori cu noi, ori contra 
noastră, cale de mijloc nu există!” 

Uf! Paulica, revino la oile tale de acum! lată, te 
îndrepţi spre Philippine! Şi tare mă tem că în afară 
de numele salbei de insule din Pacific, despre 
acestea nu prea mai ştii mare lucru. Imi propun 
să mă documentez la sursă dacă timpul de şedere 
la Manila îmi va permite. 

Pe lângă avionul care s-a şi pus în mişcare pe 
pistă cu oarece ezitare, hurducăindu-se ca droşca 
de mai ieri a tatei pe uliţa satului, alunecă o navă 
elegantă cu o siluetă fuziformă, străluminând de 
lumini ca o sală de bal de pe vremea când valsul 
vienez era rege... O spun şi eu aşa, pour l'amour 
de I'art, nu pentru că Johan Strauss-fiul mi-ar fi trimis 
printr-o bouteille ă la mer găsită de mine astă vară 
pe plajă la „Trei Papuci”, vreo invitaţie la Versailles 
unde, fericită fără... vină, aveam să parcurg prin 
anii '90 ai tuturor visurilor noastre Sala Oglinzilor, 
în învârtejire de vals printre vizitatorii care chiar 
m-au aplaudat pentru inconştienţă... 

La miezul nopţii ajung la destinaţie. 


istinsul domn Emil Ghiţulescu, 
[interna de la Ambasada României la 
Manila, mă întâmpină cu un superb buchet 
de trandafiri roşii în braţe — 12! (Trandafirii, nu braţele 
sale!) Mă conduce apoi la punctul de vamă unde 
sunt întrebată dacă am ceva de declarat. N-am. 
Nu tu droguri, nu tu arme! Aş avea eu multe altele de 
declarat, trăiri uluitoare şi inocente care-mi răscolesc 
sufletul, dar mi-e somn şi nici nu cred că vameşul 
ar putea fi interesat de acestea toate. Ridic buchetul 
de trandafiri, funcţionarul cu controlul surâde (sau 
aşa mi s-a părut) şi ne face semn să trecem. Trecem. 
Mă simt de-acum prin marile aeroporturi ca în 
ograda casei părinteşti de la Ţuţuleşti. 
MIE 

Ars longa... 


(Urmare de la pag. 28) 


devine un cântec, un imn al culorilor de 

pe pânză, într-un caleidoscop de păsări 
fantastice zburătoare, forme sinuoase şi înstelate de 
plante fabuloase, cai de vis, ca o evadare din munţii 
piticilor şi elfilor, din păsurile nordice şi germanice, din 
paginile fraţilor Grimm, unde se găseşte pădurea cu 
casa de marţipan din povestea lui Hansel şi Gretel. 

Niciodată în picturile lui Christian nu apar 
persoane, ci doar orice le aparţine: locuinţe, biserici, 
faruri, castele şi alte clădiri, antropice prin natură, dar 
niciodată stăpânite de fiinţe umane. Apoi, văi, munţi, 
păduri, luminişuri, căderi de apă, mări, stânci, insule, 
fantomatice corăbii, purtate de-a lungul unor lungi 
odisee, ample asfinţituri de soare, flori, animale, în 
special păsări în mare măsură fantastice, inspirate 
din mitul arab al păsării Phoenix. 

În privinţa aceasta, văzând unele dintre aceste 
imagini din picturi (cum ar fi Pescăruşi noaptea, 
Lumea poveştilor 2020, Pasărea fantastică, Floarea 
miracol), îmi vin în minte versuri de Mihai Eminescu 
(1850-1889): Somnoroase păsărele/ pe la cuiburi se 
adună,/ se ascund în rămurele -/ Noapte bună!/ Doar 
izvoarele suspină,/ pe când codrul negru tace,;/ dorm 


Fione: primar al naturii simple şi pure 


de aluniş/ la voiosul luminiş,/ luminiş de lângă baltă,/ 
care-n trestia înaltă/ legănându-se din unde/ în 
adâncu-i se pătrunde/ şi de lună şi de soare/ şi de 
păsări călătoare,/ şi de lună şi de stele/ şi de zbor 
de rândunele [...]. 


două grupuri, cu teme recurente sau 

predominante. Primul grup, peisajele, 
totdeauna deschise spre un orizont infinit, adesea 
privite de sus şi uneori într-o vedere „aeriană”, vaste 
şi luminoase. Inspirate de imagini din Alpi sau munţii 
Scoției sau stânci irlandeze. Alte lucrări indică 
meditaţia artistului, concentrată pe clădiri individuale, 
protagoniştii imaginii, şi nu pe peisajul „virgin” din jur. 
O altă serie este formată de imaginile unor corăbii 
arhetipale, plutind, reamintind de vasele piraţilor 
şi călătorilor din cărţile pentru copii din secolul al 
nouăsprezecelea şi începutul secolului douăzeci, 
în stilul legendarului Olandez Zburător. 

Vine apoi seria în care figurile dominante, per- 
sonajele, sunt animale şi flori viu colorate, aproape 
totdeauna acestea având în spate un fundal întu- 
necos, de noapte. Două păsări, totuşi, par a reveni 
mai mult decât altele, pasărea colibri şi pescăruşul 
paradisiac, strălucitor, acesta de pe urmă metamor- 


| ucrările lui Christian se plasează în 


vânturilor şi vestitor al lui Zeus, simbol al prosperității 
şi abundenței. 


eisajele sale de vis şi basm, purtate pe 
aripi diafane în cea mai delicată fantezie, 


nu sunt o evadare psihedelică din realitate, 
ci o cale pentru noi de a redescoperi un contact 
adânc, armonios cu natura din jurul nostru — şi cu 
noi înşine. O „poveste” pentru adulţi, cu un înţeles 
alegoric profund, care, pe de o parte, redescoperă 
marea tradiţie a basmelor nord-europene, pe de alta, 
are toată profunzimea etică a vechilor poveşti greco- 
romane, unde naraţiunea devine didactică, în stilul lui 
Esop, deşi la Christian aceasta se întâmplă aproape 
inconştient sau, cel puţin, mai puţin explicit formulat. 

Un artist multilateral şi complet, dar care încă este 
în stare să se minuneze în faţa a ceea ce vede şi 
care, prin pictură, poate să dea contur acestei mirări, 
astfel încât, în atmosfera eterată, intangibilă a tablo- 
urilor, ne putem şi noi minuna, putem reflecta. 

În 2022 au fost mai multe expoziţii ale lui Christian 
în Europa, din Germania până în Italia (Florenţa şi 
Sicilia), Franţa (Angoul&me, Paris) şi Scoţia, şi la fel 
multe vor fi în 2023, printre care două simultane, în 
România (Curtea de Argeş şi Piteşti) în septembrie, 
în care păsările sale magice şi florile sale fantastice 


şi florile-n grădină -/ Dormi în pace! [...], sau La 
mijloc de codru des/ toate păsările ies/ din huceag 


fozându-se în Alcyone, fiica mitică a lui Eol, zeul 


vor zbura din munţii şi pădurile Alpilor în cele ale 
Carpaţilor. 


prin grija sus-numitului diplomat domn român. Este un hotel de nu ştiu 

câte stele, dar stelele-n cer, deasupra Mării Chinei de Sud, nu le-am 
văzut din pricina luminilor pământeşti, hotel cu boy la poartă — la uşile înalte şi 
largi care se deschid de cum mă apropii (semn că eram aşteptată!) şi-mi etalează 
privirii un spaţiu imens, un fel de sală a paşilor pierduţi din instituţiile unde, pentru 
împărţirea dreptăţii, se operează cu o balanţă „citită” de una mereu legată la ochi, 
pre numele ei Justiţia. Holul hotelului — pajişte de marmori, era plin de aranjamen- 


N u tot ca o ogradă, şi deloc familiară, reşedinţa care mi-a fost rezervată 


te florale în care predomina roşul, iar, de n-ar fi existat şi multicolora faună bipedă, 


te-ai fi crezut în paradisul de dinainte de căderea îngerului cu Adam cu tot... 

De la recepţie mi se înmânează cheia camerei — o cartelă magnetică bună la 
toate de cum este apropiată de uşa princiarei mele reşedinţe... Era prima oară că 
vedeam un astfel de passe-partout deschizător de uşi. Insoţitorul meu mă conduce 
până la porţile împărăției de la etajul 14, îmi urează noapte bună şi mă lasă... în 
dulcea mea durere, urmând ca de a doua zi să ne adaptăm programului diploma- 
tic stabilit. Undeva pe culoar, un gardian aşezat la o măsuţă s-a ridicat respectuos 
şi ne-a dat onorul. Ce-o fi păzind pe aici? Treaba lui! Gândesc doar: ce bine că eu 
sunt om simplu (normal adică!) şi că nu am nevoie să fiu body-guardată! Rămasă 


Semn(al) de carte 


Marcel Lucaciu, Cenuşa orelor (antologie), Editura Caiete Silvane, Zalău, 
2022, şi Editura Şcoala Ardeleană, Cluj-Napoca, 2022 

Marcel Lucaciu scrie discret şi delicat despre sentimente, mai ales despre 
izolare şi tristeţe (...). Prizonier al scrisului fără cuvinte, cum se declară, poetul 
aspiră la o lirică a tăcerilor şi blocărilor intime, înălţând aeriene construcţii verbale. 
Se poate spune orice, dar nu că n-ar exista „suflet” şi fineţe sufletească în aceste 
poeme simple şi melodioase. (Dan Cristea, la finalul cărţii, dintre Aprecieri critice) 


Alexandru Ş. Bologa, Institutul Naţional de Cercetare-Dezvoltare „Grigore 
Antipa”, Constanţa, Repere istorice, Editura Academiei Oamenilor de Ştiinţă 
din România, Bucureşti, 2022 (Ediţie bilingvă, româno-engleză) 

Meritul special al autorului acestei monografii bilingve este dorinţa sa ca istoria 
cercetărilor marine româneşti să fie cunoscută nu numai specialiştilor în domeniu, 
dar mai ales publicului larg, precum şi lectorilor străini, astfel încât acesta să 
cunoască eforturile unor specialişti de a înscrie România pe harta cercetărilor 
oceanografice mondiale. (Dr. biolog Valeria Abaza, Director General INCDM 
„Grigore Antipa”, Constanţa) 


Crisula Ştefănescu, Bonsai. Povestea fetei norocoase, Editura Aius, 
Craiova, 2022 

Bonsai este un roman bine scris, într-un stil alert şi cuceritor. Atrage printr-un 
fel de sinceritate capricioasă, printr-o ritmare emoţională a confesiunii. In plus, 
cuprinde întâmplări pitoreşti şi, mai ales, pagini de poezie de o remarcabilă 
frumusețe. (Alex Ştefănescu, pe coperta a patra) 


lon lovcev, Ostatic în propria 
fară. Cartea vieţii mele, Editura 
Eurocarpatica, Bârlad, 2022 

O carte pentru generaţiile viitoare, 
pentru ca tinerii să ştie prin ce au trecut 
cei care au fost până la ei, pentru că 
ținem la această continuitate, fiindcă, 
dragii mei, ce mult contează a trans- 
mite urmaşilor zestrea de cunoaştere 
a înaintaşilor, din neam în neam... 
Şi pentru că am fost toată viaţa profesor 
şi timpul m-a prins acolo unde sunt 
şi astăzi, în partea stângă a Nistrului, 
în oraşul Tiraspol, evenimentele anului 

singură, deschid după două-trei încercări uşa, o împing elegant cu partea cea mai 
rotunjoară a trupului meu, atentă să nu abimez trandafirii, trag după mine valiza 
ca pe o sanie (fără zurgălăi, de când ne-au furat-o franţuzii şi Edith Piaf i-a dat 
motoraş nou care s-o poarte prin lumea cântecului cu acel Johny tu n'es pas un 
ange, lucru care, zice marea „vrăbiuţă”, pe ea nu era de natură s-o deranjeze 
deloc!; pe mine, româncuţă îndărătnică, mă deranjează foarte că ni s-a luat 
săniuţa din iarna noastră cea cu neîntinate zăpezi de cântec de-a fericirea şi 

că fermecata zburătoare cu ai săi căluţi a fost metamorfozată sub numele unui 
derbedeu parizian) şi sesam se închide în urma mea. Ca într-o vrajă, luminile 

se aprind singure, de capul lor, în hol, în baie, în camera propriu-zisă, un ceainic 
se trezeşte din somnul lui cuminte şi începe să îngâne nu ş'ce susur, ca frumoasa 
din pădurea adormită din poveste, cafetiera e şi ea trează. Prea multe surprize 
dintr-odată. Nici nu apuc să le procesez în minţişoara mea rămasă (ea, nu eu!) cu 
gura căscată, că trebuie să fac ochii mari, mari, cât să poată cuprinde un regesc 
aranjament floral — crini imperiali, orhidee, trandafiri, frunze, crengi, lângă care 

se afla un cartonaş pe care scria „Bine aţi venit!” şi splendidul afiş care anunţa 
vernisajul expoziţiei de grafică Adina Romanescu, catalogul expoziţiei — cu fotogra- 
fia pictoriţei şi reproducerea unor lucrări, başca un platou cu fructe...(Va urma.) 


1989, deşteptarea naţională a oamenilor din Basarabia 
precum şi a celor de peste Nistru, m-au făcut să fiu 
în miezul evenimentelor. (...) 

De ce m-am hotărât să las mărturie asupra celor 
întâmplate, în această carte? Noi nu am trecut doar prin istorie, ci, deşi am fost 
„sub vremi”, vorba cronicarului, noi, intelectualii români din stânga Nistrului, 
am reuşit să perpetuăm existenţa neamului românesc. (...) 

Cartea aceasta vorbeşte despre profesorii din şcolile româneşti transnistrene 
care au activat pe parcursul a 30 de ani, dar care nu mai sunt azi printre noi, 
despre părinţii, jurnaliştii, oamenii de bună credinţă din dreapta Nistrului şi 
Prutului, despre drama vieţii noastre. (Autorul, în introducerea la carte, „Amintiri 
pentru viitor...”) 


llie Popa, editor şi coordonator, Comunicări prezentate la Simpozionul 
„Experimentul Piteşti — Reeducarea prin tortură”, „Alte forme şi aspecte de 
represiune din perioada dictaturilor comuniste”, ediţia a XXI-a, Piteşti, 8-10 
octombrie 2021, Fundaţia Culturală Memoria, Filiala Argeş, Piteşti, 2022 

Volumul de faţă conţine lucrările prezentate la ediţia a XXI-a a Simpozionului 
Internaţional PERT 21. Sperăm ca şi acest volum, alături de celelalte 20 apărute 
până acum la Fundaţia Culturală MEMORIA -— Filiala Argeş, să reprezinte un mic 
şi modest pas în lupta împotriva uitării, contribuind la prezentarea adevărului 
despre istoria recentă a spaţiului românesc în timpul dictaturilor comuniste, 
inclusiv a românilor din Basarabia şi nordul Bucovinei, foste provincii româneşti 
ocupate de imperialismul sovietic. 

Amintim şi cu acest prilej că deviza tuturor edițiilor simpozionului este 
exprimată în ultimele cuvinte rostite de renumitul om de cultură român Mircea 
Vulcănescu în închisoarea Aiud înainte de moarte: „Să nu ne răzbunaţi, dar 
să nu ne uitaţi”. (Editorul, în prefaţă) 


m  lanuarie 2023 


Pe dulcile aripi ale basmului 


Giampaolo TROTTA 


ictorul Christian Tschierske (Zitschi) a face cu arta şi literatura fantezistă 
P.. născut în 1983 în Bad Salzungen, Thuringia produsă din 1970 încoace sau cu 
(nord-estul Germaniei, în apropierea Cehiei), lucrările unor artişti precum Stephanie 


dar din 2011 trăieşte în Leipzig, în Saxonia. În ceea ce Pui-Mun Law sau Brian Froud. Cu 
priveşte studiile, în 2005 a urmat cursurile lui Urs Regli siguranţă, Christian Tschierske a fost 


(1956-2013), cunoscutul artist elveţian care a lucrat influenţat de viziunile New Age şi 

în Germania după 1995 şi faţă de care Christian a postmoderniste, de dezintegrarea 

dezvoltat o apropiată prietenie. Această prietenie a încrederii absolute în progresul 

lăsat urme de neşters asupra sa, astfel încât imaginile ştiinţific şi raţionalist al modernităţii, 

colorate, multiforme ale sculpturilor „dulci” ale lui ca şi de căutările unei noi vârste de 

Regi, create din zahăr, isomalt, ciocolată, margarină, aur, cu o dimensiune umană centrală 

îngheţată sau marţipan, reprezentând diferite animale, şi în contact cu natura. 

sunt modele pentru codul său pictural distinctiv. Stilul său inconfundabil este marcat 

Grupul pictorilor dedicați Food Artei îi include de forme simplificate, cu ecouri 

adesea şi pe cei ale căror lucrări sau scene de tipul naturilor statice dinspre arta naivă, cu culori primare 


reprezintă alimente şi dulciuri de fiecare zi (cum sunt, de pildă, lucrările lui 
Wayne Thiebaud), în timp ce, alteori, Food Art Painting se referă la arta care 
reprezintă diferite aspecte ale realităţii prin alimente. Să ne gândim la creaţii 
de la celebrele 
figuri umane reali- 
zate de Giuseppe RI 
Arcimboldo în 
secolul al şaispre- 
zecelea până la 
imaginile contem- 
porane, ale lui 
Tisha Cherry. Aici 
se găsesc rădăci- 
nile culturale şi 
inspiraţia primară 
a lui Tschierske, 
dar cu rezultate 
diferite: arta sa nu 
este nici Culinary Art şi nici Food Art 
Painting. Astăzi el nu mai creează ca 

în anii de început, când studia cu Regii, 
folosind dulciuri, zahăr sau marţipan, şi 
nici nu mai reprezintă în picturile sale 
dulciuri sau alte delicatese. Ce a mai 
rămas, aşadar, din cea a fost cândva? 
Este vorba despre metodă şi despre 
interpretare: abordarea subiectului, 
reducerea acestuia la formele esenţiale, 
culorile strălucitoare, nete, chiar 
„violente”, aproape fără nuanţe, umbre 
sau degradeuri, suprapunerea utopică a 
obiectelor şi peisajelor, redate prin ochii 
senini ai unui basm, deopotrivă pe 
înţelesul unui adult şi al unui copil. 

Aşa cum spune artistul însuşi, intenţia 
sa este de a „inventa” ceva nou, atât în = —— 
stil, cât şi în compoziţie, stabilind un echilibru subtil şi iegiul între 
figurativ şi abstract. 


contrastante, peisaje încântătoare 

şi, cum am sugerat, dragoste pentru 
natură. La fel ca în stilul naiv, tema 
esenţială este reprezentarea realităţii 
cotidiene, dar redată într-o clară cheie 
|] de basm, poetică, „magică”. 


umai aparent ingenue, 
N picturile participă de fapt 
la fermentul inovativ al artei 

contemporane. Peisajele şi satele sale 
sunt aproape simbolic un nou ţinut 
Hlebine, acea parte din nord-vestul 
Croaţiei care a devenit faimos prin 
pictorii săi naivi. 

EI nu exprimă ceea ce vede, ci ceea 
ce simte. Intr-un anume sens, el eva- 
| dează din civilizaţia modernă şi-şi 
„| construieşte o lume proprie în intimita- 
i tea căreia caută candoarea şi graţia/ 
naivitatea copilăriei, ascunse în fiecare dintre noi. Precum Joan Mir5, iubeş- 
te formele simple, puritatea liniei; precum Marc Chagall, el iubeşte fabula 
elegiacă, suprarealistă. Lucrările lui Tschierske nu recunosc adâncimea 
sau tridimensionalitatea; arta sa, deşi inspirată din natură, este diferită 
de Naturalism; imaginile sale de poveste adoptă intensitatea pasiunii pe 
care el doreşte s-o transmită. Metafora este piatra de hotar a itinerarului 
său, natura, spiritualitatea şi dragostea sunt piesele unghiulare ale limbaju- 
lui pictural. Dragostea pentru natură şi pentru 
fiinţele vii — în special păsări — este o temă 
recurentă în pictura sa: păsările fantastice, 
cu „penaj arzător”, ca în basmele ruseşti, pot 
fi metafore pentru pictura însăşi, simbolizând, 
de asemenea, iniţiativa, dorinţa, creativitatea. 
(Continuare la pag. 27) 


Painting, dar şi aici trebuie să facem o distincţie. Chiar dacă 

tablourile lui Tschierske împart cu scenele fantastice ale 
perioadei victoriene aura suprarealistă, fabuloasă, de vis, menită să 
producă încântare şi să „povestească” istorii fabuloase, rezultatele 
sunt foarte diferite. Nu avem aici o redare minuțioasă, descriptivă 
a scenei fantastice, de parcă ar fi reală, cu obiecte, lumini şi umbre 
pe care le poţi crede adevărate, ci avem, în schimb, o abstractizare 
ideală, o sinteză total utopică, disociată de lumea reală, esenţializată, 
nu primitivă, cu influenţe „copilăreşti”, care în acest caz au puţin de 


Pr. urmare, într-un anume sens, putem vorbi despre Fairy 


Număr ilustrat cu lucrări de Christian Tschierske. 

